വൈദ്യശാസ്ത്ര മികവിനു മുന്നില് രോഗം കീഴടങ്ങി ; കൊച്ചു ഹൈദാന് ഇത് രണ്ടാം ജന്മം\nFri Sep 25 2020 00:24:16 GMT+0530 (India Standard Time)\nഅപൂര്‍വ്വമായി മാത്രം കണ്ടുവരുന്ന ശ്വാസകോശ മുഴയായ പ്ലൂറോ പള്‍മണറി ബ്ലാസ്റ്റോമ എന്ന രോഗത്തില് നിന്ന് പൂര്‍ണമായും മുക്തി നേടിയതിന്റെ ആശ്വാസത്തിലാണ് മുഹമ്മദ് ഹൈദാന് എന്ന മൂന്നു വയസുകാരന്. ലോകത്ത് ഇതുവരെ 204 കുട്ടികളില് മാത്രമേ ഈ രോഗം കണ്ടെത്തിയിട്ടുള്ളൂ. ശ്വാസകോശത്തെ കാര്‍ന്നു തിന്നുന്ന അസുഖമാണ് പ്ലൂറോ പള്‍മണറി ബ്ലാസ്റ്റോമ\nTMY9 Oct 2019 12:41 PM GMT\nകൊച്ചി: മൂന്നുവയസിനിടെ മുഹമ്മദ് ഹൈദാന് ഇത് രണ്ടാം ജന്മം. കുട്ടികളില് അപൂര്‍വങ്ങളില് അപൂര്‍വ്വമായി മാത്രം കണ്ടുവരുന്ന ശ്വാസകോശ മുഴയായ പ്ലൂറോ പള്‍മണറി ബ്ലാസ്റ്റോമ എന്ന രോഗത്തില് നിന്ന് പൂര്‍ണമായും മുക്തി നേടിയതിന്റെ ആശ്വാസത്തിലാണ് മുഹമ്മദ് ഹൈദാന് എന്ന മൂന്നു വയസുകാരന്. ലോകത്ത് ഇതുവരെ 204 കുട്ടികളില് മാത്രമേ ഈ രോഗം കണ്ടെത്തിയിട്ടുള്ളൂ. ശ്വാസകോശത്തെ കാര്‍ന്നു തിന്നുന്ന അസുഖമാണ് പ്ലൂറോ പള്‍മണറി ബ്ലാസ്റ്റോമ.കോഴിക്കോട് കടലുണ്ടി സ്വദേശികളായ ഉദൈഫ ഹൈദാന്-ജുബീന ദമ്പതികളുടെ മൂത്ത മകനാണ് മൂന്നു വയസുകാരന് മുഹമ്മദ് ഹൈദാന്. കാര്യമായ ആരോഗ്യപ്രശ്നങ്ങളൊന്നും തന്നെ ഇല്ലാതിരുന്ന മുഹമ്മദ് ഹൈദാന് ഒരു മാസം മുമ്പ് ശ്വാസതടസം നേരിടുകയായിരുന്നു. ഊര്‍ജ്ജസ്വലനായിരുന്ന കുട്ടി വളരെ പെട്ടെന്ന് അവശനായി. യുഎഇയിലെ ആശുപത്രിയിലെ പരിശോധനയില് കുട്ടിയ്ക്ക് പ്ലൂറോ പള്‍മണറി ബ്ലാസ്റ്റോമ എന്ന അപൂര്‍വ രോഗമാണെന്ന് കണ്ടെത്തി. പ്രതീക്ഷയ്ക്ക് യാതൊരു വകയുമില്ലെന്ന് ഡോക്ടര്‍മാര് വിധിയെഴുതി. തുടര്‍ന്ന് കാന്‍സര് രോഗവിദഗ്ധന് ഡോ.വി.പി ഗംഗാധരന്റെ നിര്‍ദ്ദേശപ്രകാരം യുഎഇയില് നിന്ന് എറണാകുളം വിപിഎസ് ലേക്ഷോര് ആശുപത്രിയിലേയ്ക്ക് കുട്ടിയെ എത്തിച്ചു.ആശുപത്രിയില് പ്രവേശിപ്പിക്കുമ്പോള് ശ്വാസകോശത്തിന്റെ രണ്ട് അറകളില് വലത് ഭാഗം പൂര്‍ണമായും ഇടത് അറയുടെ 70 ശതമാനത്തോളവും മുഴ വ്യാപിച്ച അവസ്ഥയിലും കരള് അടിവയറ്റിലേക്ക് തള്ളിയിറങ്ങിയ നിലയിലുമായിരുന്നു കുട്ടി. കുട്ടിയുടെ ജീവന് തിരച്ചുപിടിക്കാന് അടിയന്തര ശസ്ത്രക്രിയയിലൂടെ മാത്രമേ സാധിക്കൂ വെന്ന് മനസിലാക്കിയ ഡോ. ഗംഗാധരന് ഇന്ത്യയിലെ തന്നെ മുന്‍നിര കാര്‍ഡിയോ തൊറാസിക് സര്‍ജനായ ഡോ.നാസര് യൂസഫിനെ ബന്ധപ്പെട്ട് കുട്ടിയുടെ അവസ്ഥ വിവരിച്ചു.\nഈ സമയം സാധാരണ നിലയില് നിന്ന് ഓക്സിജന്റെ അളവ് കുറഞ്ഞും രക്തത്തില് കാല്‍സ്യത്തിന്റെ അളവ് ഇരട്ടിയാകുകയും ചെയ്ത അവസ്ഥയിലായിരുന്നു കുട്ടി. ശ്വാസകോശം ചുരുങ്ങിയ നിലയിലായിരുന്നതിനാല് വെന്റിലേറ്ററില് പ്രവേശിപ്പിക്കുന്നതും, ശസ്ത്രക്രിയ നടത്തുക എന്നതും അതീവ ദുഷ്‌കരമായിരുന്നു.തുടര്‍ന്ന് ഡോ.നാസര് യൂസഫിന്റെ നേതൃത്വത്തിലുള്ള സംഘം ഏഴ് മണിക്കൂറെടുത്ത് ഓപ്പണ് സര്‍ജറിയിലൂടെ ഒന്നരക്കിലോ ഭാരമുള്ള മുഴ നീക്കം ചെയ്തു. രോഗത്തിന്റെ പ്രത്യേകതമൂലം മുഴയില് തൊടുന്നിടം പൊടിഞ്ഞു പോകുകയായിരുന്നു. ഇത് ശസ്ത്രക്രിയ കൂടുതല് സങ്കീര്‍ണ്ണമാക്കി. ഇതുമൂലം ഒന്നരമടങ്ങ് രക്തം ആശ്യമായി വന്നു. മുഴ നീക്കിയപ്പോള് തന്നെ പൂര്‍ണ്ണമായും ചുരുങ്ങിപ്പോയ ഇടത് ശ്വാസകോശവും, 70 ശതമാനം വരെ ചുരുങ്ങിയ വലത് ശ്വാസകോശവും പൂര്‍ണ്ണസ്ഥിതി പ്രാപിച്ചു. കേരളത്തില് ആദ്യമായിട്ടാണ് ഇത്തരമൊരു ശസ്ത്രക്രിയ നടന്നത്. അതുകൊണ്ട് തന്നെ ഏറെ വെല്ലുവിളി നിറഞ്ഞതായിരുന്നു ഇതെന്ന് ഡോ.നാസര് യൂസഫ് പറഞ്ഞു. ശസ്ത്രക്രിയയ്ക്ക് ശേഷം രണ്ടാഴ്ചത്തെ ആശുപത്രി വാസം കഴിഞ്ഞ് മുഹമ്മദ് ഹൈദാന് ആരോഗ്യത്തോടെ നാട്ടിലേയ്ക്ക് മടങ്ങി. തുടര്‍ന്നുള്ള പരിശോധനകളും ചികിത്സകളും ഡോ. വി.പി.ഗംഗാധരന്റെ നേതൃത്വത്തിലായിരിക്കും. യൂറോപ്യന് സൊസൈറ്റി ഓഫ് തൊറാസിക് സര്‍ജന്‍സ് അടക്കമുള്ള രാജ്യാന്തര സംഘടനകള് ശസ്ത്രക്രിയ നടത്തിയ ഡോ.നാസര് യൂസഫിനെയും സംഘത്തെയും അഭിനന്ദിച്ചു.\nmuhammed hydan- recover pulmonary issue dr.v p gangadharan -press meet


വിൽഹെം ഡിൽഥെയ് - വിക്കിപീഡിയ\nജർമൻ തത്ത്വചിന്തകനായിരുന്നു വിൽഹെം ഡിൽഥെയ്. ഇദ്ദേഹത്തിന്റെ പ്രധാന സംഭാവന മാനവികശാസ്ത്രങ്ങളുടെ വിജ്ഞാനസിദ്ധാന്താധിഷ്ഠിത വിശകലനമാണ്. വിൽഹെം ഡിൽഥെയുടെ വീക്ഷണങ്ങളിൽ കാന്റ്, ഹെഗൽ, ഷെല്ലിങ് (Schelling), ഫ്രീഡ്രിക്ക് ഷ്ലയർമാഖർ തുടങ്ങിയവരുടെ സ്വാധീനം ദൃശ്യമാണ്.\n(1833-11-19)19 നവംബർ 1833\n1 ഒക്ടോബർ 1911(1911-10-01) (പ്രായം 77)\nImmanuel Kant, Friedrich Schleiermacher, German Romanticism, Johann Gustav Droysen, Georg Wilhelm Friedrich Hegel, John Stuart Mill\nMikhail Bakhtin, R. G. Collingwood, Max Scheler, Karl Jaspers, Martin Heidegger, Georg Misch, José Ortega y Gasset, Hans-Georg Gadamer, Jürgen Habermas, Rudolf Steiner, Ludwig von Mises\n2 തത്പര്യമുള്ള വിഷയങ്ങൾ\n3 മനുഷ്യജീവൻ തത്ത്വശാത്രത്തിൽ\n4 ജീവന്റെ ഗണങ്ങൾ\n1833 നവംബർ 19-ന് ബീബ്റിച്ചിൽ (Biebrich) ജനിച്ചു. വീസ്ബാദനി (Wiesbaden)ലെ ഗ്രാമർ വിദ്യാലയത്തിൽ പഠനം നടത്തിയതിനു ശേഷം ഹൈഡൽ ബർഗിൽ പോയി ദൈവശാസ്ത്രം പഠിച്ചു. തുടർന്ന് ബെർലിനിൽ ചരിത്രവും തത്ത്വശാസ്ത്രവും അഭ്യസിച്ചു. കുറച്ചു കാലം സെക്കൻഡറി സ്ക്കൂളധ്യാപകനായി സേവനമനുഷ്ഠിച്ചു. 1864-ൽ ഇദ്ദേഹത്തിനു ഡോക്ടറേറ്റ് ലഭിച്ചു. ബാസൽ (Basal), കീൽ (Kiel), ബ്രൗസ്ലൗ (Breslau) എന്നിവിടങ്ങളിൽ അധ്യാപനം നടത്തി. 1882-ൽ ഇദ്ദേഹം ബെർലിൻ സർവകലാശാലയിൽ അധ്യാപകനായി. 1905 വരെ അവിടെ തുടർന്നു.\nതുടങ്ങിയ നിരവധി വിഷയങ്ങളിൽ ഡിൽഥെയ് താത്പര്യം പ്രകടിപ്പിച്ചിരുന്നു. ഈ വിഷയങ്ങളിലെല്ലാം ഇദ്ദേഹം നിരവധി ലേഖനങ്ങളും, പുസ്തകനിരൂപണങ്ങളും പ്രസിദ്ധപ്പെടുത്തി.\nഡിൽഥെയുടെ അഭിപ്രായത്തിൽ തത്ത്വശാസ്ത്രത്തിൽ പ്രതിപാദിക്കപ്പെടേണ്ട ഏകവിഷയം ജീവനാണ്. മനുഷ്യജീവിതം വളരെ സങ്കീർണവും സംഭവബഹുലവുമാണ്. മനുഷ്യന്റെ ചിന്തകളും, ആഗ്രഹങ്ങളും, ഭീതികളും, അവൻ സൃഷ്ടിക്കുന്ന നിയമങ്ങളും ആചാരങ്ങളും, വിശ്വാസങ്ങളും എല്ലാം ജീവന്റെ ഭാഗമായി വർത്തിക്കുന്നു. ജീവിതാനുഭവത്തിനുപരിയായി യാതൊന്നുമില്ലെന്ന് ഡിൽഥെയ് വാദിച്ചു. ജീവിതത്തെ അതിന്റെ സമ്പന്നതയിലും, വൈവിധ്യത്തിലും നാം പൂർണമായി അനുഭവിക്കുന്നു എന്ന് ഇദ്ദേഹം വ്യക്തമാക്കി. ഇന്ദ്രിയ സംവേദനങ്ങൾ മാത്രമാണ് അനുഭവം എന്ന വീക്ഷണത്തെ ഇദ്ദേഹം നിരാകരിക്കുകയാണ് ഉണ്ടായത്.\nജീവിതം ക്രമമുള്ള താകയാൽ അർഥവത്തുമായിത്തീരുന്നു. വ്യക്തികൾ അവരുടെ ലോകത്തിന് നൽകുന്ന അർഥത്തിൽ നിന്നുമാണ് തത്ത്വചിന്തകൻ പഠനം ആരംഭിക്കുന്നത്. സ്വന്തം അനുഭവങ്ങൾ തത്ത്വചിന്തകന് സഹായകമാകുന്നു. അനുഭവങ്ങളെ ക്രമീകരിക്കുവാൻ മനുഷ്യർ ചില തത്ത്വങ്ങൾ ഉപയോഗിക്കുന്നു. ഡിൽഥെയ് ഇവയെ ജീവന്റെ ഗണങ്ങൾ (Categories of life) എന്നാണ് വിളിച്ചത്.\nഅനുഭവത്തെ ക്രമീകരിക്കുവാൻ ചിന്തകൾ ഉപയോഗിക്കുന്ന തത്ത്വത്തെയാണ് കാന്റ് (Kant) ഗണം എന്നു വിവക്ഷിച്ചത്. കാന്റിന്റെ അപഗ്രഥനം ഭൗതികയാഥാർഥ്യങ്ങളുടെ അനുഭവത്തിൽ മാത്രം ഒതുങ്ങിനിന്നു. എന്നാൽ ഡിൽഥെയുടെ വിശകലനം ജീവന്റെ പൂർണതയെ ഉൾക്കൊള്ളുന്നതായിരുന്നു. ജീവിതത്തിന് അർഥം നൽകുന്ന ഗണങ്ങൾ നിരവധിയുണ്ടെന്ന് ഇദ്ദേഹം വാദിക്കുന്നു. ആന്തരികമാനവികപ്രവർത്തനങ്ങളും അവയുടെ ബാഹ്യപ്രകടനങ്ങളും തമ്മിലുള്ള ബന്ധം ഉറപ്പിക്കുന്നത് ഇത്തരത്തിലുള്ള ഗണമാണ്. മറ്റൊന്ന് അധികാരം അഥവാ ശക്തിയുടെ ഗണമാണ്. നാം മറ്റുള്ള വ്യക്തികളിലും വസ്തുക്കളിലും, അവർ നമ്മിലും ചെലുത്തുന്ന സ്വാധീനത്തെക്കുറിച്ച് ഈ ഗണം നമുക്ക് അറിവ് നൽകുന്നു. പൂർണതയും വിഭാഗങ്ങളും, ലക്ഷ്യവും മാർഗവും, വികാസവും മറ്റു ചില ഗണങ്ങളാണ്. ഡിൽഥെയുടെ വീക്ഷണത്തിൽ വളരെയധികം പ്രാധാന്യമർഹിക്കുന്ന മൂന്നു ഗണങ്ങളാണുള്ളത്. മൂല്യം (value), ഉദ്ദേശ്യം, (purpose), അർഥം (meaning) എന്നീ മൂന്ന് ഗണങ്ങൾ. മൂല്യത്തിലൂടെ നാം വർത്തമാനത്തെ അനുഭവിക്കുകയും, ഉദ്ദേശ്യത്തിലൂടെ ഭാവിയെ പ്രതീക്ഷിക്കുകയും, അർഥത്തിലൂടെ ഭൂതത്തെ ഓർമിപ്പിക്കുകയും ചെയ്യുന്നു. ഈ ഗണങ്ങൾ സാധാരണയായി അബോധാവസ്ഥയിലാണ് പ്രവർത്തിക്കുന്നത്. എന്നാൽ ബോധപൂർവം ഗണങ്ങളെ ഉപയോഗിക്കുമ്പോഴാണ് മതങ്ങൾ ഐതിഹ്യങ്ങൾ, പഴഞ്ചൊല്ലുകൾ, കല, സാഹിത്യം, നിയമങ്ങൾ, ആചാരങ്ങൾ, തത്ത്വസംഹിതകൾ എന്നിവ രൂപംകൊള്ളുന്നത്.\nഎല്ലാ മനുഷ്യരും ലോകത്തെക്കുറിച്ച് ഒരു ചിത്രം മനസ്സിൽ സൂക്ഷിക്കുന്നു. ജീവന്റെ എല്ലാ വശങ്ങളും ഉൾക്കൊള്ളുന്നതാണ് യഥാർഥ തത്ത്വശാസ്ത്രവീക്ഷണം. ജീവന്റെ തത്ത്വശാസ്ത്രത്തിൽനിന്നും വിജ്ഞാനസിദ്ധാന്തം ഉദ്ഭവിക്കുന്നു. ഡിൽഥെയുടെ തത്ത്വശാസ്ത്രത്തിലെ ഒരു പ്രധാന ആശയമാണ് വിജ്ഞാനസിദ്ധാന്തത്തിന്റെ വികാസം.\nഎല്ലാ മാനവപ്രവർത്തനങ്ങളും ചരിത്രത്തിന്റെ ഭാഗമാണ്. ചരിത്രപരമായ കാഴ്ചപ്പാടിലൂടെയാണ് അവയെ വിശകലനം ചെയ്യേണ്ടത്. വ്യത്യസ്ത കാലഘട്ടങ്ങളുടേയും വ്യക്തികളുടേയും കാഴ്ചപ്പാടുകൾ അവയുടേതായ വീക്ഷണത്തിലൂടെ മാത്രമേ മനസ്സിലാക്കുവാൻ സാധിക്കുകയുള്ളൂ. ചരിത്രകാരനും അദ്ദേഹത്തിന്റെ കാലഘട്ടത്തിന്റേതായ പരിമിതികൾ നേരിടേണ്ടിവരുന്നു.\nഎല്ലാ മാനവികശാസ്ത്രങ്ങളും ഭൗതികശാസ്ത്രങ്ങളുടെ ഗവേഷണരീതികൾ അവലംബിക്കാറുണ്ട്. എന്നാൽ അതിനു പുറമേ, മാനസികപ്രവർത്തനങ്ങളും അവയുടെ ബാഹ്യപ്രകടനങ്ങളും മറ്റും മനസ്സിലാക്കുവാൻ കൂടി മാനവികശാസ്ത്രങ്ങൾ ശ്രമിക്കുന്നു.\nഡിൽഥെയുടെ വിജ്ഞാനസിദ്ധാന്തത്തിൽ മൂന്ന് പ്രധാന ആശയങ്ങളാണുള്ളത്. മനുഷ്യർ ജീവിതം അർഥവത്തായി അനുഭവിക്കുന്നു; ആ അർഥം അവർ പ്രകടിപ്പിക്കുന്നു. ഈ പ്രകടനങ്ങൾ മനസ്സിലാക്കാൻ കഴിയുന്നവയാണ്. ഇവയാണ് ഡിൽഥെയുടെ മൂന്ന് പ്രധാന ആശയങ്ങൾ.\nവിജ്ഞാനസിദ്ധാന്തത്തിൽ മൂന്ന് നിബന്ധനകളുള്ളതായി ഡിൽഥെയ് പറഞ്ഞു. അർഥം അനുഭവിക്കുകയും വ്യക്തമാക്കുകയും ചെയ്യുന്ന മാനസിക പ്രവർത്തനങ്ങൾ നമുക്ക് പരിചിതമായിരിക്കണം. ഇവ നടക്കുന്ന സാഹചര്യത്തെക്കുറിച്ച് നമുക്ക് അറിവുണ്ടായിരിക്കണം. സാമൂഹികവും സാംസ്കാരികവുമായ ചുറ്റുപാടിനെക്കുറിച്ചും അവഗാഹമുണ്ടായിരിക്കണം.\nഇൻസ്പെക്ഷൻ റ്റു ദ് ഹ്യൂമൻ സയൻസ് (1883)\nഫോർമേഷൻ ഒഫ് ദ് ഹിസ്റ്റോറിക്കൽ വേൾഡ് ഇൻ ദ് ഹ്യൂമൻ സയൻസ് (1910)\nഇൻ ഐഡിയാസ് (1899)\nഫിലോസഫി ഒഫ് ലൈഫ്\nഎന്നിവയാണ് ഇദ്ദേഹത്തിന്റെ പ്രധാനകൃതികൾ. ഇവയിലൂടെ ഡിൽഥെയ് തത്ത്വശാസ്ത്രാശയങ്ങൾ സാമൂഹിക-ചരിത്ര-സാംസ്കാരിക പശ്ചാത്തലത്തിൽ വിശകലനം ചെയ്തിട്ടുണ്ട്.\nഡിൽഥെയുടെ വീക്ഷണങ്ങൾ സാമൂഹ്യ-മാനവിക ശാസ്ത്രങ്ങളിൽ വളരെയധികം സ്വാധീനം ചെലുത്തി. ഹൈദഗർ (Heidegger), ജാസ്പെർസ് (Jaspers), ഒർട്ടേഗ വൈ ഗാസ്റ്റ് (Orgeta Y gasset), എഡ്വാർഡ് സ്പ്രേങ്ങർ (Edward Spranger), മാക്സ് വെബർ (Max Weber) തുടങ്ങിയവർ ഡിൽഥെയുടെ വീക്ഷണങ്ങളോട് തങ്ങൾക്കുള്ള കടപ്പാട് വ്യക്തമാക്കിയിട്ടുണ്ട്. ജർമൻ വിദ്യാഭ്യാസരംഗത്തെയും ഡിൽഥെയ് സ്വാധീനിച്ചിട്ടുണ്ട്. 1911 ഒക്ടോബർ 1-ന് ഷ്ലേണിലെ സീസിൽ (Seis) ഇദ്ദേഹം അന്തരിച്ചു.\nhttp://www.erraticimpact.com/~19thcentury/html/dilthey.htm Archived 2012-11-13 at the Wayback Machine.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡിൽഥെയ്, വിൽഹെം (1833 - 1911) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=വിൽഹെം_ഡിൽഥെയ്&oldid=3645386" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 18 ഓഗസ്റ്റ് 2021, സമയം: 23:50\nഈ താൾ അവസാനം തിരുത്തപ്പെട്ടത്: 23:50, 18 ഓഗസ്റ്റ് 2021.


പ്രകാശ് തമ്പിയെ ചോദ്യം ചെയ്യാനൊരുങ്ങി ക്രൈംബ്രാഞ്ച് - metromatinee.com Lifestyle Entertainment & Sports\nബാലഭാസ്‌കറിന്റെ സംഗീത പരിപാടികളുടെ സംഘാടകനായ സ്വര്‍ണ്ണക്കടത്ത് കേസിലെ പ്രതി പ്രകാശ് തമ്ബിയുടെ മൊഴി കേസ് അന്വേഷിക്കുന്ന ക്രൈംബ്രാഞ്ച് സംഘം രേഖപ്പെടുത്തും. വയലിനിസ്‌റ്റ് ബാലഭാസ്‌ക്കറിന്റെ അപകട മരണവുമായി ബന്ധപ്പെട്ടാണ് മൊഴി രേഖപ്പെടുത്തുന്നത്. ഇയാള്‍ക്ക് ബാലഭാസ്‌ക്കറുമായി ഉണ്ടായിരുന്ന സാമ്ബത്തിക ഇടപാടുകള് അപകടവുമായി ബന്ധമുണ്ടോയെന്നാണ് സംഘം അന്വേഷിക്കുന്നത്. സ്വര്‍ണക്കടത്ത് കേസില് റിമാന്‍ഡില് കഴിയുന്ന പ്രകാശ് തമ്ബിയെ കസ്‌റ്റഡിയില് വാങ്ങി ചോദ്യം ചെയ്യാനാണ് ക്രൈംബ്രാഞ്ച് സംഘം ഒരുങ്ങുന്നത്. ഇതിനായി ഉടന് തന്നെ കോടതിയെ സമീപിക്കും.\nബാലഭാസ്കറിന്റെ സംഗീതപരിപാടികളുടെ കോ-ഓര്‍ഡിനേറ്ററായിരുന്ന പ്രകാശ് തമ്ബിയും ബാലുവിന്റെ കാര് ഡ്രൈവര് അര്‍ജ്ജുന്റെ സുഹൃത്ത് വിഷ്‌ണുവും സ്വര്‍ണക്കടത്തില് പ്രതികളായതോടെയാണ് അപകടത്തിനു പിന്നിലെ ദുരൂഹത നീക്കാന് ക്രൈംബ്രാഞ്ച് നീക്കംതുടങ്ങിയത്. അര്‍ജുനെയും അപകടത്തിന്റെ ദൃക്സാക്ഷികളെയും ക്രൈംബ്രാഞ്ച് വീണ്ടും ചോദ്യംചെയ്യും. സ്വര്‍ണക്കടത്ത് അന്വേഷിക്കുന്ന ഡി.ആര്.ഐയില് നിന്ന് പ്രതികളുടെ വിവരങ്ങള് ക്രൈംബ്രാഞ്ച് ശേഖരിച്ചു.\nപ്രകാശ് തമ്ബിയെ ഡി.ആര്.ഐ അറസ്റ്റ് ചെയ്തെങ്കിലും വിഷ്‌ണു ഒളിവിലാണ്. ബാലഭാസ്കറിന്റെ മരണത്തിനു പിന്നില് സാമ്ബത്തിക ഇടപാടുകളാണോയെന്ന് സംശയമുണ്ടെന്ന് പിതാവ് സി.കെ. ഉണ്ണി പരാതി നല്‍കിയതിനെത്തുടര്‍ന്നാണ് അന്വേഷണം ക്രൈംബ്രാഞ്ചിന് കൈമാറിയത്. പ്രകാശ് തമ്ബി ബാലഭാസ്‌കറിന്റെ സംഗീത പരിപാടികളുടെ സംഘാടകനായിരുന്നു. തലസ്ഥാനത്തെ സ്വകാര്യ ആശുപത്രിയില് കാന്റീന് നടത്തിയിരുന്ന ഇയാള് അവിടെവച്ചാണ് ബാലഭാസ്‌കറുമായി പരിചയത്തിലായത്. കോളേജ് കാലം മുതല് ബാലഭാസ്‌കറിന്റെ സുഹൃത്താണ് വിഷ്ണു. അപകടസമയത്ത് കാറിലുണ്ടായിരുന്ന ഡ്രൈവര് അര്‍ജുനെ ബാലുവിനൊപ്പം അയച്ചത് വിഷ്‌ണുവായിരുന്നു.\nബാലഭാസ്‌കറിന്റെ സാമ്ബത്തിക കാര്യങ്ങള് കൈകാര്യം ചെയ്തിരുന്നത് വിഷ്ണുവാണെന്നാണ് സൂചന. വിഷ്ണു സ്ഥിരമായി വിദേശ യാത്രകള് നടത്തിയിരുന്നതിന്റെ തെളിവ് ഡി.ആര്.ഐ ക്രൈംബ്രാഞ്ചിന് കൈമാറി. അതേസമയം, ബാലു മരിച്ച ശേഷം കഴിഞ്ഞ നവംബര് മുതലാണ് പ്രകാശ് വിദേശത്തേക്ക് പോയിത്തുടങ്ങിയതെന്നാണ് രേഖകള്.\nബാലഭാസ്‌കറിന്റെ വീട്ടില് സ്ഥിരം സന്ദര്‍ശകരായിരുന്ന ഇരുവരും മരണത്തിനു ശേഷം വന്നിട്ടില്ലെന്ന് പിതാവ് കെ.സി. ഉണ്ണി പറഞ്ഞു. പിന്നീട് ഫോണില് പോലും ഇവര് ബന്ധപ്പെട്ടില്ല. ബാലഭാസ്‌കറിന്റെ സാമ്ബത്തിക ഇടപാടുകളെക്കുറിച്ച് ബന്ധുക്കളെക്കാള് കൂടുതല് അറിയാവുന്നതും ഇവര്‍ക്കായിരുന്നു.\nശ്രീ ചിത്തിര തിരുനാളിനെതിരെ മൂന്ന് വധശ്രമങ്ങള് നടന്നു; വിവാദ വെളിപ്പെടുത്തലുമായി രാജകുടുംബാംഗമായ അശ്വതി തിരുനാള് ഗൗരി ലക്ഷ്മിഭായി\nBy Noora T Noora T April 11, 2021\nതിരുവിതാംകൂറിലെ അവസാന മഹാരാജാവായിരുന്ന ശ്രീ ചിത്തിര തിരുനാളിനെതിരെ മൂന്ന് വധശ്രമങ്ങള് നടന്നിരുന്നുവെന്ന വെളിപ്പെടുത്തലുമായി രാജകുടുംബാംഗമായ അശ്വതി തിരുനാള് ഗൗരി ലക്ഷ്മിഭായി. ഹിസ്റ്ററി...\nകേരളത്തിലടക്കം നിരവധി ആരാധകരുള്ള നടിയാണ് സണ്ണി ലിയോണ്. സോഷ്യല് മീഡിയയില് സജീവമായ താരം ഇടയ്ക്കിടെ തന്റെ ചിത്രങ്ങള് എല്ലാം തന്നെ പങ്കുവെയ്ക്കാറുണ്ട്....\n‘സജ്‌ന പറഞ്ഞു സൂര്യ ഫേക്ക് ആണെന്നും…. ഇങ്ങനെ അല്ലാ എന്നും ജയിക്കാൻ വേണ്ടി എന്തും ചെയ്യുകയാണെന്നും. ആണെങ്കിൽ അത് സൂര്യയുടെ കഴിവ് അല്ലെ?\nപതിവ് തെറ്റാതെ കഴിഞ്ഞ ദിവസത്തെ ബിഗ് ബോസ്സ് എപ്പിസോഡിനെ വിലയിരുത്തി നടി അശ്വതി എത്തിയിരിക്കുകയാണ്. നടിയുടെ വാക്കുകളിലേക്ക്: സജ്‌ന പറഞ്ഞു സൂര്യ...\nവിവാഹശേഷം എല്ലാ സ്വഭാവങ്ങളും മാറ്റി, ഇപ്പോള് അരൂരിലെ സ്ഥാനാര്‍ത്ഥി; പ്രിയങ്ക അനൂപ് പറയുന്നു\nBy Vijayasree Vijayasree March 31, 2021\nവളരെ ചുരുങ്ങിയ സമയം കൊണ്ട് തന്നെ മലയാള കുടുംബപ്രേക്ഷകരുടെ പ്രിയങ്കരിയായി മാറിയ താരമാണ് പ്രിയങ്ക അനൂപ്. പരിഭവം പാര്‍വതി എന്ന ഒറ്റ...\nബാലഭാസ്‌കറിന്റെ മരണവുമായി ബന്ധപ്പെട്ടു നിര്‍ണായക വെളിപ്പെടുത്തല് നടത്തിയതിനെത്തുടര്‍ന്നു തനിക്കു ഭീഷണിയുണ്ടെന്നു കലാഭവന് സോബി ജോര്‍ജ്\n‘ഞങ്ങള് ഇതുവരെ കണ്ടിട്ടില്ലാത്ത ഒരാളുമായി പ്രണയത്തിലാണ്, സുന്ദരമായ വികാരം’; സന്തോഷ വാര്‍ത്ത പങ്കുവെച്ച് പ്രദീപ് ചന്ദ്രന്\nതെരെഞ്ഞെടുപ്പ് തിരക്കില് നിന്നും ഷൂട്ടിംഗ് തിരക്കിലേയ്ക്ക്, നേപ്പാളിലെത്തി ധര്‍മജന് ബോള്‍ഗാട്ടി\nവിഷു ദിനത്തില് സന്തോഷ വാര്‍ത്ത അറിയിച്ച് രമേശ് പിഷാരടി, ആശംസകളോടെ ആരാധകരും\n‘പിഷാരടിയുടെ കാല് എവിടെ പോയി’; രമേശ് പിഷാരടിയുടെ പുതിയ ചിത്രത്തിന് കമന്റുമായി ആരാധകര്\nദയവു ചെയ്ത് അച്ഛനെ കുറിച്ച് വ്യാജ വാര്‍ത്തകള് പ്രചരിപ്പിക്കരുത്, അഭ്യര്‍ത്ഥനയുമായി മണിയന്‍പിള്ള രാജുവിന്റെ മകന്


ശ്വാസകോശരോഗങ്ങളും കോവിഡ് പ്രതിസന്ധിയും | copd and covid 19\nMay 23, 2020, 01:27 PM IST\nകോവിഡ് പ്രതിസന്ധിയിലൂടെ കടന്നുപോകുമ്പോള് കൂടുതല് ശ്രദ്ധയും പരിചരണവും വേണ്ടി വരുന്ന ഒരു വിഭാഗമാണ് ശ്വാസകോശ സംബന്ധമായ രോഗമുള്ളവര്. ഇത്തരക്കാര്‍ക്ക് കോവിഡ് 19 പിടിപെട്ടാല് സ്ഥിതി ഗുരുതരമാകാനും സങ്കീര്‍ണ്ണതകളിലേക്ക് പോകാനുമുള്ള സാധ്യത കൂടുതലുമാണ്. അതിനാല് ശ്വാസകോശ സംബന്ധമായ രോഗമുള്ളവര് വളരെ കരുതലോടെ രോഗബാധയേല്‍ക്കാതെ കഴിയേണ്ടത് അത്യാവശ്യവുമാണ്.\nഈ ഒരു കാലഘട്ടത്തില് ഏറ്റവും കൂടുതല് ശ്രദ്ധിക്കേണ്ടത് സി ഒ പി ഡി രോഗികള് ആണ്. കാരണം അവരുടെ പ്രകൃത്യാ ഉള്ള ശ്വാസകോശ പ്രതിരോധ സംവിധാനങ്ങള് തകര്‍ന്ന അവസ്ഥയിലോ അല്ലെങ്കില് ലോപിച്ച അവസ്ഥയിലോ ആയിരിക്കും. അത് പെട്ടെന്ന് വൈറസ് ശരീരത്തിലേക്ക് കടക്കുവാനും ശ്വാസംമുട്ട്, റെസ്പിറേറ്ററി ഫെയിലിയര്, എആര്‍ഡിഎസ് (ARDS ) എന്നീ അവസ്ഥയിലേക്ക് എത്തിച്ചേരുവാനും കാരണമാകുന്നു. ഇത്തരം അവസ്ഥയിലെത്തുമ്പോഴാണ് വെന്റിലേറ്ററുകളുടെ ആവശ്യം വേണ്ടിവരുന്നത്. മറ്റൊന്ന് ആസ്ത്മ രോഗികള് വളരെയധികം ശ്രദ്ധിക്കേണ്ട കാലഘട്ടം കൂടിയാണിത്. കോവിഡ് ബാധിച്ചാല് സ്ഥിതി ഗുരുതരമാകും എന്നു മാത്രമല്ല ലോക്ക്‌ഡൌണ് ഭാഗമായോ റിവേഴ്‌സ് ക്വാറന്റൈന് ഭാഗമായോ വീട്ടില് അടച്ചു ഇരിക്കുമ്പോള് പൊടിപടലങ്ങളും പുകയും കാരണം ആസ്തമ പ്രശ്‌നങ്ങള് ഗുരുതരമാകാനും സാധ്യതയുണ്ട്.\n? അടിയന്തര സാഹചര്യത്തില് വൈദ്യ സഹായം തേടാനും കൃത്യമായ ഫോളോ അപ്പ് നടത്താനുമുള്ള ബുദ്ധിമുട്ടുകള്\n? കോവിഡ് രോഗം കൂടുതല് ഗുരുതരമായി ബാധിക്കുന്നത് ശ്വാസകോശ രോഗികളെ ആണ്. അത് ഗുരുതരാവസ്ഥ പ്രാപിക്കുന്നത് ശ്വസന സംബന്ധമായ ബുദ്ധിമുട്ടുകളിലേക്കാണ്.\n? തുമ്മുക, ചുമയ്ക്കുക, കിതക്കുക എന്നിവ കാണുമ്പോള് മറ്റുള്ളവര് കോവിഡ് രോഗലക്ഷണങ്ങളായി വ്യാഖ്യാനിക്കുകയും ഒറ്റപ്പെടുത്തുകയും ചെയ്യുന്ന സാഹചര്യങ്ങള്.\nശ്വാസകോശ സംബന്ധമായ രോഗമുള്ളവര് പുകവലി പൂര്‍ണമായും ഉപേക്ഷിക്കുക. സാമൂഹിക സമ്പര്‍ക്കങ്ങള് ഒഴിവാക്കുക, സോഷ്യല് ഡിസ്റ്റന്‍സ് പാലിക്കുക എന്നതാണ്. മരുന്നുകള് കൃത്യമായി കഴിക്കുക, ചികിത്സിക്കുന്ന ഡോക്ടര് നിര്‍ദ്ദേശിച്ച പോലെ ഇന്‍ഹേലര് കൃത്യമായി എടുക്കുക. സാധാരണ സി ഒ പി ഡി രോഗികള്‍ക്ക് ഉണ്ടാകുന്ന അനുബന്ധ രോഗങ്ങളായ രക്താതിമര്‍ദ്ദം, പ്രമേഹം അതുപോലെ ഹൃദ്രോഗങ്ങള് അതിനുള്ള മരുന്നുകളും കൃത്യമായി കഴിക്കുക. മാനസിക സമ്മര്‍ദ്ദങ്ങള് ഒഴിവാക്കുക.\nഇന്റെര്‍സ്റ്റീഷ്യല് ലങ് ഡിസീസ് ( lLD) ,സി ഓ പി ഡി പോലെയുള്ള ഗുരുതരമായ സ്റ്റേജില് ഉള്ള രോഗികള് പലരും വീട്ടില് ഓക്‌സിജന് ഉപയോഗിക്കുന്നവര് ആയിരിക്കും അങ്ങനെയുള്ളവര് അതു മുടക്കാനും പാടുള്ളതല്ല. ശരിയായ പോഷണ പദാര്‍ത്ഥങ്ങള് അടങ്ങിയ ഭക്ഷണം കഴിക്കാന് ശ്രദ്ധിക്കണം. കാരണം പ്രോട്ടീന് അഥവാ മാംസ്യത്തിന്റെ അഭാവം രോഗപ്രതിരോധശേഷി കുറയുവാനോ ശാരീരിക അവയവങ്ങളുടെ ക്ഷമത കുറയുവാനോ കാരണമാകുന്നതായിരിക്കും. കൂടാതെ ധാരാളം വെള്ളം കുടിക്കുക, പഴവര്‍ഗ്ഗങ്ങള് ധാരാളം കഴിക്കുക. ആസ്ത്മ രോഗികള് വീട്ടില് അടച്ചു ഇരിക്കുമ്പോള് പ്രത്യേകംശ്രദ്ധിക്കേണ്ടത് വാതിലുകളും ജനലുകളും തുറന്നിടാനും വീടിനകം പരമാവധി വൃത്തിയാക്കി സൂക്ഷിക്കുവാനുമാണ്. ചൂട് ഒഴിവാക്കാന് വേണ്ടി തണുത്ത പാനീയങ്ങള് കഴിക്കുന്നത് ഒഴിവാക്കുക. മാനസിക സമ്മര്‍ദങ്ങള്‍ക്ക് അടിമപ്പെടാതെ ഇരിക്കുക. തുടങ്ങി അനുയോജ്യമായ ചര്യകള് എല്ലാകാലത്തും പ്രത്യേകിച്ചും ഇക്കാലത്തു സ്വീകരിക്കുന്നതിലൂടെ ആസ്ത്മ സംബന്ധമായ ബുദ്ധിമുട്ടുകള് കുറക്കാന് സാധിക്കുന്നു. ഇതു പാലിക്കുന്നതിലൂടെ ശ്വാസകോശ സംബന്ധമായ രോഗങ്ങള് ഗുരുതരമാകാതെ തടയാന് സാധിക്കും എന്നത് മാത്രമല്ല ലോക്ക്‌ഡൌണും റിവേഴ്‌സ് ക്വാറന്റൈന് കാലഘട്ടവും ശരിയായ രീതിയില് പ്രയോജനപ്പെടുത്തിയാല് ഇത്തരം വ്യക്തികളില് കൊവിഡ് 19 രോഗബാധ വരാതെ തടയുവാനും സാധിക്കുന്നു.


കേന്ദ്ര സര്‍ക്കാരിന്റെ വാക്‌സിനേഷന് പദ്ധതി രാജ്യത്ത് രണ്ടു തരം പൗരന്മാരെ സൃഷ്ടിച്ചെന്ന് ഹൈക്കോടതി - Media Malayalam (മീഡിയ മലയാളം)\nകേന്ദ്ര സര്‍ക്കാരിന്റെ വാക്‌സിനേഷന് പദ്ധതി രാജ്യത്ത് രണ്ടു തരം പൗരന്മാരെ സൃഷ്ടിച്ചെന്ന് ഹൈക്കോടതി\nകൊച്ചി: കേന്ദ്ര സര്‍ക്കാരിന്റെ വാക്‌സിനേഷന് പദ്ധതി രാജ്യത്ത് രണ്ടു തരം പൗരന്മാരെ സൃഷ്ടിച്ചെന്ന് ഹൈക്കോടതി. സഞ്ചാര സ്വാതന്ത്ര്യം പരിമിതപ്പെടുത്തപ്പെട്ട, കോവാക്‌സിന് സ്വീകരിച്ചവരും എവിടെ വേണമെങ്കിലും പോവാനാവുന്ന കോവിഷീല്‍ഡ് സ്വീകരിച്ചവരും എന്ന തരത്തില് പൗരന്മാര് വിഭജിക്കപ്പെട്ടെന്ന ഹൈക്കോടതി അഭിപ്രായപ്പെട്ടു.\nവിദേശത്തു ജോലിക്കു പോവുന്നതിന് മൂന്നാം ഡോസ് ആയി കോവിഷീല്‍ഡ് വാക്‌സിന് സ്വീകരിക്കുന്നതിന് അനുമതി തേടി സമര്‍പ്പിക്ക ഹര്‍ജി പരിഗണിച്ചുകൊണ്ടാണ്, ജസ്റ്റിസ് പിവി കുഞ്ഞികൃഷ്ണന്റെ നിരീക്ഷണം. രണ്ടു ഡോസ് കോവാക്‌സിന് സ്വീകരിച്ച തനിക്ക് സൗദി അറേബ്യയില് ജോലിക്കു പോവാനാവുന്നില്ലെന്നു ചൂണ്ടിക്കാട്ടിയാണ് ഹര്‍ജി. സൗദിയില് വെല്‍ഡര് ആയി ജോലി ചെയ്യുന്നയാളാണ് ഹര്‍ജിക്കാരന്. രാജ്യാന്തരതലത്തില് അംഗീകരിക്കപ്പെട്ട വാക്‌സിന് എടുത്തില്ലെങ്കില് ജോലി പോവുമെന്ന അവസ്ഥയാണെന്ന് ഹര്‍ജിക്കാരന് പറഞ്ഞു.\nമൗലിക അവകാശം ലംഘിക്കപ്പെട്ടു\nസര്‍ക്കാരിന്റെ വാക്‌സിനേഷന് പദ്ധതിതിയിലൂടെ രണ്ടു തരം പൗരന്്മാര് സൃഷ്ടിക്കപ്പെട്ടിരിക്കുകയാണെന്ന് കോടതി പറഞ്ഞു. കോവാക്‌സിന് സ്വീകരിച്ചവരുടെ സഞ്ചാര സ്വാതന്ത്ര്യം പരിമിതപ്പെടുത്തപ്പെട്ടിരിക്കുന്നു. കോവിഷീല്‍ഡ് സ്വീകരിച്ചവര്‍ക്ക് എവിടെയും പോവാം. രണ്ടു തരം പൗരന്മാരെ സൃഷ്ടിക്കുകയെന്നത് മൗലിക അവകാശത്തിന്റെ ലംഘനമാണ്. ഹര്‍ജിക്കാരന്റെ മൗലിക അവകാശം ലംഘിക്കപ്പെട്ടിട്ടുണ്ടെന്ന് കോടതി ചൂണ്ടിക്കാട്ടി.\nസര്‍ക്കാരിന്റെ വ്ക്‌സിനേഷന് പദ്ധതിയുടെ അനന്തര ഫലമാണ് ഹര്‍ജിക്കാരന് അനുഭവിക്കുന്നത്. ഹര്‍ജിയില് ആവശ്യപ്പെട്ടിരിക്കുന്നതു പോലെ മൂന്നാം ഡോസ് വാക്‌സിന് നല്‍കാന് നിര്‍ദേശിക്കാന് കോടതിക്കാവില്ല. എന്നാല് ഒരു മാസത്തിനകം ഹര്‍ജിക്കാരന്റെ പരാതിക്കു പരിഹാരം ഉണ്ടാവണമെന്ന് കോടതി നിര്‍ദേശിച്ചു. ഇക്കാര്യത്തില് കേന്ദ്ര സര്‍ക്കാരിന്റെ മറുപടി ഈ മാസം അഞ്ചിനകം അറിയിക്കണം. കേസ് വീണ്ടും അഞ്ചിനു പരിഗണിക്കും\nhas created two types\nof citizens in the country\nthat the central government's vaccination program\nThe High Court has said\nPrevious article“ഇഎംഐ ഉണ്ടല്ലോ “; ബജാജ് ഫിനാന്‍സ് ലിമിറ്റഡ് ദീപാവലി കാമ്പെയ്ന് തുടങ്ങി\nNext articleതിരുവനന്തപുരം സ്വർണക്കടത്ത് കേസിൽ എൻ.ഐ.എയ്ക്ക് തിരിച്ചടി സ്വപ്ന സുരേഷ് അടക്കമുള്ള മുഖ്യപ്രതികൾക്കെല്ലാം ഹൈക്കോടതി ജാമ്യം അനുവദിച്ചു


30 ലക്ഷത്തിൽ നിന്ന് 60 ലക്ഷ്യത്തിലേക്ക്; ദേശീയ അവാർഡ് ലഭിച്ചതിന് പിന്നാലെ നടി പ്രതിഫലം കൂട്ടിയതായി റിപ്പോർട്ട് - metromatinee.com Lifestyle Entertainment & Sports\nഇക്കഴിഞ്ഞ ദിവസമായിരുന്നു ദേശീയ ചലച്ചിത്ര പുരസ്ക്കരം പ്രഖ്യാപിച്ചത്. മികച്ച നടിയായി കീർത്തി സുരേഷ് ആണ് തിരഞ്ഞെടുക്കപ്പെട്ടത് . എന്നാലിപ്പോൾ ദേശീയ അവാര്‍ഡ് നേടിയതിന് പിന്നാലെ നടി തന്റെ പ്രതിഫലം കൂട്ടിയതായിട്ടാണ് പുറത്തു വന്നിരിക്കുന്ന വാർത്ത.\nമഹാനടി’ക്ക് ശേഷം കീര്‍ത്തി പ്രതിഫലം കൂട്ടിയതായാണ് ഒരു നിര്‍മാതാവ് വ്യക്തമാക്കുന്നത്. ‘മഹാനടി’യില് അഭിനയിക്കുമ്പോൾ 30 ലക്ഷം രൂപ പ്രതിഫലമായി വാങ്ങിയ താരം ഇപ്പോള് 60 ലക്ഷമാണ് ആവശ്യപ്പെടുന്നതെന്നാണ് നിര്‍മാതാവ് വ്യക്തമാക്കുന്നത്.\n‘മഹാനടി’ എന്ന ചിത്രത്തിലൂടെയാണ് കീര്‍ത്തി സുരേഷ് തെലുങ്കില് ശ്രദ്ധിക്കപ്പെട്ടത്. ചിത്രത്തിലെ അഭിനയത്തിന് താരത്തിന് മികച്ച നടിക്കുള്ള ദേശീയ പുരസ്‌ക്കാരവും ലഭിച്ചു.\nനേനു ശൈലജ’, ‘നേനു ലോക്കല്’, ‘മഹാനടി’ എന്നീ ചിത്രങ്ങള് താരത്തെ ശ്രദ്ധേയയാക്കി. ഇതോടെ 50 ലക്ഷം പ്രതിഫലം കൈപറ്റുന്ന കാജല്, തമന്ന, സമാന്ത എന്നീ താരങ്ങളേക്കാള് കൂടുതല് പ്രതിഫലമാണ് കീര്‍ത്തി ആവശ്യപ്പെടുന്നത്\nkeerthi suresh- high salary\nഇപ്പോഴുള്ളത് നാലാമത്തെ പ്രണയം!! ഇനിയത് പാളീസാകുമോ എന്നെനിക്കറിയില്ല


ഡൽഹിയിൽ പ്രതിരോധപ്രവർത്തനങ്ങളും ബോധവൽക്കരണവും സജീവമെന്ന് ഡൽഹി സർക്കാർ; എന്നാൽ കൊവിഡ് എന്താണെന്ന് പോലും അറിയാത്തവർ നിരവധി - Kerala Times TV: Kerala Times | Malayalam News Channel in Kerala | Latest News, Live TV\nHome / National / ഡൽഹിയിൽ പ്രതിരോധപ്രവർത്തനങ്ങളും ബോധവൽക്കരണവും സജീവമെന്ന് ഡൽഹി സർക്കാർ; എന്നാൽ കൊവിഡ് എന്താണെന്ന് പോലും അറിയാത്തവർ നിരവധി\nഡൽഹിയിൽ പ്രതിരോധപ്രവർത്തനങ്ങളും ബോധവൽക്കരണവും സജീവമെന്ന് ഡൽഹി സർക്കാർ; എന്നാൽ കൊവിഡ് എന്താണെന്ന് പോലും അറിയാത്തവർ നിരവധി\nGopika March 17, 2020\nന്യൂഡൽഹി: കൊവിഡ് 19 പ്രതിരോധ പ്രവർത്തനങ്ങളും ബോധവൽക്കരണവും സജീവമെന്ന് അവകാശപ്പെട്ട് ഡൽഹി സർക്കാർ. അതേസമയം രണ്ട് മരണം നടന്നിട്ടും കൊവിഡ് എന്താണെന്ന് പോലും അറിയാത്തവരും ധാരാളമുണ്ട്. താഴേ തട്ടില് ബോധവത്ക്കരണം പോലും നടക്കുന്നില്ലെന്നുള്ളതിന്റെ തെളിവാണിത്. പ്രമുഖ മാധ്യമം നടത്തിയ അന്വേഷണത്തിലാണ് ഇക്കാര്യങ്ങൾ വ്യക്തമാക്കിയിരിക്കുന്നത്.\nശുചീകരണ പ്രവര്‍ത്തനങ്ങള് ഊര്‍ജ്ജിതമെന്നാണ് സര്‍ക്കാര് അവകാശവാദം. എന്നാല് മിക്ക കോളനികളിലും ശുചീകരണ പ്രവര്‍ത്തനങ്ങള് പോലും നടന്നിട്ടില്ല. മുന്‍സിപ്പല് അധികൃതര് ഈ ഭാഗങ്ങളിലേക്ക് തിരിഞ്ഞു നോക്കിയിട്ടില്ലെന്നാണ് ആളുകൾ പറയുന്നത്. ഒരു ആരോഗ്യപ്രവർത്തകനോ സർക്കാർ ഉദ്യോഗസ്ഥരോ ഇതുവരെ ആരോഗ്യപ്രവർത്തനങ്ങൾക്കായി തിരിഞ്ഞുനോക്കിയിട്ടില്ലെന്നും പ്രദേശവാസികൾ കൂട്ടിച്ചേർക്കുന്നു.


രാജ്യത്ത് 24 മണിക്കൂറിനിടെ 2,827 പേര്‍ക്ക് കൊവിഡ്; 24 മരണം – Chandrika Daily\nBy web desk3Thursday May 12, 2022 11:51 am\nഇതോടെ ആകെ മരണ സംഖ്യ 5,24,181 ആയി ഉയര്‍ന്നെന്ന് ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നു.\nരാജ്യത്ത് 24 മണിക്കൂറിനിടെ 2,827 പേര്‍ക്ക് കൊവിഡ് റിപ്പോര്‍ട്ട് ചെയ്തു. ഇതോടെ രാജ്യത്ത് കൊവിഡ് ബാധിച്ചവരുടെ ആകെ എണ്ണം 4,31,13,413 ആയി. 24 മണിക്കൂറിനിടെ 24 പേര് മരണപ്പെട്ടു. ഇതോടെ ആകെ മരണ സംഖ്യ 5,24,181 ആയി ഉയര്‍ന്നെന്ന് ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നു.\nസജീവ കേസുകള് 0.05 ശതമാനമാണെന്നും ദേശീയ കൊവിഡ് രോഗമുക്തി നിരക്ക് 98.47 ശതമാനമാണെന്നും ആരോഗ്യ മന്ത്രാലയം അറിയിച്ചു. പ്രതിദിന അണുബാധ നിരക്ക് 0.95 ശതമാനമായി. ആഴ്ചതോറുമുള്ള പോസിറ്റിവിറ്റി നിരക്ക് 0.82 ശതമാനവുമാണ്.\nCategories: india, main stories, Views\nബി-സെഗ്മെന്റ് എസ്യുവികളുടെ ലോകത്തേക്ക് ടൊയോട്ട അര്‍ബന് ക്രൂയ്‌സര് ഹൈറൈഡര്


പ്ലേറ്റ്‍ലെറ്റ് കൗണ്ട് കൂട്ടാൻ സഹായിക്കുന്ന ആറ് ഭക്ഷണങ്ങളിതാ... | foods for increasing platelet count\nlow platelet count| പ്ലേറ്റ്‍ലെറ്റ് കൗണ്ട് കൂട്ടാൻ സഹായിക്കുന്ന ആറ് ഭക്ഷണങ്ങളിതാ...\nരക്തത്തിലെ ഒരു പ്രധാനഘടകമാണ് പ്ലേറ്റ്‍ലെറ്റുകൾ. ചെറുതോ വലുതോ ആയ മുറിവ് പറ്റിയാൽ രക്തം കട്ടപിടിക്കാൻ സഹായിക്കുന്നത് ഈ ചെറുകോശങ്ങളാണ്.\nTrivandrum, First Published Nov 5, 2021, 6:51 PM IST\nരാജ്യത്തുടനീളമുള്ള ഡെങ്കിപ്പനി (dengue fever) കേസുകളിൽ വർദ്ധനവ് ഉണ്ടായിരിക്കുകയാണ്. ഈഡിസ് വിഭാഗത്തിലുൾപ്പെടുന്ന ഈഡിസ് ഈജിപ്റ്റി, ഈഡിസ് അൽബോപിക്റ്റസ് എന്നിവയാണ് ഡെങ്കിപനിയുടെ രോഗവാഹകർ. ഫ്ലാവി വൈറസ് കുടുംബത്തിലെ ഡെങ്കി വൈറസ് ആണ് ഡെങ്കി പനിയുണ്ടാക്കുന്നത്. ഡെങ്കിയുടെ രോഗ വ്യാപനത്തിന് പല ഘടകങ്ങളും കാരണമാകാറുണ്ട്. അതിൽ മഴക്കാലവും, ചൂടുകൂടിയ കാലവസ്ഥയും, ഉഷ്ണക്കൂടുതലും ഉൾപ്പെടുന്നു.\nഅധികം ശ്രദ്ധിക്കപ്പെടാത്ത ചെറിയ പനി മുതൽ മാരകമായ പല അവസ്ഥകൾക്കും ഡെങ്കിവൈറസ് കാരണമാകാറുണ്ട്. ഡെങ്കിപ്പനിയെ തുടർന്ന് പ്ലേറ്റ്ലറ്റിന്റെ കൗണ്ട് കുറയുന്നു. രക്തത്തിലെ ഒരു പ്രധാനഘടകമാണ് പ്ലേറ്റ്‍ലെറ്റുകൾ. ചെറുതോ വലുതോ ആയ മുറിവ് പറ്റിയാൽ രക്തം കട്ടപിടിക്കാൻ സഹായിക്കുന്നത് ഈ ചെറുകോശങ്ങളാണ്. പ്ലേറ്റ്‌ലറ്റിന്റെ കൗണ്ട് കുറഞ്ഞാൽ അത് ആരോഗ്യത്തെ വളരെ ദോഷകരമായാണ് ബാധിക്കുക.\nമുറിവുകളിൽ രക്തം കട്ടിയാക്കുക എന്നതാണ് പ്ലേറ്റ്‌ലറ്റകളുടെ പ്രധാന ധർമ്മം. എന്നാൽ ഇതിന്റെ എണ്ണം കുറയുന്നതിലൂടെ പ്ലേറ്റലറ്റിന്റെ കാര്യത്തിൽ വളരെ വലിയ പ്രതിസന്ധികളാണ് ഉണ്ടാവുന്നത്. പ്ലേറ്റ്ലെറ്റിന്റെ കൗണ്ട് കൂട്ടാൻ ഏതൊക്കെ ഭക്ഷണങ്ങൾ സഹായിക്കുമെന്നറിയാം...\nശരീരത്തിലെ ഫോളേറ്റിന്റെ കുറവ് രക്തത്തിലെ പ്ലേറ്റ്‌ലെറ്റുകളുടെ എണ്ണം കുറയാൻ ഇടയാക്കും. രക്തത്തിലെ പ്ലേറ്റ്‌ലെറ്റ് എണ്ണം വർദ്ധിപ്പിക്കാൻ സഹായിക്കുന്ന ശരീരത്തിലെ ആരോഗ്യകരമായ കോശവിഭജനത്തിന് വളരെ പ്രധാനമായേക്കാവുന്ന വിറ്റാമിൻ ബി9അല്ലെങ്കിൽ ഫോളേറ്റ് അടങ്ങിയ ഭക്ഷണങ്ങൾ ഉൾപ്പെടുത്തുക. ഓറഞ്ച് ജ്യൂസ്, ചീര, ഇലക്കറികൾ എന്നിവ ഉൾപ്പെടുത്തുക.\nവിറ്റാമിൻ കെ അടങ്ങിയ ഭക്ഷണങ്ങൾ കഴിക്കുന്നത് പ്ലേറ്റ്ലെറ്റിന്റെ കൗണ്ട് കൂട്ടാൻ സഹായിക്കും. ശരീരത്തിലെ ഒപ്റ്റിമൽ തലത്തിൽ കോശങ്ങളുടെ ആരോഗ്യകരമായ വളർച്ച ഉറപ്പാക്കാൻ ഈ പോഷകം ആവശ്യമാണ്. മുട്ട, പച്ച ഇലക്കറികൾ, കരൾ, മാംസം, കാബേജ് തുടങ്ങിയവ കഴിക്കുന്നത് നിങ്ങളുടെ രക്തത്തിലെ പ്ലേറ്റ്‌ലെറ്റുകളുടെ എണ്ണം വർദ്ധിപ്പിക്കാൻ സഹായിക്കും.\nവിറ്റാമിൻ ബി 12 രക്തകോശങ്ങളെ ആരോഗ്യകരമായി നിലനിർത്താൻ സഹായിച്ചേക്കാം. അതിന്റെ കുറവ് പ്ലേറ്റ്‌ലെറ്റുകളുടെ എണ്ണം കുറയുന്നതുമായി ബന്ധപ്പെട്ടിരിക്കുന്നു. വിറ്റാമിൻ ബി 12 സാധാരണയായി മുട്ട, പാൽ, ചീസ് തുടങ്ങിയ ഭക്ഷണങ്ങളിൽ കാണപ്പെടുന്നു.\nഇരുമ്പ് ശരീരത്തിലെ ആരോഗ്യകരമായ കോശങ്ങളുടെ ഉത്പാദനത്തെ പ്രോത്സാഹിപ്പിക്കുന്നു. മത്തങ്ങ വിത്തുകൾ, മാതളനാരങ്ങ, പയർ, ഇലക്കറികൾ എന്നിവ ഉൾപ്പെടുത്തിയ ഭക്ഷണങ്ങൾ ധാരാളം കഴിക്കുക.\nവിറ്റാമിൻ സി സമ്പന്നമായ ഭക്ഷണം പ്ലേറ്റ്‌ലെറ്റിന്റെ പ്രവർത്തനത്തെ ശരിയായി പ്രവർത്തിക്കാൻ സഹായിക്കുന്നു. ഇരുമ്പ് ആഗിരണം ചെയ്യാനും ഇത് ശരീരത്തെ സഹായിക്കുന്നു. മാമ്പഴം, ബ്രോക്കോളി, പൈനാപ്പിൾ, തക്കാളി, കുരുമുളക്, കോളിഫ്‌ളവർ, നെല്ലിക്ക എന്നിവ കഴിക്കുക.\nരക്തത്തിലെ പ്ലേറ്റ്‌ലെറ്റുകളുടെ എണ്ണം ഉയർത്താൻ വീറ്റ് ഗ്രാസ് സഹായിക്കുമെന്ന് 'ഇന്റർനാഷണൽ ജേണൽ ഓഫ് യൂണിവേഴ്സൽ ഫാർമസി ആൻഡ് ലൈഫ് സയൻസ' സിൽ പ്രസിദ്ധീകരിച്ച പഠനത്തിൽ പറയുന്നു. ഒരു കപ്പ് വീറ്റ് ഗ്രാസ് ജ്യൂസിൽ ഒരു ടീസ്പൂൺ നാരങ്ങാനീരും ചേർത്ത് കുടിക്കുന്നത് രക്തത്തിലെ പ്ലേറ്റ്‌ലെറ്റ് വർദ്ധിപ്പിക്കാൻ സഹായിക്കും.\nവിളർച്ച അകറ്റാൻ ഡയറ്റില് ഉള്‍പ്പെടുത്താം ഈ ഭക്ഷണങ്ങള്...\nLast Updated Nov 5, 2021, 7:18 PM IST


സൗദിയില് 3402 പുതിയ കോവിഡ് രോഗികള്; 49 മരണം | Southlive\nസൗദിയില് 3402 പുതിയ കോവിഡ് രോഗികള്; 49 മരണം\nThursday, 2nd July 2020, 10:16 am\nസൗദിയില് പുതുതായി 3402 പേര്‍ക്ക് കൂടി കോവിഡ് സ്ഥിരീകരിച്ചതായി സൗദി ആരോഗ്യ മന്ത്രാലയം അറിയിച്ചു. ഇതോടെ സൗദിയിലെ ആകെ കോവിഡ് രോഗികളുടെ എണ്ണം 1,94,225 ആയി വര്‍ദ്ധിച്ചു. അതേസമയം, കോവിഡ് സുഖപ്പെട്ടവരുടെ എണ്ണം 1,32,760 ആയി.\nകഴിഞ്ഞ 24 മണിക്കൂറിനിടയില് 1994 രോഗികള് സുഖം പ്രാപിച്ചു. കോവിഡ് ബാധിച്ച് 49 പേരാണ് ഇന്നലെ മരിച്ചത്. ഇതോടെ മൊത്തം മരണസംഖ്യ 1698 ആയി ഉയര്‍ന്നു. 59,767 രോഗികളാണ് വിവിധ പ്രദേശങ്ങളില് ചികിത്സയില് കഴിയുന്നത്. ഇവരില് 2,272 പേരുടെ നില ഗുരുതരമാണ്.\nറിയാദില് മാത്രം നിലവില് 11338 പേര് ചികിത്സയില് കഴിയുന്നുണ്ട്. ഏറ്റവും കൂടുതല് രോഗികള് ഉള്ളതും തലസ്ഥാന നഗരമായ റിയാദിലാണ്. അത് കഴിഞ്ഞ് ദമാം ആണ്. ഇവിടെ 5517 രോഗികള് ചികിത്സയില് കഴിയുന്നുണ്ട്. ഇന്നലെ നടത്തിയ 35,173 പരിശോധനകള് ഉള്‍പ്പെടെ ഇതുവരെ ആകെ 16,74,487 കോവിഡ് ടെസ്റ്റുകള് നടത്തിയതായി അധികൃതര് അറിയിച്ചു.


ബ്ലാക്ക് ആൻഡ് വൈറ്റ് ബ്യൂട്ടിയിൽ കൗതുകങ്ങൾ നിറഞ്ഞ വീട് - D Home Magazine ബ്ലാക്ക് ആൻഡ് വൈറ്റ് ബ്യൂട്ടിയിൽ കൗതുകങ്ങൾ നിറഞ്ഞ വീട് - D Home Magazine\nThis article has been viewed 516 times\nഒറ്റ നോട്ടത്തിൽ കുറേ ബോക്സുകൾ എടുത്തു വെച്ചതുപോലെ തോന്നും. ബോക്സ് ടൈപ്പ് ഡിസൈനിൽ കറുപ്പിന്റേയും വെളുപ്പിന്റേയും അകമ്പടിയിൽ ഒരുക്കിയിരിക്കുന്നതാണ് എലിവേഷന്റെ ഭംഗി. ബോക്സ് ടൈപ്പ് ഡിസൈൻ ആയതുകൊണ്ട് തന്നെ ഫ്ലാറ്റ് റൂഫാണ് എലിവേഷന് നൽകിയത്. അതുകൊണ്ടുതന്നെ അവ കാലാവസ്ഥയോട് ചേർന്നു പോകാൻ ഉതകും വിധം സൺഷേഡുകൾ നൽകിയിട്ടുണ്ട്.\n2893 സ്‌ക്വയർഫീറ്റിൽ എറണാകുളത്ത് പുക്കാട്ടുപടിയിൽ സ്ഥിതി ചെയ്യുന്ന ഈ വീട് രാജുവിന്റേയും കുടുംബത്തിന്റേയും ആണ്. മിനിമലിസം എന്ന ആശയത്തിന് ഊന്നൽ നൽകികൊണ്ട് ഏറ്റവും ലളിതവും സുന്ദരവുമായ ഡിസൈൻ ക്രമീകരണങ്ങളാണ് ഈ വീട്ടിൽ അവലംബിച്ചിട്ടുള്ളത്. ലാൻഡ്സ്‌കേപ്പിൽ നൽകിയ വാക് വേയും പുല്ല് പിടിപ്പിച്ചിരിക്കുന്നതുമെല്ലാം എക്സ്റ്റീരിയറിന്റെ ഭംഗി ഇരട്ടിപ്പിക്കുന്നുണ്ട്. എലിവേഷൻ ഡിസൈൻ നയത്തോട് നീതി പുലർത്തും വിധമാണ് കോംപൗണ്ട് വാളിന്റെ ക്രമീകരണം.\nസിറ്റൗട്ടിൽ നിന്നും നേരേ കയറുന്നത് ഫോയർ സ്പേസിലേക്കാണ്. ഉൾത്തളത്തിലേക്ക് എത്തിയാൽ സ്പേസ് യൂട്ടിലൈസേഷന്റെ മികവിൽ ഏറ്റവും ലളിതമായി ഒരുക്കിയിട്ടുള്ള സ്പേസുകൾ കാണാം. ഗ്രേ-വൈറ്റ് നിറങ്ങളുടെ സംയോജനമാണ് എലഗന്റ് ലുക്ക് തരുന്നത്. നീറ്റ് ആൻഡ് ക്ലീൻ ഫീൽ പ്രദാനം ചെയ്യും വിധമാണ് ഫർണീച്ചറുകളുടേയും ഫർണിഷിങ്ങുകളുടേയും ക്രമീകരണങ്ങൾ.\nസ്റ്റെയറിനോട് ചേർന്ന് വരുന്ന വാളിൽ പ്രയർ യൂണിറ്റും ഉൾപ്പെടുത്തി. ഓപ്പൺ കൺസെപ്റ്റിലാണ് സ്പേസുകളെ വിന്യസിച്ചിട്ടുള്ളത്. വുഡും സ്റ്റീലും ഉപയോഗിച്ചാണ് സ്റ്റെയറിന്റെ നിർമ്മാണം. സ്റ്റെയറിന് അടിഭാഗത്തായിട്ടാണ് വാഷ് കൗണ്ടറിനും ചെറിയൊരു ക്രോക്കറി യൂണിറ്റിനും ഇടം കണ്ടെത്തിയത്.\nനാനോ വൈറ്റിന്റേയും ഹൈ ഗ്ലോസ് ലാമിനേഷന്റേയും മനോഹാരിതയാണ് കിച്ചന്. കുറഞ്ഞ സ്പേസിൽ പരമാവധി സ്റ്റോറേജ് യൂണിറ്റുകളെ ഉൾപ്പെടുത്തിയാണ് അടുക്കള ഡിസൈൻ ചെയ്തത്. ഷോ കിച്ചൻ കൂടാതെ വർക്കിങ് കിച്ചനും സെർവെൻസ് റൂം കൂടി ഉൾപ്പെടുത്തിയിട്ടുണ്ട്. പാൻട്രി സ്പേസിനും കൂടി ഇടം കൊടുത്തുകൊണ്ട് സ്പേസിനെ പരമാവധി പ്രയോജനപ്പെടുത്തിയിട്ടുണ്ട്.\nസ്റ്റെയർ കയറി മുകൾ നിലയിൽ എത്തിയാൽ അവിടെ ഒരു സ്റ്റഡി ഏരിയയും അയേൺ സ്പേസും അപ്പർ ലിവിങും ഉണ്ട്.\nമുകളിലും താഴെയുമായി നാല് ബെഡ്‌റൂമുകളാണ് ഈ വീട്ടിൽ ഉള്ളത്. മുറിയുടെ ആവശ്യകതയ്ക്ക് അനുസരിച്ചാണ് ഡിസൈൻ ക്രമീകരങ്ങൾ എല്ലാം കൊടുത്തിട്ടുള്ളത്. മുകളിൽ ക്രമീകരിച്ചിട്ടുള്ള ഒരു ബെഡ്‌റൂമിൽ നിന്നും ബാൽക്കണിയിലേക്ക് ഇറങ്ങാവുന്ന വിധമാണ് ചിട്ടപ്പെടുത്തിയിട്ടുള്ളത്.\nഇങ്ങനെ മിനിമലിസം കാത്തുസൂക്ഷിച്ചു കൊണ്ടാണ് ഓരോ സ്പേസും ഉപയുകതമായി ഇവിടെ ക്രമപ്പെടുത്തിയിട്ടുള്ളത്. എല്ലാം കാലികശൈലിയുടെ ചേരുവകൾ ആയതിനാൽ പുതുമയും തനിമയും നിലനിൽക്കുകയും ചെയ്യും.\nClient - Raju\nLocation - Pukkattupady, Ernakulam\nPlot - 20 cent\nArea - 2893 sqft\nDesign - Ar.Binoy P S\nP.S Binoy Architects,Ernakulam\nPhone - 94471 44700


വീട്ടു ജോലിക്കെന്ന വ്യാജേന കൂട്ടികൊണ്ടു പോയ ഇതര സംസ്ഥാന തൊഴിലാളിയായ യുവതിയെ പീഡിപ്പിച്ചു | The Indian Telegram\nകൊച്ചി: വീട്ടു ജോലിക്കായി എന്ന വ്യാജേന കൂട്ടികൊണ്ടു പോയ യുവതിയെ കൊടിയ പീഡനത്തിന് ഇരയാക്കി. കൊച്ചി കളമശ്ശേരിയിലാണ് സംഭവം. ഇതര സംസ്ഥാന തൊഴിലാളിയായ യുവതിയെ കളമശേരിയില് നഗരസഭാ പരിധിയിലെ ഒരു വീട്ടില് വച്ച് പീഡിപ്പിച്ചതായാണ് പരാതി.\nവീട് വൃത്തിയാക്കാന് ആളെ വേണമെന്ന് അറിയിച്ച് യുവാക്കള് യുവതിയെ കളമശ്ശേരിയിലെ ഒഴിഞ്ഞ വീട്ടിലേക്ക് കൂട്ടി കൊണ്ടു പോവുകയും തുടര്‍ന്ന് സംഘം ചേര്‍ന്ന് പീഡിപ്പിക്കുകയുമായിരുന്നു. സംഭവത്തില് ഇതര സംസ്ഥാന തൊഴിലാളിയായ യുവാവിനെ പൊലീസ് കസ്റ്റഡിയിലെടുത്തു.\nമണിറാം എന്ന ആസാം സ്വദേശിയെയാണ് കസ്റ്റഡിയിലെടുത്തത്. ഇയാളെ ചോദ്യം ചെയ്തു വരികയാണ്. പ്രതികളായ യുവാക്കളെ ഉടന് തന്നെ അറസ്റ്റ് ചെയ്യുമെന്ന് പൊലീസ് അറിയിച്ചു. എന്നാല് സംഘത്തില് എത്ര പേരുണ്ടെന്നുള്ള വിവരങ്ങള് ഇതുവരെ പുറത്തു വന്നിട്ടില്ല.\nRead more on: kochi sexual assault


പുരുഷന് അപകടം സംഭവിച്ചതിന്റെ പിറ്റേന്ന് എം.എം മണി വന്നപ്പോള് | Life Glint | The Clarity Portal\nHome » അരണി » ആലോചന » പുരുഷന് അപകടം സംഭവിച്ചതിന്റെ പിറ്റേന്ന് എം.എം മണി വന്നപ്പോള്\nMon, 23-11-2020 11:45:45 AM ;\nനവംബര് 21ന് ഇടുക്കി ജില്ല ശാന്തന്‍പാറ പഞ്ചായത്ത് 10-ാം വാര്‍ഡിലെ 56 വയസ്സുകാരനായ പുരുഷന്റെ മൂന്ന് കൈവിരലുകള് അറ്റ് പോകുന്ന അവസ്ഥയിലെത്തി. തടി മില്ലിലെ ജോലിക്കിടയില് പ്ലേനര് കയറിയാണ് വിരലുകള് അറ്റ് പേകാറായത്. നിലയ്ക്കാത്ത രക്ത പ്രവാഹം ഉണ്ടായി. പുരുഷനെ ആദ്യം രാജകുമാരിയിലെ ഒരു സ്വകാര്യ ആശുപത്രിയിലേക്കാണ് കൊണ്ടുപോയത് എന്നാല് സര്‍ജറിക്കുള്ള സൗകര്യം ഇല്ലാത്തതിനാല് അവിടെ പ്രവേശിപ്പിച്ചില്ല. പിന്നീട് ശാന്തന്‍പാറയില് നിന്ന് 45 കിലോമീറ്റര് അകലെയുള്ള അടിമാലി താലൂക്ക് ആശുപത്രിയിലേക്ക് കൊണ്ട് പോയി. അവിടെയും സര്‍ജന് ഇല്ലാത്തതിനെ തുടര്‍ന്ന് കോതമംഗലം ആശുപത്രിയിലേക്ക് കൊണ്ടുപോയി. അപകടം ഉണ്ടായി പ്രാഥമിക ശുശ്രൂഷ ലഭിക്കാതെ മണിക്കൂറുകള് പിന്നിട്ടപ്പോള് കോതമംഗലം ആശുപത്രിയിലെ ഡോക്ടര്‍മാര് നിസ്സഹായരായി. പുരുഷന്റെ മൂന്ന് വിരലുകള് നഷ്ടപ്പെടുന്ന അവസ്ഥയിലെത്തി. പ്ലാസ്റ്റിക് സര്‍ജറി ചെയ്താല് മാത്രമെ വിരലുകള് പൂര്‍വസ്ഥിതിയിലാവുകയുള്ളൂ. തടിപ്പണിക്കാരനായ പുരുഷന്റെ ജീവിതവും അപകടം സംഭവിച്ച വിരലുകള്‍ക്കൊപ്പം ഇവിടെ ചോദ്യചിഹ്നമാവുന്നു. ശാന്തന്‍പാറയിലെ ഏറ്റവും അടിയന്തിര ആവശ്യം പ്രാഥമികമായി ചികില്‍സ ലഭിക്കാനുള്ള ഒരു ആശുപത്രിയാണ്. ഒരു പ്രാഥമിക ആരോഗ്യകേന്ദ്രം ശാന്തന്‍പാറ പഞ്ചായത്തില് ഉണ്ടെങ്കില് പോലും പ്രാഥമിക ശുശ്രൂഷകള് നല്‍കാനുള്ള സൗകര്യങ്ങള് ഇല്ല. ഇവിടെ പ്രാഥമിക ശുശ്രൂഷകള്‍ക്കുള്ള സൗകര്യം ഉണ്ടായിരുന്നുവെങ്കില് പുരുഷന്റെ വിരലുകള്‍ക്ക് ഒപ്പം ജീവിതവും അദ്ദേഹത്തിന് തിരിച്ചു കിട്ടുമായിരുന്നു.\nശാന്തന്‍പാറ പഞ്ചായത്തും മറ്റെവിടെയും പോലെ തിരഞ്ഞെടുപ്പ് ചൂടിലേക്ക് പ്രവേശിച്ചു. എന്താണ് ശാന്തന്‍പാറയുടെ ആവശ്യങ്ങള് എന്ന് ഇവിടെ ഉള്ളവരോട് ചോദിച്ചു കഴിഞ്ഞാല് ഈ പഞ്ചായത്തിലെ വോട്ടര്‍മാരില് പലരും എന്തോ ആലോചിച്ചെടുക്കുന്ന നിലയിലാണ്. പ്രത്യേകിച്ചൊന്നും പറയാന് ഇല്ലാത്തതുപോലെ. വളരെ അധികം അപകടങ്ങള് ഉണ്ടാവുന്ന പ്രദേശം കൂടിയാണിത്. എന്നിട്ടു പോലും സാരമായ ഒരു ഒടിവോ മുറിവോ ഉണ്ടായി കഴിഞ്ഞാല് പ്രാഥമിക ശുശ്രൂഷ നല്‍കാനുള്ള സൗകര്യം ഇല്ല. എന്ത് സൗകര്യങ്ങളാണ് വേണ്ടത് എന്നുള്ള അവബോധം പോലും പല വോട്ടര്‍മാരിലും കാണുന്നില്ല. നിലവിലുള്ള സാഹചര്യങ്ങളുമായി തങ്ങളുടെ ജീവിതത്തെ ചേര്‍ത്ത് വച്ച് തങ്ങളുടെ അവസ്ഥ ഇതാണെന്ന് മനസ്സിലാക്കി ശാന്തന്‍പാറക്കാര് കഴിഞ്ഞ് പോകുന്നു. ഈ അവസ്ഥ ആയിരിക്കാം തങ്ങളുടെ ജീവിതത്തില് അടിയന്തിരമായി ആവശ്യമുള്ളതിനെ കുറിച്ചുള്ള ബോധ്യം പോലും ഇവിടുത്തുകാരില് നിഴലിക്കാതെ നിര്‍വികാരത പ്രകടമാകുന്നത്.\nഈ നിര്‍വികാരത യാദൃശ്ചികമായി സംഭവിച്ചതല്ല. പുരുഷന് അപകടം നേരിട്ടതിന്റെ പിറ്റേന്ന് നവംബര് 22ന് വിദ്യുച്ഛക്തി വകുപ്പ് മന്ത്രി എം.എം മണി ശാന്തന്‍പാറയിലെ തൊട്ടിക്കാനത്ത് പ്രസംഗിക്കാന് എത്തിയിരുന്നു. അവിടെ പ്രസംഗിച്ച പ്രാദേശിക നേതാക്കള്‍ക്ക് ശാന്തന്‍പാറയുടെ ആവശ്യങ്ങള് ഉയര്‍ത്തുന്നതിനോ അല്ലെങ്കില് അത്തരമൊരു ആവശ്യങ്ങള് തങ്ങളുടെ അവകാശമാണെന്ന് ബോധം വരുത്തുന്ന നിലയിലോ പ്രസംഗങ്ങള് ഉയര്‍ന്ന് കേട്ടില്ല. ഒരു തരത്തിലുള്ള ആവശ്യങ്ങളും മന്ത്രിയോട് ചോദിച്ച് കേട്ടില്ല. എം.എം മണി പ്രസംഗിച്ചതാകട്ടെ സ്വര്‍ണ്ണക്കള്ളക്കടത്ത് കേസില് സര്‍ക്കാരിനെതിരെ വട്ടമിട്ട് പറക്കുന്ന കേന്ദ്ര അന്വേഷണ ഏജന്‍സികളെക്കുറിച്ചും കേന്ദ്ര സര്‍ക്കാരിന്റെ ജനവിരുദ്ധ നടപടികളെക്കുറിച്ചുമായിരുന്നു. ഒടുവില് പ്രസംഗം കഴിഞ്ഞപ്പോള് തങ്ങളുടെ നേതാവിനെ ആവേശത്തോടെ തന്നെ അണികള് യാത്രയാക്കി. പ്രതിപക്ഷത്തിന്റെ പ്രചാരണ യോഗങ്ങളിലും ഉയര്‍ന്ന് കേള്‍ക്കുന്നത് സ്വര്‍ണ്ണക്കടത്തും സ്വപ്‌നയും ലൈഫ് മിഷനുമൊക്കെയാണ്. ഈ രാഷ്ട്രീയ അതിപ്രസരമായിരിക്കാം തങ്ങളുടെ അവകാശങ്ങള് ഓര്‍ക്കുന്നതില് നിന്ന് പോലും ശാന്തന്‍പാറക്കാരെ പിന്തിരിപ്പിക്കുന്നത്.\nചൈന ഒബാമയ്ക്ക് നല്‍കിയ വിടവാങ്ങലിലെ സൂചനകള്\nഗൗരി തുടക്കവും തുടര്‍ച്ചയും\nഇമ്രാന് ഖാന് സംരക്ഷിക്കുക ജനായത്തമോ, അതോ സൈനിക-ഭീകര താല്‍പ്പര്യമോ?


China decides to evacuate it's citizens fom India | ഇന്ത്യയിൽ കൊറോണ വൈറസ് പെരുകുന്നു; തങ്ങളുടെ പൗരന്മാരെ ഇന്ത്യയിൽ നിന്ന് ഒഴിപ്പിക്കാൻ തീരുമാനിച്ച് ചൈന; കോവിഡ് വ്യാപനം മൂലം ബുദ്ധിമുട്ടുകൾ നേരിടുന്നവരും നാട്ടിലേക്ക് മടങ്ങണമെന്ന് ആഗ്രഹിക്കുന്നവർക്കും അവസരം; ഒഴിപ്പിക്കുന്നത് വിദ്യാർത്ഥികളും, വിനോദ സഞ്ചാരികളും ബിസിനസുകാരും അടക്കമുള്ളവരെ; മടക്കയാത്രയ്ക്ക് എല്ലാവിധത്തിലുള്ള ക്വാറന്റൈൻ നടപടികൾക്കും വിധേയരാകണമെന്നും ചൈനീസ് ഏംബസി; പുതിയ തീരുമാനം അതിർത്തിയിൽ സംഘർഷം പുകയുമ്പോൾ - MarunadanMalayalee.com\nMay 25, 2020 | 09:05 PM IST | Permalink\nന്യൂഡൽഹി: ഇന്ത്യയിലെ കൊറോണ വ്യാപനം മൂലം ബുദ്ധിമുട്ടിലായ തങ്ങളുടെ പൗരന്മാരെ ഒഴിപ്പിക്കാൻ ചൈനയുടെ തീരുമാനം. ബുദ്ധിമുട്ടുകൾ നേരിടുന്നവരും നാട്ടിലേക്ക് മടങ്ങണമെന്ന് ആഗ്രഹിക്കുന്നവർക്കുമാണ് അവസരം. വിദ്യാർത്ഥികളും, വിനോദ സഞ്ചാരികളും ബിസിനസുകാരും അടക്കമുള്ളവരെയാണ് ചൈന ഒഴിപ്പിക്കുന്നത്. ഇതുസംബന്ധിച്ച നോട്ടീസ് ചൈനീസ് ഏംബസി തങ്ങളുടെ വെബ്‌സൈറ്റിൽ ഇട്ടു. പ്രത്യേക ഫ്‌ളൈറ്റുകളിൽ ടിക്കറ്റ് ബുക്ക് ചെയ്യാനും അവരോട് ആവശ്യപ്പെട്ടിട്ടുണ്ട്. കൊറോണ വൈറസ് ഏറ്റവും അധികം ബാധിച്ച രാജ്യങ്ങളിൽ ഇന്ത്യ 10 ാമത് എത്തിയ പശ്ചാത്തലത്തിലാണ് ചൈനയുടെ പുതിയ നീക്കം.\nഅതേസമയം, കൊറോണ വൈറസ് ആദ്യമായി റിപ്പോർട്ട് ചെയ്തത് ചൈനയിലാണെന്നും ഓർക്കണം. 190 രാജ്യങ്ങളിലേക്ക് അതുപടർന്നു. 54 ലക്ഷത്തിലേറെ പേരെ അത് ബാധിച്ചു. 3.4 ലക്ഷം പേരുടെ ജീവനെടുത്തു. ഫെബ്രുവരിയിൽ വുഹാനിൽ നിന്ന് ഇന്ത്യ 700 ഇന്ത്യാക്കാരെ ഒഴിപ്പിച്ചിരുന്നു.\nനാട്ടിലേക്ക് മടക്കയാത്രയ്ക്ക് ഒരുങ്ങുന്നവർ ഫ്‌ളൈറ്റിലും അതുപോലെ രാജ്യത്ത് തിരികെ പ്രവേശിക്കുമ്പോഴും എല്ലാവിധത്തിലുള്ള ക്വാറന്റൈൻ നടപടികൾക്കും വിധേയരാകണമെന്നും ചൈനീസ് ഏംബസിയുടെ നോട്ടീസിൽ പറയുന്നു. മാൻഡറിൻ ഭാഷയിലാണ് ഏംബസിയുടെ നോട്ടീസ്. കോവിഡിന് ചികിത്സിക്കുന്നവരോ, കഴിഞ്ഞ 14 ദിവസമായി രോഗ ലക്ഷണങ്ങളായ പനി, ചുമ എന്നിവയുള്ളവരോ പ്രത്യേക വിമാനങ്ങളിൽ ടിക്കറ്റ് ബുക്ക് ചെയ്യരുത്.\nവിദേശ കാര്യമന്ത്രാലയം, മറ്റു വകുപ്പുകൾ, ചൈനീസ് നയതന്ത്രകാര്യാലയങ്ങൾ എന്നിവയുടെ പിന്തുണയോട ഇന്ത്യയിലെ അന്താരാഷ്ട്ര വിദ്യാർത്ഥികളെയും താൽക്കാലിക വ്യവസായ സന്ദർശകരെയും അടിയന്തരമായി നാട്ടിൽ എത്തേണ്ടവരെയും തിരിച്ചെത്തിക്കുമെന്നാണ നോട്ടീസിൽ പറയുന്നത്. മററു ചില രാജ്യങ്ങളിൽ നിന്നുള്ളവരെയും ഒഴിപ്പിച്ചേക്കുമെന്നും നോട്ടീസിൽ പറയുന്നുണ്ട്. വിമാന ടിക്കറ്റിന്റെയും ക്വാറന്റൈന്റെയും ചെലവ് ഒഴിപ്പിക്കുന്നവർ വഹിക്കണം. വിമാനത്തിൽ കയറുന്നതിന് മുമ്പ് ശരീരത്തിന്റെ ചൂട് 37.3 ഡിഗ്രിയിൽ കൂടുതലും രോഗലക്ഷണങ്ങൾ ഉണ്ടെങ്കിലും എയർലൈൻ പ്രവേശനം നിരസിക്കുമെന്ന മുന്നറിയിപ്പുമുണ്ട്.\nയഥാർഥ നിയന്ത്രണ രേഖയിലും കിഴക്കൻ ലഡാക്കിലും രണ്ടാഴ്ചയിലേറെയായി പാങ്‌ഗോങ്, ഗൽവാൻ താഴ് വര എന്നീ തർക്ക പ്രദേശങ്ങളിൽ ഇരുരാജ്യങ്ങളിലെയും സൈനികർ തമ്മിൽ സംഘർഷം നിലനിൽക്കുന്ന സമയത്താണ് തങ്ങളുടെ പൗരന്മാരെ ഒഴിപ്പിക്കാൻ ചൈന മുതിരുന്നത്.\nലഡാക്കിലും സിക്കിമിലും അടക്കം ചൈന അധിനിവേശത്തിന് ശ്രമിക്കുന്നതാണ് പ്രശ്നങ്ങൾക്ക് ഇടയാക്കുന്നത്. ലഡാക്കിൽ ഇന്ത്യൻ സൈനികരെ ചൈനീസ് ട്രൂപ്പ് തടവിലാക്കിയെന്ന റിപ്പോർട്ട് തള്ളിക്കൊണ്ടാണ് ഇന്ത്യൻ സൈന്യം രംഗത്തുവന്നത്. മെയ് 9ന് ഇരുരാജ്യങ്ങളുടേയും സൈനികർ തമ്മിൽ കയ്യാങ്കളിയുണ്ടായി. എന്നാൽ താഴെത്തട്ടിൽ തന്നെ പ്രശ്നങ്ങൾ അവസാനിപ്പിച്ചുവെന്ന് ഇന്ത്യൻ സൈനിക വക്താവ് കേണൽ അമൻ ആനന്ദ് പറഞ്ഞു.\nലഡാക്കിൽ പാംഗോങ് ട്സോ തടാകത്തിനു സമീപം പട്രോളിങ് നടത്തിയ സൈനികരെ ചൈന തടവിലാക്കിയെന്നായിരുന്നു റിപ്പോർട്ടുകൾ. അതിർത്തിയിൽ ഇന്ത്യയും ചൈനയും തമ്മിൽ പ്രശ്നം പുകയുകയാണ്. ഇരു രാജ്യങ്ങളുടേയും കമാൻഡർമാർ തമ്മിൽ നടന്ന കൂടിക്കാഴ്ചയ്ക്കു ശേഷമാണ് പ്രശ്നം ഉടലെടുത്തത്. പ്രധാനമന്ത്രിയുടെ ഓഫിസ് സ്ഥിതിഗതികൾ വിലയിരുത്തി.\nകാര്യങ്ങൾ എപ്പോൾ വേണമെങ്കിലും മാറാമെന്ന് മുതിർന്ന കേന്ദ്ര ആഭ്യന്തര ഉദ്യോഗസ്ഥർ പറഞ്ഞു. ഇന്ത്യയും ചൈനയും തമ്മിൽ സംഘർഷം കനത്തതിനു പിന്നാലെ, അതിർത്തി പ്രദേശങ്ങളിലെ സ്ഥിതിഗതികൾ വിലയിരുത്താൻ കരസേനാ മേധാവി ജനറൽ എം.എം. നരവനെ ജമ്മു കശ്മീരിലെ ലേയിൽ എത്തിയിരുന്നു. സംഘർഷം നിലനിൽക്കുന്ന കിഴക്കൻ ലഡാക്കിലെ ഗാൽവൻ താഴ്‌വര, പാംഗോങ് ട്സോ തടാകത്തിന്റെ വടക്കൻ തീരം എന്നിവിടങ്ങളിലേക്ക് ഇന്ത്യ കൂടുതൽ സേനാംഗങ്ങളെ നിയോഗിച്ചിട്ടുണ്ട്. ഇതിനിടെ, പ്രശ്നത്തിൽ ഇന്ത്യയ്ക്കു പിന്തുണയുമായി യുഎസ് രംഗത്തുവന്നു.\n2020-ൽ മാത്രം ഇതുവരെ 170 തവണയാണ് ചൈന ഇന്ത്യൻ മണ്ണിലേക്ക് നിയന്ത്രണ രേഖ മറികടന്ന് കടന്നുകയറാൻ ശ്രമിച്ചിരിക്കുന്നത്. ലഡാക്ക് മുതൽ അരുണാചൽ വരെയുള്ള 4000 കിലോമീറ്റർ അതിർത്തിയിൽ 23 സ്ഥലങ്ങളിലാണ് ഇന്ത്യ- ചൈന പ്രശ്നസാധ്യത കൂടുതലുള്ള മേഖലയെന്നാണ് റിപ്പോർട്ട് ചെയ്യപ്പെടുന്നത്. ലഡാക്ക് പ്രദേശത്തെ ഡെംചോക്ക്, ചുമാർ, ട്രിഗ് കുന്നുകൾ, ഡുംചേലെ, സ്പാംഗൂർ ഗ്യാപ്, പാംഗോഗ് ട്സോ എന്നിവ കൂടുതൽ പ്രശ്നബാധിതം. മധ്യമേഖലയിൽ ബാരാഹോതി, കൗരിക്ക്, ഷിപ്കി ലാ എന്നിവയും കിഴക്കൻ മേഖലയിൽ ഡിച്ചു, നാംകാചു, അസാഫി ലാ, യാംഗ്സി, ദിബാംഗ് എന്നിവയുമാണു പ്രശ്ന സ്ഥലങ്ങൾ.\nപാങ്ങ്യോങ് തടാകത്തിന്റെ വടക്കൻ തീരം ഇവിടെ തർക്കങ്ങൾ പതിവ്. തടാകക്കരയിലേക്ക് അടുത്തിടെ ഇന്ത്യ സേന റോഡ് നിർമ്മിച്ചതും ചൈനയ്ക്കു രസിച്ചില്ല. ഈ മാസം 5ന് ഇവിടെ പട്ടാളക്കാർ തമ്മിൽ കയ്യാങ്കളിയുണ്ടായി. ഈ ഭാഗത്തെ 8 മലനിരകളിൽ (സേനാ ഭാഷയിൽ 8 ഫിംഗേഴ്‌സ്) നാലാമത്തേതാണ് (ഫിംഗർ 4) അതിർത്തിയെന്ന നിലപാടിലാണ് ഇന്ത്യൻ സേന നിൽക്കുന്നത്. രണ്ടാമത്തേതാണ് അതിർത്തിയെന്ന് വാദിച്ച് ഇന്ത്യയെ 10 കിലോമീറ്ററോളം പിന്നോട്ടു തള്ളാൻ ചൈന ശ്രമിക്കുന്നു. ഒരിഞ്ചു പിന്നോട്ടില്ലെന്ന നിലപാടിലാണ് ഇന്ത്യ.


കെ എസ് ഹരിശങ്കറിന്റെ മാന്ത്രിക ശബ്‍ദത്തിൽ ശ്രീകൃഷ്‍ണ ഗാനം, മോഹൻലാല് പുറത്തിറക്കിയ വീഡിയോ ശ്രദ്ധേയമാകുന്നു | Aananda Sagaram The Magical Voice Of K S Harisankar Makes This SriKrishna Ganam A Delightful Experience\nകെ എസ് ഹരിശങ്കറിന്റെ മാന്ത്രിക ശബ്‍ദത്തിൽ ശ്രീകൃഷ്‍ണ ഗാനം, മോഹൻലാല് പുറത്തിറക്കിയ വീഡിയോ ശ്രദ്ധേയമാകുന്നു\nമോഹൻലാല് പുറത്തിറക്കിയ 'ആനന്ദ സാഗരം' എന്ന കൃഷ്‍ണ ഭക്തിഗാനം ശ്രദ്ധേയമാവുന്നു.\nThiruvananthapuram, First Published Sep 14, 2020, 3:31 PM IST\nആനന്ദസാഗരം തീര്‍ത്തെന് മനതാരില് നിറയണേ കണ്ണായെന്നാണ് ഓരോ ഭക്തന്റെയും ഉള്ളം ആഗ്രഹിക്കുക. ശ്രവണസുന്ദരങ്ങളായ ഭക്തിഗാനങ്ങളെത്രയോ നമ്മെ ആനന്ദലഹരിയില് ആറാടിച്ചിട്ടുണ്ട്. ഇപ്പോൾ രഘുനാഥ് ഗുരുവായൂരിന്റെ രചനയിൽ രഞ്ജിത് മേലേപ്പാട്ട് സംഗീതം നൽകിയ 'ആനന്ദ സാഗരം' എന്ന കൃഷ്‍ണ ഭക്തിഗാനം ശ്രദ്ധേയമാവുകയാണ്. കെ എസ് ഹരിശങ്കറിന്റെ മാന്ത്രിക ശബ്ദം ഗാനത്തിന്റെ മറ്റൊരു തലത്തിൽ എത്തിക്കുന്നു. പ്രിയതാരം മോഹൻലാൽ ജന്മാഷ്‍ടമി ദിനത്തിൽ ലോഞ്ച് ചെയ്ത ഗാനം പ്രേക്ഷകരിൽ നിന്ന് വളരെ മികച്ച അഭിപ്രായങ്ങൾ നേടുകയാണ്.\nഒരു പാട് പ്രശസ്‌ത കാലാകാരന്മാർ ഈ ഗാനത്തിന് പിന്നിൽ പ്രവർത്തിച്ചിട്ടുണ്ട്. രൂപ രേവതി (വയലിൻ), രാജേഷ് ചേർത്തല (ഓടകുഴൽ), വി സൗന്ദര രാജൻ (വീണ), അഭിജിത് എം വാരിയർ (നാദസ്വരം), പ്രശാന്ത് (താളവാദ്യം), സന്ദീപ് മോഹൻ (ഗിറ്റാർ, ബേസ്). മ്യൂസിക് വീഡിയോയുടെ ക്യാമറ നിർവഹിച്ചത് ഹസീൽ എം ജലാൽ. എഡിറ്റിംഗ് ശരത് കൃഷ്‍ണ. മ്യുസിക്247നാണ് ആനന്ദ സാഗരം റിലീസ് ചെയ്‍തിരിക്കുന്നത്.\nK S Harisankar song\nകെ എസ് ഹരിശങ്കറിന്റെ പാട്ട്


അവളുടെ മടങ്ങി വരവിനായി ആത്മാർത്ഥമായി ഞാൻ\nഅവളുടെ മടങ്ങി വരവിനായി ആത്മാർത്ഥമായി ഞാൻ കാത്തിരിക്കുന്നു, പ്രിയദർശൻ.\nമലയാള സിനിമയിലെ ഹിറ്റ്മേക്കർസിൽ ഒരാളാണ് പ്രിയദർശൻ എന്നു പറയുന്നത്. മലയാളികൾ പൊട്ടിച്ചിരിപ്പിച്ചിട്ട് ഉള്ള സിനിമകളുടെ എല്ലാം അമരക്കാരൻ പ്രിയദർശൻ ആണ്. സംവിധായകൻ പ്രിയദർശനും നടി ലിസിയും തമ്മിലുള്ള പ്രണയവും അവരുടെ വിവാഹവും പിന്നീടുള്ള വേർപിരിയലും എല്ലാം ഞെട്ടലോടെയാണ് മലയാളികൾ അറിഞ്ഞിരുന്നത്. സിനിമയിൽ തിളങ്ങി നിന്ന കാലത്താണ് ലിസി വിവാഹിത ആകുന്നത്. 1990 ഡിസംബർ 13ന് പ്രിയദർശനുമായ വിവാഹത്തോടെ ആയിരുന്നു.\nനീണ്ട ദാമ്പത്യ ജീവിതത്തിനുശേഷം 2014 ഡിസംബർ ഇരുവരും വേർപിരിയാൻ തീരുമാനിച്ചു. ചെന്നൈ കോടതിയെ സമീപിച്ചു. സിനിമാ ലോകം ഏറെ ഞെട്ടലോടെയാണ് വാർത്ത കേട്ടത്. എന്നാൽ ഇപ്പോൾ ലിസിയെ പറ്റി പ്രിയദർശൻ തുറന്നു പറയുന്ന വാക്കുകളാണ് ശ്രദ്ധ നേടുന്നത്.\nകുടുംബജീവിതത്തിൽ അദ്ദേഹത്തിന് ഒരു ശ്രദ്ധയും ഉണ്ടായിരുന്നില്ല. കൂടാതെ ഭാര്യ എന്ന പരിഗണനയും തനിക്ക് കിട്ടിയില്ല എന്നായിരുന്നു താരം പറഞ്ഞത്.പ്രിയദർശൻ പറയുന്നത് ഇങ്ങനെയാണ്.\n” പ്രണയം ഒരിക്കലും അവസാനിച്ചിട്ടില്ല. അതുകൊണ്ടു തന്നെ വേർപിരിഞ്ഞിട്ടും ഇന്നും ലിസിയേ കാത്തിരിക്കുകയാണ് ഇപ്പോഴും അവളെ സ്നേഹിക്കുന്നുണ്ട്.. അവളുടെ മടങ്ങി വരവിനായി ആത്മാർത്ഥമായി ഞാൻ കാത്തിരിക്കുന്നു.. അവൾ പഴയ ബന്ധത്തിലേക്ക് വീണ്ടും വരാൻ താൽപര്യമില്ലാത്ത മട്ടിലാണ് എന്നും പ്രിയൻ വെളിപ്പെടുത്തിയിരുന്നു. പലർക്കും പല രീതിയിലുള്ള അഭിപ്രായ വ്യത്യാസങ്ങൾ ഉണ്ടാകാം. പല രീതിയിലുള്ള ഈഗോ ഉണ്ടാകാം. പല രീതിയിലുള്ള വിചാരങ്ങൾ ഉണ്ടാകാം.\nഅതൊക്കെ ചോർന്നു പോകാതെ ഇരിക്കുമ്പോൾ പിരിയുക എന്ന് തീരുമാനിക്കുന്നത്. സത്യസന്ധമായി പറഞ്ഞാൽ ആരോഗ്യകരമാണ് ബന്ധം വഷളാകുന്നതിനേക്കാൾ നല്ലത് അത് നല്ല രീതിയിൽ പിരിയുന്നതാണ്. ഏറ്റവും കൂടുതൽ വിവാഹമോചനം നടക്കുന്ന സമയം കൂടിയാണ്. പക്ഷേ എന്റെ കാര്യത്തിൽ 32 വർഷത്തെ ഒരുമിച്ചുള്ള ജീവിതത്തിനു ശേഷം ഒരു വേർപിരിയൽ വേണ്ടായിരുന്നു എന്ന് മാത്രമേ ഞാൻ എന്നോട് ചോദിക്കുന്നുണ്ട്. ഒരു പരിശോധിക്കൽ ഉണ്ടായിരിക്കാം. പോസിറ്റീവായി രീതിയിൽ തന്നെയാണ് ഞങ്ങൾ തമ്മിൽ പിണങ്ങിയത്. രണ്ട് കുട്ടികൾ രണ്ടുപേരുടെയും ഒപ്പം ഉണ്ട് എന്നും പറയുന്നുണ്ട്.


ഇന്ത്യ മറന്നോ ആ കുറിയ മനുഷ്യനെ? ഇത്ര അവഗണിക്കപ്പെടേണ്ട ആളാണോ ലാൽ ബഹാദൂർ ശാസ്ത്രി? | Lal Bahadur Shastri | Lal Bahadur Shastri Death Anniversary | Manorama Online\nഎം.ബി.സതീഷ്‌കുമാർ January 22, 2022 07:37 AM IST\nലാൽ ബഹാദൂർ ശാസ്ത്രി. ഫയൽ ചിത്രം\nപോയ വർഷം കൂടുതൽ കേട്ടത് പ്രശസ്തമായ ആ മുദ്രാവാക്യമാണ്. സിംഗൂരിലെ സമരവേദിയിലും പഞ്ചാബിലും ഹരിയാനയിലും ഉത്തർപ്രദേശിലെ വിദൂര ഗ്രാമങ്ങളിലുമെല്ലാം അത് അലയടിച്ചു. ഇന്ത്യൻ പാർലമെന്റിലെ പ്രസംഗങ്ങളിലും അര നൂറ്റാണ്ടിലേറെ പഴക്കമുള്ള ഈ മുദ്രാവാക്യം വീണ്ടും കടന്നെത്തി.\n‘ജയ് ജവാൻ, ജയ് കിസാൻ’ എന്ന മുദ്രാവാക്യം ആദ്യം വിളിച്ച ലാൽ ബഹാദൂർ ശാസ്ത്രി എന്ന ഇന്ത്യയുടെ മുൻ പ്രധാനമന്ത്രിയുടെ 56-ാം ചരമവാർഷികം ഈ മാസം 11 ന് അധികമാരും അറിയാതെ കടന്നുപോയി. ജവാന്മാരും കർഷകരുമില്ലാതെ ഇന്ത്യയില്ലെന്ന് ദീർഘദർശനം ചെയ്ത, ലാളിത്യത്തിന്റെ പ്രതീകമായ ആ കുറിയ മനുഷ്യനെ, സമരം ചെയ്ത് സർക്കാരിനെ മുട്ടുകുത്തിച്ച കർഷകർ പോലും ഓർമ്മിച്ചോ എന്നു സംശയം. കോൺഗ്രസ് പാർട്ടിയാകട്ടെ ട്വിറ്ററിലൂടെ ശാസ്ത്രിയെ അനുസ്മരിച്ചു ഒരു ചടങ്ങ് തീർക്കുകയായിരുന്നു.\nToday we honour Shri Lal Bahadur Shastri,abeloved politician and the second Prime Minister of India, on his death anniversary. Shastri ji always worked to uplift the farmers and labourers of India. We salute his commitment. pic.twitter.com/vMuU564p7E\nഇത്ര അവഗണിക്കപ്പെടേണ്ട ആളാണോ ഒന്നര വർഷത്തിലേറെ ഇന്ത്യ ഭരിക്കുകയും മൂന്നു പതിറ്റാണ്ടിലേറെ ഇന്ത്യൻ നാഷനൽ കോൺഗ്രസിനെ ആത്മാംശമായി കൊണ്ടു നടക്കുകയും ചെയ്ത ലാൽ ബഹാദൂർ വർമ എന്ന ലാൽ ബഹാദൂർ ശാസ്ത്രി. (വാരണസിലെ കാശി വിദ്യാ പീഠത്തിലെ പഠനം പൂർത്തിയാക്കി ശാസ്ത്രി ബിരുദം നേടിയതോടെയാണ് അദ്ദേഹം ശാസ്ത്രിയാവുന്നത് ).\nസ്കൂൾ വിദ്യാർഥിയായിരിക്കുമ്പോൾ തന്നെ ഇന്ത്യൻ നാഷനൽ കോൺഗ്രസിന്റെ ഭാഗമാവുകയും സ്വാതന്ത്ര്യ സമരത്തിൽ സജീവ പങ്കാളിയാവുകയും ചെയ്തു. തുടർന്ന് അറസ്റ്റു ചെയ്ത് ജയിലിൽ അടയ്ക്കപ്പെട്ട അദ്ദേഹത്തെ പ്രായപൂർത്തിയായില്ല എന്ന കാരണം പറഞ്ഞു ജയിലധികൃതർ പറഞ്ഞു വിടുകയായിരുന്നു.\n∙ സ്ത്രീധനമായി വാങ്ങിയ ചർക്ക\nകഴിവും ആർജവവും എളിമയും ശാസ്ത്രിയുടെ മുഖമുദ്രയായിരുന്നു. വിവാഹത്തിന് അദ്ദേഹം സ്ത്രീധനമായി വാങ്ങിയത് ചർക്കയും ഒരു ഖാദി വസ്ത്രവുമായിരുന്നു എന്നത് അന്നു പലരുടെയും ആലോചനയ്ക്ക് അപ്പുറമായ ഒന്നായിരുന്നു. ഗാന്ധിജിയും അദ്ദേഹത്തിന്റെ ജീവിതവും ലാൽ ബഹാദുർ ശാസ്ത്രിയിൽ ചെലത്തിയ സ്വാധീനം എത്ര വലുതായിരുന്നുവെന്ന് ഇതിൽ നിന്നു വ്യക്തം. (ശാസ്ത്രിയുടെ ജനനവും ഒരു ഗാന്ധി ജയന്തി ദിനത്തിലായിരുന്നുവെന്നത് മറ്റൊരു യാദൃച്ഛികത ).\nബെംഗളൂരുവിലെ വിളവെടുപ്പ്. (പ്രതീകാത്മക ചിത്രം): Manjunath Kiran / AFP\nഇന്ത്യയുടെ ആത്മാവ് ഗ്രാമങ്ങളിലാണെന്ന മഹാത്മജിയുടെ സന്ദേശത്തിന്റെ ആഴം ഏറ്റവുമധികം മനസിലാക്കിയവരിൽ ഒരാളും ശാസ് ത്രിയായിരുന്നു. വിഭജനവും യുദ്ധവുമെല്ലാം ഇന്ത്യയെ രൂക്ഷമായ ഭക്ഷ്യക്ഷാമത്തിലേക്ക് തളളി വിട്ടപ്പോൾ ഒരു കാര്യം അദ്ദേഹത്തിന് ബോധ്യപ്പെട്ടു - കർഷകർ വിചാരിച്ചാലേ ഇന്ത്യയുടെ വയർ നിറയക്കാൻ കഴിയൂ. പാൽ ഉല്പാദനം കൂട്ടാനും ഹരിത വിപ്ലവത്തിലൂടെ ഭക്ഷ്യോൽപാദനം വർധിപ്പിക്കാനും അദ്ദേഹം നേതൃത്വം നൽകി.\nദേശീയ ഡയറി ഡവലപ്മെന്റ് ബോർഡിന് രൂപം കൊടുത്തത് ശാസ്ത്രിയായിരുന്നു. കർഷകന് ജയ് വിളിക്കാനുള്ള അദ്ദേഹത്തിന്റെ ആഹ്വാനമായിരുന്നു ഇന്ത്യ ഇന്നും ഏറ്റു വിളിക്കുന്ന ജയ് കിസാൻ മുദ്രാവാക്യം. പതിറ്റാണ്ടുകൾ കഴിഞ്ഞിട്ടും ഒട്ടും പുതുമ ചോരാതെ ഇന്നും അത് നില നിൽക്കുന്നുവെങ്കിൽ, കാലാതീതമായ പ്രസക്തി അതിന് കൈവന്നു എന്നർഥം.\nഇന്ദിരാ ഗാന്ധി, ലാൽ ബഹാദൂർ ശാസ്ത്രി. ഫയൽ ചിത്രം.\n∙ നെഹ്റുവിനു ശേഷം പ്രധാനമന്ത്രി\nനെഹ്റുവിന്റെ മരണശേഷം പ്രധാനമന്ത്രിയാകാൻ ആദ്യം ഇന്ദിരാ ഗാന്ധിയോടാണ് കോൺഗ്രസ് നേതാക്കൾ ആവശ്യപ്പെട്ടത്. എന്നാൽ ഇന്ദിര വിസമ്മതിച്ചതോടെ ആ നിയോഗം ശാസ്ത്രി ഏറ്റെടുക്കുകയായിരുന്നു. നെഹ്റു എന്ന വടവൃക്ഷത്തിന്റെ നിഴലിൽ നിന്നു പുറത്തു കടക്കാൻ ശാസ്ത്രിക്കു ലഭിച്ച അവസരം കൂടിയായി ഇതു മാറി. എന്നാൽ പാക്കിസ്ഥാൻ ഉൾപ്പെടെയുള്ള അയൽ രാജ്യങ്ങളും അമേരിക്കയും ധരിച്ചത് ശാസ്ത്രി ദുർബലനായ നേതാവാണെന്നായിരുന്നു.\nഇന്ത്യയെ കടന്നാക്രമിക്കാൻ 1965 ൽ പാക്കിസ്ഥാൻ പ്രസിഡന്റ് ജനറൽ അയൂബ് ഖാനെ പ്രേരിപ്പിച്ചതും ഈ തോന്നലാണ്. നെഹ്റു മരിച്ചതോടെ അയൂബ് ഖാൻ ഇന്ത്യാ സന്ദർശനം റദ്ദാക്കി ചോദിച്ചത് ‘‘ഇന്ത്യയിൽ സംഭാഷണം നടത്താൻ ആരാണ് ഉള്ളത്’’ എന്നാണ്. ശക്തനായ നേതാവ് ഇല്ലെന്ന പരിഹാസമായിരുന്നു ഇത്.6അടി2ഇഞ്ച് ഉയരമുള്ള ഫീൽഡ് മാർഷൽ അയൂബ് ഖാൻ5അടി2ഇഞ്ച് മാത്രം ഉയരമുള്ള ശാസ്ത്രിയെ നെഹ്റുവിന്റെ പിൻഗാമിയായി കണക്കാക്കാൻ തയ്യാറായിരുന്നില്ല.\nഅയൂബ് ഖാൻ എന്ന സ്വേഛാധിപതിയുടെ താൻ പോരിമയാണ് 1965ലെ ഇന്ത്യ-പാക്ക് യുദ്ധത്തിലൂടെ പ്രധാനമന്ത്രി ശാസ്ത്രി തകർത്തത്. അമേരിക്ക സന്ദർശിക്കാൻ ശാസ്ത്രിയെ പ്രസിഡന്റ് ലിൻഡൻ ജോൺസൻ ക്ഷണിച്ചത് അയൂബ് ഖാന് ഇഷ്ടപ്പെട്ടില്ല. ഈ ക്ഷണം പിൻവലിക്കാൻ അമേരിക്ക യ്ക്കു മേൽ അയൂബ് ഖാൻ സമ്മർദ്ദം ചെലുത്തി. ഇതു മനസിലാക്കിയ ശാസ്ത്രിയാവട്ടെ കാനഡ സന്ദർശനം കഴിഞ്ഞ് മടങ്ങുമ്പോൾ വാഷിങ്ടനിൽ വച്ചു കാണാമെന്ന പ്രസിഡന്റിന്റെ ക്ഷണം നിരസിച്ചാണ് അമേരിക്കയുടെ പക്ഷപാതപരമായ നിലപാടിനോടുള്ള തന്റെ അനിഷ്ടം പ്രകടിപ്പിച്ചത്.\n1966 :: Prime Minister Lal Bahadur Shastri With Pakistan President Ayub Khan After Signing Tashkent Agreement pic.twitter.com/bXDk2t8rSZ\n— indianhistorypics (@IndiaHistorypic) April 26, 2020\n∙ അയൂബിനെ ഞെട്ടിച്ച മറുപടി\nയുദ്ധം അവസാനിച്ച ശേഷം ഡൽഹിയിലെ രാം ലീല മൈതാനത്ത് നടന്ന ഒരു പൊതുയോഗത്തിൽ പാക്കിസ്ഥാനും അയൂബ് ഖാനുമെതിരെ ശാസ്ത്രി നടത്തിയ പ്രസംഗം ഏറെ പ്രസിദ്ധമാണ്. ‘‘ഡൽഹിയിലേക്ക് ഒരു ഉല്ലാസ യാത്ര നടത്തുമെന്നാണ് പ്രസിഡന്റ് അയൂബ് ഖാൻ പറഞ്ഞത്. ആദരണീയനായ അദ്ദേഹത്തെ എന്തിന് ഡൽഹി വരെ നടത്തിച്ച് ബുദ്ധിമുട്ടിക്കണം ? മാർച്ച് ചെയ്ത് നേരെ ലഹോറിലെത്തി നമ്മൾ അദ്ദേഹത്തെ സ്വാഗതം ചെയ്യാൻ തീരുമാനിച്ചു.’’ ഇന്ത്യയെ യുദ്ധത്തിൽ തോൽപ്പിച്ച് ഡൽഹി പിടിക്കുമെന്ന വീര വാദത്തിനുള്ള തകർപ്പൻ മറുപടി.\n∙ അപ്രതീക്ഷിത വിയോഗം\nവെടിനിർത്തൽ നിർദേശം ആദ്യം മുന്നോട്ടുവച്ചത് പാക്കിസ്ഥാനായിരുന്നു. ഇന്ത്യ അത് അംഗീകരിച്ചു. സോവിയറ്റ് യൂണിയനാണ് ഇതിന് മധ്യസ്ഥം വഹിച്ചത്. 1966 ജനുവരി 10 ന് താഷ്കന്റിലാണ് കരാറിൽ ഒപ്പുവച്ചത്. പിറ്റേന്നായിരുന്നു ശാസ്ത്രിയുടെ ഏറെ ദുരൂഹമായ മരണം. ഹൃദയസ്തംഭനമാണ് മരണകാരണമെന്നായിരുന്നു ഔദ്യോഗിക പ്രഖ്യാപനം. എന്നാൽ ശാസ്ത്രിയുടെ കുടുംബം ഇത് വിശ്വസിക്കാൻ തയാറായില്ല. അദ്ദേഹത്തിന്റെ ഡോക്ടർ ആർ.എൻ. ചുഗും മരണത്തിൽ സംശയം പ്രകടിപ്പിച്ചു. ശാസ്ത്രിക്ക് ഹൃദയ സംബന്ധമായ പ്രശ്നങ്ങളൊന്നും ഉണ്ടായിരുന്നില്ലെന്നാണ് അദ്ദേഹം പറഞ്ഞത്. അരനൂറ്റാണ്ട് പിന്നിട്ടിട്ടും ഇതേക്കുറിച്ചുള്ള ദുരൂഹത പൂർണമായി അവസാനിച്ചിട്ടില്ലെന്നതാണ് ഏറെ ഖേദകരം.\nശാസ്ത്രിയുടെ മരണ വാർത്ത അറിഞ്ഞ് അദ്ദേഹത്തിന്റെ താമസ സ്ഥലത്തേക്ക് ആദ്യം ഓടിയെത്തിയ വിദേശ പ്രതിനിധി പാക്ക് പ്രസിഡന്റ് അയൂബ് ഖാനായിരുന്നു. ‘‘ഇന്ത്യയേയും പാക്കിസ്ഥാനെയും ഒരുമിപ്പിക്കാൻ കഴിയുമായിരുന്ന മനുഷ്യനാണ് ഈ കിടക്കുന്നത്’’ എന്നായിരുന്നു അദ്ദേഹത്തിന്റെ പ്രതികരണമെന്ന് അന്നവിടെ ഉണ്ടായിരുന്ന, പ്രധാനമന്ത്രിയുടെ മാധ്യമ ഉപദേഷ്ടാവും പ്രശസ്ത പത്രപ്രവർത്തകനുമായ കുൽദീപ് നയ്യാർ രേഖപ്പെടുത്തിയിട്ടുണ്ട്. ഒരു ഇന്ത്യൻ പ്രധാനമന്ത്രിയുടെ ശവമഞ്ചമേന്താൻ രണ്ടു വിദേശ രാഷ്ടത്തലവന്മാർ എത്തിയെന്നതും ഒരു അപൂർവതയായി. സോവിയറ്റ് പ്രധാനമന്ത്രി അലക്സി കൊസിജിനും പാക്കിസ്ഥാൻ പ്രസിഡന്റ് അയൂബ് ഖാനുമായിരുന്നു അത്.\n∙ ദീർഘദർശമുള്ള ഭരണ പരിഷ്കാരങ്ങൾ\nശാസ്ത്രി നടപ്പാക്കിയ ഭരണപരിഷ്കാരങ്ങളെക്കുറിച്ച് ഇന്ന് ഓർക്കുമ്പോൾ എത്ര ദീർഘദർശിയായിരുന്നു അദ്ദേഹമെന്ന് വ്യക്തമാകും.\n∙ ഗതാഗത വകുപ്പു മന്ത്രിയായിരിക്കെ പൊതു ഗതാഗത സംവിധാനത്തിൽ വനിതാ ഡ്രൈവർമാരെയും കണ്ടക്ടർമാരെയും നിയമിക്കാനുള്ള തീരുമാനം കൈകൊണ്ടത് അദ്ദേഹമായിരുന്നു.\n∙ പൊതു രംഗത്തെ അഴിമതി ഇല്ലാതാക്കാനുള്ള നടപടികളുടെ ഭാഗമായി കമ്മിറ്റി രൂപീകരിച്ച് പ്രവർത്തനം തുടങ്ങി. അദ്ദേഹം ആഭ്യന്തര മന്ത്രിയായിരിക്കുമ്പോഴായിരുന്നു ഈ തീരുമാനം.\n∙ സമര മുഖത്തെ ജനക്കൂട്ടത്തെ പിരിച്ചു വിടാൻ ലാത്തിച്ചാർജിനു പകരം ജലപീരങ്കി പ്രയോഗിക്കാനുള്ള തീരുമാനം ശാസ്ത്രിയുടെതായിരുന്നു. പൊലീസ് വകുപ്പിന്റെ ചുമതലയുള്ളപ്പോഴായിരുന്നു ഈ നിർണായകമായ ഈ തീരുമാനം കൈക്കൊണ്ടത്.\nEnglish Summary: Why Lal Bahadur Shastri is not Celebrated in India? What are his Contributions to New India?\nhttps-www-manoramaonline-com-news-india video-component 5v5ds7h15njulgurnd0c5d2ej1


മാസ്ക് വച്ച് ജിത്തു ജോസഫും മീനയും, ഈ തേങ്ങപൊതിക്കാനുള്ള ഒരു പാടേ...\nഓൺ ഒക്‌ടോബർ 18, 2020\nദൃശ്യം 2ലെ ഓരോ ലൊക്കേഷന് ചിത്രങ്ങളും വൈറലാക്കുകയാണ് ആരാധകർ. സൂപ്പർ ജോഡികളായ ലാലേട്ടനും മീനയുടെയും ഓരോ ചിത്രങ്ങളും പ്രേക്ഷകരില് പ്രതീക്ഷയുണർത്തുന്നു. മറ്റൊരു ചരിത്രമാകും ഇവരിൽനിന്നു വരിക.\nപാരയും ഒരു തേങ്ങയുമായി സംവിധായകൻ ജീത്തു ജോസഫ് നിൽക്കുന്ന ചിത്രമാണ് പുതുതായി സമൂഹിക മാധ്യമത്തിൽ മീന പോസ്റ്റ് ചെയ്തത്.\nഅതിനുമ്പ് ജോർജ്ജ് കുട്ടിയും റാണിയും –ഇരുവരുടെയും കഥാപാത്രങ്ങള് ഒരുമിച്ച് സാമൂഹിക അകലം പാലിച്ചിരിക്കുന്ന ചിത്രവും മീന പങ്കുവച്ചിരുന്നു.\nആശിർവാദ് സിനിമാസിൻ്റെ ബാനറിൽ ആന്റണി പെരുമ്പാവൂരാണ് ചിത്രം നിർമ്മിക്കുന്നത്. ജിത്തു ജോസഫ് രചനയും സംവിധാനവും നിർവഹിച്ച് 2013-ൽ പുറത്തിറങ്ങിയ ഒരു മലയാളം ത്രില്ലർ ചലച്ചിത്രമായിരുന്നു ദൃശ്യം.\nമോഹൻലാൽ, മീന, അൻസിബ, എസ്തർ, സിദ്ദിഖ്, ആശാ ശരത്, റോഷൻ ബഷീർ, കലാഭവൻ ഷാജോൺ എന്നിവരാണ് ചിത്രത്തിൽ കേന്ദ്ര കഥാപാത്രങ്ങളെ അവതരിപ്പിച്ചത്.നിരവധി ഭാഷകളിലേക്ക് ചിത്രം പുനർ നിർമ്മിക്കുകയുണ്ടായി, ചൈനീസിലും ചിത്രമിറങ്ങി.\nഇടുക്കിയിലെ രാജാക്കാട് ചെറിയൊരു കേബിൾ സ്ഥാപനം നടത്തുകയാണ് ജോർജുകുട്ടി (മോഹൻലാൽ). ഒരു സിനിമാ ഭ്രാന്തനാണ് ജോർജ്ജ്കുട്ടി. ഭാര്യ റാണിയും (മീന) മക്കളായ അഞ്ജുവും അനുവുമാണ് (അൻസിബ, എസ്തേർ) ജോർജ് കുട്ടിയുടെ കുടുംബം. മൊബൈൽ ഫോൺ ഉപയോഗിക്കാത്ത, പത്രം വായിക്കാത്ത ജോർജുകുട്ടിയെ കൂടുതൽ സ്വാധീനിക്കുന്നത് സിനിമകളാണ്.\nഈ കുടുംബം അസാധാരണമായൊരു അപകടസന്ധിയിലാകുന്നു. ജോർജുകുട്ടിയുടെ മൂത്തമകൾ അഞ്‌ജു ഒരു കൊലപാതകത്തിനുത്തരവാദിയാകുന്നു.\nകൊല്ലപ്പെടുന്നതാകട്ടെ പോലീസ് ഐജി ഗീതാ പ്രഭാകർ(ആശാ ശരത്) മകനും. ആ കുറ്റകൃത്യത്തിൽ നിന്ന് ഭാര്യയേയും മക്കളേയും രക്ഷപ്പെടുത്താൻ നാലാം ക്ലാസ് വിദ്യാഭ്യാസം മാത്രമുള്ള ജോർജുകുട്ടി നടത്തുന്ന ബുദ്ധിപൂർവമായ നീക്കങ്ങളാണ് സിനിമയുടെ ഇതിവ്യത്തം.


jellikkettu film scenes in kundara asabuffalo spread panic – News18 Malayalam\nകുണ്ടറയിൽ 'ജെല്ലിക്കെട്ട്'; വിരണ്ടോടിയ പോത്ത് മണിക്കൂറുകളോളം പരിഭ്രാന്തി പരത്തി\nതുടർച്ചയായി കയറ് പൊട്ടിച്ചോടിയ പോത്ത് നിരവധി വാഹനങ്ങൾക്ക് കേടുപാടു വരുത്തുകയും ചെയ്തു. ഇടയ്ക്ക് അപ്രതീക്ഷിതമായി ആൾക്കൂട്ടത്തിന് അടുത്തേക്ക് പാഞ്ഞടുത്തു\nLast Updated : June 20, 2020, 14:20 IST\nകൊല്ലം: കുണ്ടറ ചന്ദനത്തോപ്പിൽ വിരണ്ടോടിയ പോത്ത് പരിഭ്രാന്തി സൃഷ്ടിച്ചു. പിന്നെ നടന്നത് ജെല്ലിക്കെട്ട് എന്ന സിനിമയെ അനുസ്മരിപ്പിക്കുന്ന രംഗങ്ങൾ.\nഇന്ന് രാവിലെ കുണ്ടറ ചന്ദനത്തോപ്പിൽ ആണ് പോത്ത് വിരണ്ടോടിയത്. കശാപ്പിന് കൊണ്ടുവന്ന പോത്ത് കയറു പൊട്ടിച്ച് ഓടുകയായിരുന്നു.\nകയറു പൊട്ടിച്ച പോത്ത് ഒരു കിലോമീറ്ററോളം ഓടി ജനവാസകേന്ദ്രത്തിൽ എത്തിയത് പരിഭ്രാന്തി പരത്തി. ആളുകൾ തിങ്ങി നിറഞ്ഞ ചന്ദനത്തോപ്പ് ജംഗ്ഷനിലേക്ക് ആണ് പോത്ത് ഓടിയെത്തിയത്. കടകളിൽ സാധനം വാങ്ങാനും മറ്റുമായി നിന്ന ആളുകൾ പോത്തിന്‍റെ വരവു കണ്ട് ചിതറിയോടി.\nപോലീസും അഗ്നിശമനസേനയും സ്ഥലത്തെത്തി. പിടിച്ചുകെട്ടാനുള്ള രണ്ടു തവണത്തെ ശ്രമങ്ങൾ വിഫലമായി. തുടർച്ചയായി കയറ് പൊട്ടിച്ചോടിയ പോത്ത് നിരവധി വാഹനങ്ങൾക്ക് കേടുപാടു വരുത്തുകയും ചെയ്തു. ഇടയ്ക്ക് അപ്രതീക്ഷിതമായി ആൾക്കൂട്ടത്തിന് അടുത്തേക്ക് പാഞ്ഞടുത്തുവെങ്കിലും കുറുകേ ഇരുചക്രവാഹനങ്ങൾ ഉണ്ടായിരുന്നതിനാൽ വൻ അപകടം ഒഴിവായി.\nഒടുവിൽ വലയിൽ കുടുക്കി കാലുകൾ ബന്ധിച്ചു. വാഹനങ്ങൾക്കിടയിൽ ചേർത്തുവച്ചാണ് പോത്തിനെ കുടുക്കിയത്. അധികം താമസിയാതെ പോത്ത് ചാവുകയും ചെയ്തു. പോത്തിനെ പിടിക്കാനുള്ള ശ്രമത്തിനിടെ കുണ്ടറ സ്റ്റേഷനിലെ സി പി ഒ ഷിൻ്റോ, ലീഡിംഗ് ഫയർമാൻ ജോൺസൺ എന്നിവർക്ക് പരിക്കേറ്റു.\nFirst published: June 20, 2020, 14:20 IST\nBuffalobuffalo spread panicjellikkettu filmkollamkundara


നിരവധി പ്രത്യേകതകള്; പുതിയ ഒരു രൂപ നോട്ടുകള് വരുന്നു - Pathram Online\nനിരവധി പ്രത്യേകതകള്; പുതിയ ഒരു രൂപ നോട്ടുകള് വരുന്നു\nഒരു രൂപയുടെ പുതിയ മാതൃകയിലുള്ള നോട്ടുകൾ ഉടൻ തന്നെ സർക്കാർ പുറത്തിറക്കും. കേന്ദ്ര ധനസെക്രട്ടറി അതാനു ചക്രബർത്തിയുടെ ഒപ്പോടുകൂടിയ നോട്ടിന് പിങ്കും പച്ചയും ചേർന്ന നിറമാണുള്ളത്. റിസർവ്വ് ബാങ്കാണ് മറ്റ് നോട്ടുകൾ അച്ചടിച്ച് പുറത്തിറക്കുന്നത്. എന്നാൽ പുതിയ ഒരു രൂപാ നാണയത്തിന്റെ മാതൃകയും രൂപയുടെ ചിഹ്നവും ഉൾപ്പെടുത്തിയുള്ള നോട്ടുകൾ കേന്ദ്ര ധനമന്ത്രാലയമാണ് പുറത്തിറക്കുന്നത്.\nനിരവധി സവിശേഷതകളും പ്രത്യേകതകളും ഉൾപ്പെടുത്തിയാണ് പുതിയ നോട്ട് വരുന്നത്. പുതിയ നോട്ടിൽ ഗവൺമെന്റ് ഓഫ് ഇന്ത്യ എന്നതിനു മുകളിൽ ഭാരത് സർക്കാർ എന്നുകൂടി ചേർത്തിട്ടുണ്ട്. ധനസെക്രട്ടറിയുടെ ഒപ്പ് ഇംഗ്ലീഷിലും ഹിന്ദിയിലുമുണ്ടാകും. 2020-ൽ പുറത്തിറങ്ങിയ ഒരു രൂപാ നാണയത്തിന്റെ മാതൃകയാണ് ചേർത്തിട്ടുള്ളത്. വലതുവശത്ത് താഴെ ഇടതുനിന്ന് വലത്തേക്ക് വലുപ്പം കൂടിവരുന്ന രീതിയിലാണ് നമ്പർ ചേർത്തിരിക്കുന്നത്.\nആദ്യത്തെ മൂന്ന് അക്കങ്ങൾ ഒരേ വലുപ്പത്തിലായിരിക്കും. കാർഷികരംഗത്തെ മുന്നേറ്റം ചൂണ്ടിക്കാണിക്കുന്നതിന് വേണ്ടി പിൻവശത്ത് രൂപയുടെ ചിഹ്നത്തിന് ധാന്യങ്ങൾകൊണ്ടുള്ള രൂപഘടന ഉൾപ്പെടുത്തിയിരിക്കുന്നു. കൂടാതെ 15 ഭാഷകളിൽ മൂല്യം രേഖപ്പെടുത്തിയിട്ടുണ്ട്. പിങ്ക്, പച്ച കളറുകൾക്ക് മുൻതൂക്കം നൽകി തയ്യാറാക്കിയിരിക്കുന്ന നോട്ടിന് വലുപ്പം 9.7×6.3 ആയിരിക്കും.\nരാജ്യത്ത് കൊറോണ ബാധിതരുടെ എണ്ണം 8365 ആയി …24 മണിക്കൂറിനിടെ 900 പുതിയ...


ഏഴ് വിദ്യാര്‍ത്ഥി ‘പ്രേത’ങ്ങളെ പോലീസ് പിടികൂടി; തമാശയെന്ന് പിടിയിലായവര്- വിഡിയോ – UKMALAYALEE\nUKMALAYALEE > MALAYALAM NEWS > ഏഴ് വിദ്യാര്‍ത്ഥി ‘പ്രേത’ങ്ങളെ പോലീസ് പിടികൂടി; തമാശയെന്ന് പിടിയിലായവര്- വിഡിയോ\nഏഴ് വിദ്യാര്‍ത്ഥി ‘പ്രേത’ങ്ങളെ പോലീസ് പിടികൂടി; തമാശയെന്ന് പിടിയിലായവര്- വിഡിയോ\nWednesday 13 November 2019 5:41 AM UTC\nBENGALURU Nov 13: ബെംഗളൂരുവിന്റെ വിവിധ ഭാഗങ്ങളില് രാത്രി പ്രേത രൂപികളായി വന്ന് പ്രദേശവാസികളെ പേടിപ്പിച്ച ഏഴ് യൂ ടൂബര്‍മാരെ പോലീസ് അറസ്റ്റ് ചെയ്തു.\nമതികെരെ, യശ്വന്ത്പൂര് തുടങ്ങിയ മേഖലകളിലാണ് രാത്രി പ്രേത പ്രകടനം നടന്നിരുന്നത്. കൂകി പീഡിയ എന്ന യുടൂബ് ചാനല് നടത്തുകയാണ് ഇവര്. വെള്ള വസ്ത്രങ്ങളില് പ്രേതരൂപികളായി വഴിയാത്രക്കാരേയും വാഹന യാത്രക്കാരേയും ഇവര് പേടിപ്പിച്ചിരുന്നു.\nനഗരത്തിലെ വിവിധ കോളേജുകളില് പഠിക്കുന്ന ആര്.ടി നഗര് സ്വദേശികളാണ് ഇവരെന്ന് പോലീസ് പറയുന്നു. വിദ്യാര്‍ത്ഥികള് നാട്ടുകാരെ ഭയപ്പെടുത്തുകയും ശല്യമുണ്ടാക്കുന്നതായും കാണിച്ച് പ്രദേശവാസികള് നല്‍കിയ പരാതിയുടെ അടിസ്ഥാനത്തിലാണ് ഇന്ന് പുലര്‍ച്ചെ രണ്ട് മണിക്ക് ഇവരെ കസ്റ്റഡിയിലെടുത്തത്.\nതമാശയ്ക്ക് വേണ്ടി ചെയ്തതാണെന്ന് വിദ്യാര്‍ത്ഥികള് പറഞ്ഞു. ഇവരെ പിന്നീട് സ്റ്റേഷന് ജാമ്യത്തില് വിട്ടയച്ചു.\nഐപിസി സെക്ഷനുകള് 503(ക്രിമിനല് ഗൂഢാലോചന), 268(പൊതുജനങ്ങള്‍ക്ക് ശല്യമുണ്ടാക്കല്), 141(നിയമ വിരുദ്ധ സംഘം ചേരല്) എന്നീ വകുപ്പുകളാണ് വിദ്യാര്‍ത്ഥികള്‍ക്ക് മേല് ചുമത്തിയിരിക്കുന്നത്.


തേനി കാട്ടുതീ: റെഞ്ച് ഓഫീസറെ സസ്‌പെന്‍ഡ് ചെയ്തു - Pravasishabdam\nതേനി കാട്ടുതീ: റെഞ്ച് ഓഫീസറെ സസ്‌പെന്‍ഡ് ചെയ്തു\nതേനി: തേനിയില് കാട്ടുതീ ഉണ്ടായി 11 പേര് മരിക്കാനിടയായ സാഹചര്യത്തില് റേഞ്ച് ഓഫീസര്‍ക്ക് സസ്‌പെന്‍ഷന്. ജയ് സിംഗിനെയാണ് സസ്‌പെന്‍ഡ് ചെയ്തത്. ട്രെക്കിംഗ് അനധികൃതമായിരുന്നെന്ന് തേനി എസ്.പി ഭാസ്‌കരന് പ്രതികരിച്ചു. അനുമതിയില്ലാതെയാണ് ട്രെക്കിംഗ് സംഘം കൊളുത്തുമലയിലെത്തിയതെന്നും എസ്.പി പറഞ്ഞു.\nവനംവകുപ്പ് ഉദ്യോഗസ്ഥര് പാസ് നല്‍കിയാണ് ചെന്നൈ ട്രെക്കിംഗ് ക്ലബ് അംഗങ്ങളെ കുരങ്ങണി മലയിലേക്ക് കയറ്റിവിട്ടതെന്ന് തമിഴ്‌നാട് പൊലീസിനോട് കാട്ടുതീയില് പൊള്ളലേറ്റവര് മൊഴി നല്‍കി.\nടോപ് സ്റ്റേഷന് വരെയാണു വനംവകുപ്പ് പാസ് നല്‍കിയിരുന്നത്. എന്നാല് അനുമതിയില്ലാതെ സംഘം കൊളുക്കുമലയിലും കുരങ്ങിണിമലയിലും മറ്റൊരു വഴിയിലൂടെ എത്തുകയായിരുന്നു. സംഭവത്തില് വനം ഉദ്യോഗസ്ഥരുടെ പങ്ക് അന്വേഷിക്കും. കാട്ടുതീ മനുഷ്യസൃഷ്ടിയാണോ എന്നതടക്കമുള്ള കാര്യങ്ങള് അന്വേഷിക്കാന് തേനി ഡിവൈഎസ്പിയെ ചുമതലപ്പെടുത്തി.\nട്രെക്കിങ് സംഘടിപ്പിച്ച ചെന്നൈ ട്രെക്കിങ് ക്ലബ് ഉടമ പീറ്റര് വന്‍ജീത്, ഗൈഡ് രാജേഷ് എന്നിവര്‍ക്കെതിരെ അന്വേഷണം ശക്തമാക്കിയതായും എസ്പി അറിയിച്ചു. ചെന്നൈ, തിരുപ്പൂര്, ഈറോഡ് സ്വദേശികളായ 28 സ്ത്രീകളും എട്ടു പുരുഷന്മാരും മൂന്നു കുട്ടികളുമടങ്ങുന്ന സംഘമാണു ഞായറാഴ്ച ഉച്ചകഴിഞ്ഞു ദുരന്തത്തില്‍പ്പെട്ടത്. തീപടര്‍ന്നു പിടിച്ചതോടെ സംഘം പലവഴിക്കു ചിതറിയോടുകയായിരുന്നു.


കരച്ചില് നിര്‍ത്താത്തതിന് രണ്ട് വയസുകാരനെ അമ്മ അടിച്ചുകൊന്നു - MALABAR FLASH കരച്ചില് നിര്‍ത്താത്തതിന് രണ്ട് വയസുകാരനെ അമ്മ അടിച്ചുകൊന്നു - MALABAR FLASH\nHome > News > കരച്ചില് നിര്‍ത്താത്തതിന് രണ്ട് വയസുകാരനെ അമ്മ അടിച്ചുകൊന്നു\nകരച്ചില് നിര്‍ത്താത്തതിന് രണ്ട് വയസുകാരനെ അമ്മ അടിച്ചുകൊന്നു\nബംഗളുരു: വാശിപിടിച്ച് കരഞ്ഞ രണ്ടു വയസുള്ള മകനെ അമ്മ ക്രൂരമായി മര്‍ദ്ദിച്ച് കൊലപ്പെടുത്തിയെന്ന് റിപ്പോര്‍ട്ട്. കഴിഞ്ഞയാഴ്ച നടന്ന കൊലപാതകത്തിന്റെ നടുക്കുന്ന വിവരങ്ങള് കുഞ്ഞിന്റെ പോസ്റ്റ്‌മോര്‍ട്ടം റിപ്പോര്‍ട്ട് പുറത്തുവന്നതോടെയാണ് ലോകം അറിഞ്ഞത്. എം.ജി ഗാര്‍ഡന് സമീപം കസ്തൂരി ഭായ്അറുമുഖം ദമ്പതികളുടെ മകന് വിജയ് ആണ് ക്രൂരമായി കൊല ചെയ്യപ്പെട്ടത്. [www.malabarflash.com]\nജനുവരി ഒമ്പതിനാണ് കുഞ്ഞിന്റെ അമ്മയുടെ സഹോദരന് ആശുപത്രിയിലെത്തിച്ചത്. പരിശോധനയില് കുഞ്ഞ് നേരത്തെ മരിച്ചിരുന്നെന്ന് ഡോക്ടര്‍മാര് കണ്ടെത്തി. പോസ്റ്റ്‌മോര്‍ട്ടം റിപ്പോര്‍ട്ട് പുറത്തുവന്നപ്പോള് തലയ്ക്കും ഹൃദയത്തിനും ശ്വാസകോശത്തിലും ഗുരുതര പരിക്കുകളുണ്ടെന്ന് കണ്ടെത്തി. തുടര്‍ന്ന് പോലീസ് നടത്തിയ അന്വേഷണത്തില് സംഭവം നടന്ന ദിവസം കുഞ്ഞ് അമ്മയോടൊപ്പം തന്നെയായിരുന്നെന്നാണ് കണ്ടെത്തിയത്. അമ്മ കസ്തൂരി ഭായിയെ ചോദ്യം ചെയ്തതില് നിന്നാണ് കൊലപാതക വിവരങ്ങളുടെ ചുരുളഴിഞ്ഞത്.\nരണ്ട് വയസുകാരന് വിജയുടെ കരച്ചിലടക്കാന് കഴിയാതെ വന്നപ്പോള് കുട്ടിയെ നിലത്തിട്ട് ചവിട്ടിയെന്നും വീടിന്റെ ചുവരിനോട് ചേര്‍ത്ത് അമര്‍ത്തിപ്പിടിച്ച് ശ്വാസം മുട്ടിച്ചെന്നും അവര് പോലീസിനോട് സമ്മതിച്ചു. തുടര്‍ന്ന് വടി ഉപയോഗിച്ച് ക്രൂരമായി തല്ലിയ ശേഷം അടുക്കളയിലേക്ക് പോയി. പ്രിന്റിങ് പ്രസിലെ ജീവനക്കാരിയാണ് കസ്തൂരി. അച്ഛന് സ്വകാര്യ കണ്‍സ്ട്രക്ഷന് കമ്പനിയില് ജോലി നോക്കുന്നു. മൂന്ന് ആണ് മക്കളുള്ള ദമ്പതികളുടെ മറ്റ് രണ്ട് കുട്ടികളും പ്രിന്റിങ് പ്രസില് ജോലിക്ക് പോയിരുന്നവരാണ്.\nസംഭവദിവസം സഹോദരങ്ങളോടൊപ്പം പ്രസിലേക്ക് പോയ വിജയിയെ പിന്നീട് ജ്യേഷ്ഠന് തിരികെ വീട്ടില് കൊണ്ടാക്കുകയായിരുന്നു. ഈ സമയം പ്രസിലെത്തിയ കസ്തൂരി മകന് അവിടെ ഇല്ലെന്നറിഞ്ഞ് തിരികെ വീട്ടിലേക്ക് മടങ്ങി. വീട്ടിലെത്തിയപ്പോഴാണ് മകന് നിര്‍ത്താതെ കരഞ്ഞതില് അരിശംപൂണ്ട് ക്രൂരമായി കൊലപ്പെടുത്തിയത്. പിന്നീട് ഏറെ വൈകി, കസ്തൂരിയുടെ സഹോദരന് വീട്ടിലെത്തിയപ്പോഴാണ് കുട്ടിയെ കണ്ടെത്തിയതും ആശുപത്രിയിലെത്തിച്ചതും.\nItem Reviewed: കരച്ചില് നിര്‍ത്താത്തതിന് രണ്ട് വയസുകാരനെ അമ്മ അടിച്ചുകൊന്നു Rating:5Reviewed By: Web Desk


ഫ്രഞ്ച് പ്രസിഡന്റിന്റെ വാഹനവ്യൂഹത്തില് പ്യൂഷെ മെട്രോപൊളിസ്; സന്തോഷം പങ്കുവെച്ച് ആനന്ദ് മഹീന്ദ്ര | Mahindra-Owned Peugeot Motocycles' Metropolis Added To France's President Vehicle Fleet\nSep 22, 2020, 05:07 PM IST\nചൈനയിലെ ഗുവാങ്ഡോംഗ് സിറ്റി പോലീസ് സേനയിലേക്കും ഈ വാഹനമെത്തിയിരുന്നു.\nപ്യൂഷെ മെട്രോപോളിസ് | Photo: Twitter/AnandMahindra\nമഹീന്ദ്രയുടെ ഉടമസ്ഥതയിലുള്ള ഫ്രഞ്ച് വാഹനനിര്‍മാതാക്കളായ പ്യൂഷെ മോട്ടോര് സൈക്കിള്‍സിന്റെ ത്രീ വീലര് സ്‌കൂട്ടര് മെട്രോപോളിസ് ഫ്രഞ്ച് പ്രസിഡന്റിന്റെ വാഹനവ്യൂഹത്തില് ഇടംനേടി. പ്രസിഡന്റിന്റെ ഔദ്യോഗിക വസതിയായ എലിസി പാലസിലെ വാഹനവ്യൂഹത്തിലേക്കാണ് ഈ സ്‌കൂട്ടര് എത്തിയിട്ടുള്ളത്. ഫ്രാന്‍സില് മെട്രോപോളിസ് അവതരിപ്പിച്ച് ഒരു മാസത്തിനുള്ളിലാണ് ഈ അംഗീകാരം തേടിയെത്തിയിരിക്കുന്നത്.\nപ്യൂഷെ മോട്ടോര്‍സൈക്കിള് ഒരു മികച്ച കമ്പനിയായി മുന്നേറുകയാണെന്ന തലകെട്ടോടെ മഹീന്ദ്ര ഗ്രൂപ്പ് ചെയര്‍മാന് ആനന്ദ് മഹീന്ദ്രയാണ് ഇക്കാര്യം ട്വിറ്ററില് പങ്കുവെച്ചത്. എലിസി പാലസിന്റെ മുന്നില് നിര്‍ത്തിയിട്ടിരിക്കുന്ന പ്യൂഷെ മെട്രോപൊളീസ് സ്‌കൂട്ടറിന്റെ ചിത്രം ഉള്‍പ്പെടെ മഹീന്ദ്ര ഇന്റര്‍നാഷണല് ഓപ്പറേഷന് മേധാവി ട്വീറ്റ് ചെയ്തിരുന്നു. ഇത് റീ ട്വീറ്റ് ചെയ്താണ് ആനന്ദ് മഹീന്ദ്ര ഈ സന്തോഷ വാര്‍ത്ത ജനങ്ങളെ അറിയിച്ചത്.\nഫ്രാന്‍സില് സാന്നിധ്യമറിയിക്കുന്നതിന് മുമ്പ് 2020 മേയ് മാസത്തോടെ ചൈനയിലെ ഗുവാങ്ഡോംഗ് സിറ്റി പോലീസ് സേനയിലേക്കും ഈ വാഹനമെത്തിയിരുന്നു. ഫ്രാന്‍സില് അവതരിപ്പിച്ചതിന് പിന്നാലെ ഈ വാഹനം സര്‍ക്കാര് വാഹനങ്ങളില് ഉള്‍പ്പെടുത്താന് മഹീന്ദ്ര താത്പര്യം അറിയിച്ചിരുന്നു. ഇത് കണക്കിലെടുത്താണ് പ്രസിഡന്റിന്റെ വാഹന വ്യൂഹത്തില് പ്യൂഷെ മെട്രോപോളിസിന് ഇടം നേടാനായതെന്നാണ് റിപ്പോര്‍ട്ടുകള്.\nWe’re clearly moving in good company...’Peugeot Motocycles’—A @MahindraRise company... https://t.co/mdL6YYXqeW\nപ്യൂഷെ മെട്രോപോളിസിന്റെ വില കുറഞ്ഞ മോഡല് ഇന്ത്യയില് എത്തിക്കാന് ശ്രമിക്കുമെന്ന് മഹീന്ദ്ര ഗ്രൂപ്പ് അറിയിച്ചിരുന്നു. എന്നാല്, ഈ ത്രീ വീലര് സ്‌കൂട്ടര് ഉള്‍പ്പെടുന്ന മാക്‌സി സ്‌കൂട്ടര് എന്ന ശ്രേണി ഇന്ത്യന് വാഹനവിപണിയില് വേണ്ടത്ര പ്രചാരം നേടിയിട്ടില്ല. അതിനാല് തന്നെ മെട്രോപോളിസ് എത്തിക്കുന്നത് സംബന്ധിച്ച് കൃത്യമായ സമയം വെളിപ്പെടുത്താന് മഹീന്ദ്രയും തയാറായിട്ടില്ല.\nമൂന്ന് ടയറുകളിലായി മികച്ച റോഡ് പ്രസന്റ്‌സ് നല്‍കുന്ന സ്‌കൂട്ടറാണ് മെട്രോപോളിസ്. ഈ മാക്‌സി സ്‌കൂട്ടറിന്റെ മുന്നില് രണ്ടും പിന്നില് ഒരു ചക്രവുമാണ് നല്‍കിയിട്ടുള്ളത്. വലിയ വിന്‍ഡ് സ്‌ക്രീന്, വീതിയുള്ള മുന്‍ഭാഗം, എല്‍ഇഡി ഹെഡ്‌ലാമ്പ്, ഡിആര്‍എല് എന്നിവയാണ് ഇതിലെ ഡിസൈന് ഹൈലൈറ്റ്. 35 ബിഎച്ച്പി പവറും 38 എന്‍എം ടോര്‍ക്കുമേകുന്ന 400 സിസി എന്‍ജിനാണ് മെട്രോപോളിസിന്റെ ഹൃദയം. ഡിസ്‌ക് ബ്രേക്കും എബിഎസുമാണ് സുരക്ഷയൊരുക്കുന്നത്.\nContent Highlights: Mahindra-Owned Peugeot Motocycles' Metropolis Added To France's President Vehicle Fleet


കുതറിയോടിയ സിംഹത്തെ കൂളായി കൈയിലെടുത്ത് യുവതിയുടെ നടത്തം; വീഡിയോ | janakeeyam\nകാട്ടിലെ രാജാവ് എന്നാണ് സിംഹത്തെ പൊതുവെ അറിയപ്പെടാറ്. സിംഹത്തെ കാണുമ്പോള് തന്നെ ഭയപ്പെടുന്നവരാണ് മിക്ക ആളുകളും. അങ്ങനെയുള്ളപ്പോൾ സിംഹത്തെ കൈയിലെടുത്ത് കൂളായി ഒരാൾ നടന്നു നീങ്ങി എന്ന് കേട്ടാലോ!, അത്ഭുതം തോന്നില്ലേ. ഇപ്പോള് നിരത്തിലൂടെ കുതറിയോടാന് ശ്രമിക്കുന്ന സിംഹത്തെ കൈയിലെടുത്ത് നീങ്ങുന്ന യുവതിയുടെ വിഡിയോയാണ് സോഷ്യൽ മീഡിയയിൽ നിറയുന്നത്.\nകുവൈത്തില് നിന്നുള്ളതാണ് ഇപ്പോൾ വൈറലായി മാറുന്ന വീഡിയോ. കൂടിനുള്ളില് നിന്നും പുറത്തു ചാടിയ വളര്‍ത്തു സിംഹമാണ് പ്രദേശത്ത് ഭീതിവിതച്ചത്. സിംഹത്തിന്റെ ഉടമയായ യുവതി തന്നെയാണ് പോലീസ് സഹായത്തോടെ സിംഹത്തെ പിടികൂടിയത്. യുവതിയുടെ കൈയില് നിന്ന് സിംഹം കുതറിയോടാന് ശ്രമിക്കുന്നതും വിഡിയോയിൽ കാണാം.എന്തായാലും വീഡിയോ സോഷ്യൽ മീഡിയയിൽ വൈറലായി മാറുകയാണ്.\nവന്യമൃഗങ്ങളെ വളര്‍ത്തുന്നത് കുവൈറ്റില് കുറ്റകരമാണ്. എങ്കിലും അനധികൃതമായി സിംഹം, കടുവ, ചീറ്റ എന്നിവയെ വളര്‍ത്തുന്നവര് ഏറെയാണ്.\nപാളം മുറിച്ചു കടക്കുന്നതിനിടെ ട്രെയിൻ തട്ടി പിതാവും മകളും മരിച്ചു


നര്‍സിങിന്റെ ഒളിംപിക് പങ്കാളിത്തം: അന്തിമ വിധി ഇന്ന് • Suprabhaatham\nനര്‍സിങിന്റെ ഒളിംപിക് പങ്കാളിത്തം: അന്തിമ വിധി ഇന്ന്\nAugust 1, 2016 | 4:08 am IST\nന്യൂഡല്‍ഹി: ഉത്തേജക വിവാദത്തില് പെട്ട ഗുസ്തി താരം നര്‍സിങ് യാദവിന്റെ ഒളിംപിക് പങ്കാളിത്തത്തില് അന്തിമ തീരുമാനം ഇന്ന്. കഴിഞ്ഞ ദിവസം ചേര്‍ന്ന നാഡയുടെ അച്ചടക്ക സമിതി താരത്തിനെതിരേയുള്ള നടപടി തിങ്കളാഴ്ച്ചത്തേക്ക് മാറ്റുകയായിരുന്നു. നേരത്തെ ശനിയാഴ്ച്ച വൈകിട്ട് അന്തിമ തീരുമാനമുണ്ടാകുമെന്ന് നാഡ അറിയിച്ചിരുന്നെങ്കിലും യോഗത്തില് തീരുമാനമാകാതെ പിരിയുകയായിരുന്നു.\nഅതേസമയം താരത്തിന് അനുകൂല നടപടി ഉണ്ടാവില്ലെന്ന് നാഡ സൂചിപ്പിച്ചിട്ടുണ്ട്. അന്തിമ വിധി അറിയാനായി നര്‍സിങും അദ്ദേഹത്തിന്റെ അഭിഭാഷകരും നാഡ കേന്ദ്രത്തിലെത്തിയിരുന്നു. തിങ്കളാഴ്ച്ച വൈകിട്ട് നാലു മണിയോടെ ഫലം പുറത്തു വിടുമെന്ന് നാഡ വ്യക്തമാക്കി. അച്ചടക്ക സമിതിയിലെ അംഗങ്ങള് ഇതുവരെ അന്തിമ തീരുമാനത്തിലെത്തിയിട്ടില്ല. അതിലുപരി നര്‍സിങ് സമര്‍പ്പിച്ച രേഖകള് സൂക്ഷമതയോടെ വിലയിരുത്തുന്നത് കൊണ്ടാണ് അന്തിമ തീരുമാനം വൈകുന്നതെന്ന് നാഡയുടെ ഡയറക്ടര് ജനറല് നവീന് അഗര്‍വാള് പറഞ്ഞു.\nനര്‍സിങിന്റെ ഉത്തേജക ഉപയോഗവുമായി ബന്ധപ്പെട്ട് നിരവധി രേഖകള് നാഡയ്ക്ക് മുന്നിലുണ്ട്. അതില് താരത്തെ അനുകൂലിച്ചും പ്രതികൂലിച്ചും പരാമര്‍ശമുണ്ട്. കൃത്യമായ വിധി ഇവയൊക്കെ വിലയിരുത്തി മാത്രമേ പുറത്തു വിടാന് സാധിക്കുവെന്ന് അഗര്‍വാള് കൂട്ടിച്ചേര്‍ത്തു. എന്നാല് വാദത്തിന്റെ ഘട്ടത്തില് താരത്തിന്റെ ആരോപണങ്ങള് തെളിവില്ല എന്ന ചൂണ്ടിക്കാട്ടി നാഡ തള്ളിയിരുന്നു. ഇക്കാരണത്താല് താരത്തിനെതിരേ വിലക്കടക്കമുള്ള നടപടികള് ഉണ്ടാവാനാണ് സാധ്യത. റിയോയിലേക്ക് താരത്തിന് പകരക്കാരനായി പ്രവീണ് റാണ തന്നെ പോകുമെന്നാണ് നാഡ നല്‍കുന്ന പരോക്ഷമായ മറുപടി.


ഫ്രാൻസിസ് തോമസ് ഡാളസിൽ നിര്യാതനായി : Deepika.com Nri News Americas\nFriday, January 24, 2020 3:28 PM IST\nഡാളസ് : ഫ്രാൻസിസ് തോമസ് ഡാളസിൽ നിര്യാതനായി. സംസ്കാരം ജനുവരി 25നു (ശനി) ഉച്ചകഴിഞ്ഞു ഗാർലൻഡ് സെന്‍റ് തോമസ് ചർച്ചിൽ. ചങ്ങനാശേരി കൂത്രപ്പള്ളി കടവിൽ പരേതരായ ഫ്രാൻസിസ് (അപ്പച്ചൻ) മറിയാമ്മ (മുളകുപ്പാടം കുടുംബാംഗം) ദമ്പതികളുടെ മകനാണ്.\nഭാര്യാ: ജീന (ഡാളസ്), മക്കൾ ക്രിസ്റ്റീന ക്രിസൻ. സഹോദരങ്ങൾ എൽസമ്മ (മല്ലപ്പള്ളി) റോസമ്മ (ഡാളസ്) ജോയിച്ചൻ (കൂത്രപ്പള്ളി) ലൂസികുട്ടി (ഡാളസ്) ബീനാമ്മ(മാമ്മൂട്) റാണി (ഡാളസ്) രാജൻ (ഫെഡറൽ ബാങ്ക് കറുകച്ചാൽ) സിസ്റ്റർ ഗ്രീന (ബംഗളൂരു) സിസി (ഡാളസ്) ബോബി (ഡാളസ്) ബോബിന (ഡാളസ്).\nപൊതുദർശനം വെള്ളി വൈകുന്നേരം5മുതൽ ഗാർലാൻഡ് സെന്‍റ് തോമസ് സീറോ മലബാർ ചർച്ചിൽ .\nപരേതന്‍റെ നിര്യാണത്തിൽ ഡാളസ് കേരള അസോസിയേഷൻ അനുശോചിച്ചു. ഡാളസ് കേരള അസോസിയേഷൻ സജീവാംഗമായിരുന്ന സജിയുടെ ആകസ്മിക നിര്യാണത്തിൽ കുടുംബാഗങ്ങളെ അനുശോചനം അറിയിക്കുന്നതായി ജനറൽ സെക്രട്ടറി പ്രദീപ് നാഗനൂലിൽ സന്ദേശത്തിൽ പറഞ്ഞു.\nസംസ്കാര ശുശ്രുഷ തത്സമയ പ്രക്ഷേപണം www.provisiontv.in ൽ ലഭ്യമാണ് .


കരുവാരകുണ്ട്: കേരള എസ്റ്റേറ്റ് പുതിയകട കോളനിയിൽ ഇറങ്ങിയ കാട്ടാന കൃഷി നശിപ്പിച്ചു. കൊയ്ത്ത ബഷീർ, ചെറുകുഴിയിൽ ജേക്കബ്, മുസ്ലിയാരകത്ത് സൈനബ, പട്ടിക്കാടൻ യൂസഫ് എന്നിവരുടെ വിളകളാണ് നശിപ്പിച്ചത്.\nഇന്നലെ പുലർച്ചെ ഒന്നരയോടെയാണ് സംഭവം. തുടർന്ന് റോഡിലിറങ്ങിയ കാട്ടാനയെ യുവാക്കൾ ജനവാസ മേഖലയിൽനിന്ന് കാട്ടിലേക്ക് ഓടിച്ചു കയറ്റിവിട്ടു. ആർത്തല വനത്തിൽ നിന്ന് ചെന്പൻകാട് വഴിയാണ് ഒറ്റയാൻ ജനവാസ മേഖലയിൽ ഇറങ്ങിയത്.\nഎടക്കര: പോത്തുകൽ പന്നിച്ചാൽ ജനവാസ കേന്ദ്രത്തിൽ കാട്ടാന വ്യാപക കൃഷിനാശം വരുത്തി. കുളങ്ങര സണ്ണി, പുളിക്കൽ ബാലൻ, അരിങ്ങട ബിജു, പുളിക്കൽ ശ്രീധരൻ എന്നിവരുടെ കൃഷിയിടങ്ങളിലാണ് കാട്ടാന കൃഷിനാശം വരുത്തിയത്. ഇന്നലെ പുലർച്ചെ രണ്ട് മണിയോടെയാണ് പന്നിച്ചാൽ വനത്തിൽ നിന്നും കാട്ടാനയിറങ്ങിയത്. കാട്ടാന കർഷകരുടെ വാഴ നശിപ്പിക്കുകയും പ്ലാവുകളിലെ ചക്ക തിന്നുകയും ചെയ്തു. ആനയിറങ്ങിയ വിവരമറിഞ്ഞ നാട്ടുകാർ പടക്കം പൊട്ടിച്ചാണ് ആനയെ കാട്ടിലേക്ക് തുരത്തിയത്.\nവനാതിർത്തിയിൽ ഫെൻസിംഗ് നിർമിച്ചിട്ടുണ്ടെങ്കിലും പ്രവർത്തനരഹിതമാണ്. പലതവണ വനം വകുപ്പ് ഓഫീസിൽ പരാതി നൽകിയെങ്കിലും വൈദ്യുത വേലി പ്രവർത്തനക്ഷമമാക്കാൻ വനംവകുപ്പ് നടപടി സ്വീകരിച്ചിട്ടില്ലെന്ന് പ്രദേശവാസികൾ പറയുന്നു.


കോതമംഗലം പള്ളിക്കേസ് :വിധി നടപ്പാക്കാന് പദ്ധതി തയ്യാറാക്കണം ; ഉത്തരവിട്ട തന്നെ ജീവനോടെ കത്തിക്കുമെന - Samakalika Malayalam\nപള്ളിക്കേസ് : ഉത്തരവിട്ട തന്നെ ജീവനോടെ കത്തിക്കുമെന്ന് ഭീഷണിക്കത്ത് ലഭിച്ചതായി ജഡ്ജിയുടെ വെളിപ്പെടുത്തല്\nBy സമകാലിക മലയാളം ഡെസ്‌ക് | Published: 25th February 2020 12:58 PM |\nLast Updated: 25th February 2020 01:04 PM | A+A A- |\nകൊച്ചി : കോതമംഗലം പള്ളിക്കേസില് എറണാകുളം ജില്ലാ കളക്ടര്‍ക്ക് ഹൈക്കോടതിയുടെ രൂക്ഷ വിമര്‍ശനം. വിധി നടപ്പാക്കാതെ കളക്ടര് കോടതിയെ അപമാനിക്കുകയാണ്. കോടതി വിധി നടപ്പാക്കിയില്ലെങ്കിലുള്ള ഭവിഷ്യത്ത് കളക്ടര്‍ക്ക് അറിയില്ലേയെന്ന് കോടതി ചോദിച്ചു. കേസില് ഉത്തരവിട്ട തന്നെ ജീവനോടെ കത്തിക്കുമെന്ന് ഭീഷണിക്കത്ത് ലഭിച്ചതായും ജസ്റ്റിസ് പി ബി സുരേഷ് കുമാർ വെളിപ്പെടുത്തി.\nവിധി നടപ്പായില്ലെങ്കില് ജില്ലാ കളക്ടറെ ജയിലില് അടയ്‌ക്കേണ്ടി വരുമെന്ന് ഹൈക്കോടതി വ്യക്തമാക്കി. വിധി നടപ്പാക്കാന് മറ്റു മാര്‍ഗങ്ങള് തേടേണ്ടി വരുമെന്നും കോടതി മുന്നറിയിപ്പ് നല്‍കി. കോതമംഗലം പള്ളി കളക്ടര് ഏറ്റെടുത്ത് ഓര്‍ത്തഡോക്‌സ് സഭയ്ക്ക് കൈമാറണമെന്ന് കോടതി നേരത്തെ ഉത്തരവിട്ടിരുന്നു. എന്നാല് ഈ ഉത്തരവ് കളക്ടര് നടപ്പാക്കിയിരുന്നില്ല. ഇതിനെതിരെ ഓര്‍ത്തഡോക്‌സ് സഭാ വികാരി നല്‍കിയ കോടതി അലക്ഷ്യ ഹര്‍ജിയിലാണ് കളക്ടറോട് നേരിട്ടു ഹാജരാകാന് നിര്‍ദേശിച്ചിരുന്നത്.\nഎന്നാല് കളക്ടര് ഇന്ന് കോടതിയില് ഹാജരായില്ല. ഇതേത്തുടര്‍ന്ന് അഞ്ചുമിനുട്ടിനകം കളക്ടര് ഹാജരായില്ലെങ്കില്, അറസ്റ്റ് ചെയ്ത് ഹാജരാക്കാന് ഉത്തരവിടേണ്ടി വരുമെന്ന് കോടതി മുന്നറിയിപ്പ് നല്‍കി. ഇതിന് പിന്നാലെ കളക്ടര് കോടതിയില് ഹാജരായി. കളക്ടര്‍ക്കെതിരെ കോടതി രൂക്ഷമായ വിമര്‍ശനമാണ് ഉന്നയിച്ചത്.\nവിധി നടപ്പാക്കാതെ കോടതിയെ അപമാനിക്കുകയാണ് കളക്ടര് ചെയ്യുന്നത്. ഗൗരവത്തോടെ കാര്യങ്ങള് കാണുന്നില്ല. കോടതി ഉത്തരവിനെക്കുറിച്ച് കളക്ടര്‍ക്ക് അറിവില്ലേ. കോടതി അലക്ഷ്യ നടപടികളെക്കുറിച്ച് കളക്ടര് ബോധവാനല്ലേ എന്നും കോടതി ചോദിച്ചു. വിധി നടപ്പാക്കാന് കളക്ടര് പദ്ധതി തയ്യാറാക്കണമെന്ന് കോടതി നിര്‍ദേശിച്ചു.\n15 ദിവസം കൂടി സാവകാശം വേണമെന്ന സര്‍ക്കാര് ആവശ്യം കോടതി അംഗീകരിച്ചില്ല. കോതമംഗലം പള്ളിത്തര്‍ക്ക കേസ് തിങ്കളാഴ്ച വീണ്ടും കോടതി പരിഗണിക്കും.\nഹൈക്കോടതി ജില്ലാ കളക്ടര് ഭീഷണിക്കത്ത് മുന്നറിയിപ്പ് കോതമംഗലം പള്ളി


ഉത്കണ്ഠ അമിതമായാല്… – SUNNIVOICE | FORTNIGHTLY\nHome / ലക്കങ്ങള് / 2015 / 2015 JULY 01 / ഉത്കണ്ഠ അമിതമായാല്…\nപതിനാലു നൂറ്റാണ്ടു മുമ്പുതന്നെ നബി(സ്വ) അഭയം തേടിയ മഹാ വിപത്തുകളാണ് ഉത്കണ്ഠ, ദുഃഖം, വിഷാദം തുടങ്ങിയവ. നമ്മുടെ ഏറ്റവും വലിയ ശത്രുവായ പിശാചില് നിന്നാണ് നാം സാധാരണ അഭയം തേടാറുള്ളത്. അതുപോലുള്ള ഒരു ശത്രുവായിട്ടാണ് വിഷാദത്തെയും പ്രവാചകര്(സ്വ) കാണുന്നത്. അവിടുന്ന് പ്രാര്‍ത്ഥിക്കുകയുണ്ടായി: ‘അല്ലാഹുവേ, ദുഃഖത്തില് നിന്നും ഉത്കണ്ഠയില് നിന്നും ഞാന് നിന്നോട് അഭയം തേടുന്നു.’\nമാനസികാരോഗ്യം ശരീരത്തിന്റെയും ആരോഗ്യമാണ്. മനസ്സംഘര്‍ഷം മൂലം പല സുപ്രധാന ഹോര്‍മോണുകളുടെയും ഉല്‍പാദനം വര്‍ധിക്കുന്നു. തത്ഫലമായി ഹൃദയമിടിപ്പ് കൂടുകയും ധമനികള് വികസിക്കുകയു ചെയ്യുന്നു. ഈ സമയം രക്തസമ്മര്‍ദം ചെറിയ തോതില് കുറഞ്ഞേക്കാം. ഈ സ്ഥിതി തുടര്‍ന്നാല് ആര്‍ട്ടറികള് സങ്കോചിക്കുകയും രക്തസമ്മര്‍ദം വര്‍ധിക്കുകയും ചെയ്യുന്നു. ഹൃദയപേശികള്‍ക്ക് രക്തം നല്‍കുന്ന കൊറോണരി ധമനികള് സങ്കോചിക്കുമ്പോള് ഹൃദയ ഭിത്തിയിലേക്കുള്ള രക്തസഞ്ചാരം തകരാറിലാവുകയും ഇത് ഹൃദയത്തിന്റെ സുഗമമായ പ്രവര്‍ത്തനത്തെ അവതാളത്തിലാക്കുകയും ചെയ്യും. മനസ്സും ശാരീരികാവയവങ്ങളും തമ്മില് അഭേദ്യമായ ബന്ധമുണ്ട്. മനസ്സില് നിപതിക്കുന്ന ആഘാതങ്ങള് ശരീരത്തിനകത്തുള്ള ലിറീരൃശില ഴഹമിറ നെ അനവരതം ചലിപ്പിക്കുകയും അതില് നിന്നും വിഷലിപ്തമായ ഹോര്‍മോണ് ഉല്‍പാദിപ്പിക്കുകയും ചെയ്യുന്നു. ഇവ രക്തത്തില് ലയിക്കുന്നു. ഈ നില ദിവസങ്ങളോളം തുടര്‍ന്നാല് മനോജന്യ രോഗങ്ങളുടെ ലക്ഷണങ്ങള് കണ്ടു തുടങ്ങും. പ്രത്യേകിച്ച് അഡ്രിനാലിന് ഗ്രന്ഥിയുടെ ഹോര്‍മോണ് രക്തസമ്മര്‍ദം കൂട്ടുന്നതിനാല് ഹൃദ്രോഗത്തിനുള്ള സാധ്യതയും ഏറെയാണ്. ഇങ്ങനെ ഹൃദയത്തെ മാത്രമല്ല, ജീവിതത്തെ മൊത്തം തകരാറിലാക്കുന്നതിനാലാണ്, നബി(സ്വ) മനോസംഘര്‍ഷത്തില് നിന്ന് അല്ലാഹുവിനോട് കാവലിനെ തേടാന് പഠിപ്പിച്ചത്.\n25-നും 40-നും ഇടക്കുള്ള പ്രായക്കാരില് ഹാര്‍ട്ട് അറ്റാകിന്റെ കാരണങ്ങളില് 91 ശതമാനവും മനഃസംഘര്‍ഷമാണെന്ന് പഠനങ്ങള് പറയുന്നു. മനോ സംഘര്‍ഷത്തിന്റെ ഇരകളാവാതിരിക്കാന് നാം ശ്രമിക്കണം. പ്രാര്‍ത്ഥന, ബ്രീതിംഗ് എക്സര്‍സൈസുകള്, ധ്യാനം, പോസിറ്റീവായി കാര്യങ്ങള് വിലയിരുത്തുക, പിരിമുറക്കത്തിന്റെ കാരണങ്ങള് കണ്ടെത്തി പരിഹാരം ചെയ്യുക, ആകാംക്ഷ ഒഴിവാക്കുക തുടങ്ങി ധാരാളം പരിഹാര മാര്‍ഗങ്ങളുണ്ട്.\nപ്രശ്നങ്ങളില് ചാഞ്ചാടുന്ന മനസ്സിനെ ഉറപ്പിച്ചു നിര്‍ത്താന് ശ്വസന വ്യായാമം ഉപകാരപ്രദമാണ്. ഇസ്‌ലാമിക പണ്ഡിതര് അതിനെ ഹിഫ്സുല് അന്‍ഫാസ് എന്നാണ് വിളിച്ചത്. മനുഷ്യന്റെ സപ്തനാഡികളില് പ്രധാനപ്പെട്ട ഇഡ, പിംഗങ്ങളെ എന്നീ രണ്ടു ഞരമ്പുകളില് സ്ഥിതി ചെയ്യുന്നതും മൂലാധാരം മുതല് തലച്ചോര് വരെ നീളുന്നതുമായ ഞരമ്പാണ് സുഷുംന (ുശെിമഹ രീൃറ). ഈ ഞരമ്പിനെ ആശ്രയിച്ചാണ് മനുഷ്യന്റെ ശ്വാസചക്രം കറങ്ങുന്നത്. ഈ ശ്വാസചക്രം അല്ലാഹു എന്ന ദിക്റാക്കാനാണ് ശ്രമിക്കേണ്ടത് (അഥവാ ഹിഫ്സുല് അന്‍ഫാസ്).\nകേവലം യോഗ ചെയ്യുന്നതിലുപരിയായി ഇസ്‌ലാമിക പ്രയാണത്തിലൂടെ ശാരീരിക മാനസിക ആരോഗ്യവും അല്ലാഹുവിന്റെ പ്രതിഫലവും ഒരുമിച്ചുനേടാം. ഹിഫ്സുല് അന്‍ഫാസില് നാവിന് യാതൊരു റോളുമില്ല. അല്ലാഹു എന്ന ജലാലത്തിനെ മനസ്സിലുച്ചരിച്ച് ശ്വാസം അതിദീര്‍ഘമായി മൂക്കിലൂടെ വലിച്ച് മൂക്കിലൂടെ തന്നെ ഉച്ഛസിച്ചു കൊണ്ടുള്ള പ്രക്രിയയാണ് ഹിഫ്സുല് അന്‍ഫാസ്. ഒരു പരിചയ സമ്പന്നന്റെ മേല്‍നോട്ടം ആവശ്യമാണ്. കൃത്യമായ ശ്വസന വ്യായാമത്തിലൂടെ ഹാര്‍ട്ട് അറ്റാക്, വിഷാദം തുടങ്ങിയ മറ്റു പല മാരക രോഗങ്ങളും പടിപ്പുറത്ത് നിര്‍ത്താന് കഴിയും.\nഅമിതവണ്ണവും വ്യായാമ രഹിതമായ ജീവിതവും ഹൃദ്രോഗത്തിലേക്ക് നയിക്കുന്നു. 40 വയസ്സ് കഴിഞ്ഞവര്‍ക്ക് ഓരോ വര്‍ഷവും ഒന്നര ഗ്രാം പേശീ കോശങ്ങള് നശിക്കുകയും അത്രയും കൊഴുപ്പായി ശരീരത്തില് അടിഞ്ഞുകൂടുകയും ചെയ്യുന്നു. വ്യായാമം ചെയ്യുന്നവന് ഈ പ്രക്രിയ നേരെ വിപരീതമാക്കാന് സാധിക്കും. അഥവാ പുതിയ സെല്ലുകള് സൃഷ്ടിക്കപ്പെടാനും കൊഴുപ്പുകള് നിര്‍മാര്‍ജനം ചെയ്യാനും ശാരീരികാധ്വാനം മൂലം സാധിക്കുന്നു. നടത്തം, ജോഗിംഗ്, നീന്തല്, മെയ്യനങ്ങിയുള്ള മറ്റു ജോലികളെല്ലാം വ്യായാമത്തില് പെടുത്താം. നടത്തം വളരെ നല്ല വ്യായാമമാണ്. നിങ്ങളുടെ ചികിത്സയില് ഉത്തമമായത് നടത്തമാണ് (തിര്‍മുദി) എന്ന് നബി(സ്വ) പ്രസ്താവിക്കുന്നു. അവിടുന്ന് എല്ലാ ജോലികളും സ്വന്തമായി തന്നെ ചെയ്തിരുന്നു. അവിടുത്തെ നടത്തം വളരെ വേഗമുള്ളതായിരുന്നുവെന്ന് മറ്റൊരു ഹദീസില് വന്നിട്ടുണ്ട്. വ്യായാമത്തിലൂടെ രക്തധമനികള് വികസിക്കുകയും ശുദ്ധ രക്തത്തോടൊപ്പം ഓക്സിജന് ശരീരത്തിന്റെ എല്ലാ നാഡീ ഞരമ്പുകളിലും പ്രവഹിച്ച് കൂടുതല് ഉന്മേഷവും ഹൃദയ പ്രവര്‍ത്തനത്തിന് സൗകര്യവുമൊരുക്കുന്നു. നിത്യവും വ്യായാമങ്ങളില് ഏര്‍പ്പെടുന്നവരില് വളരെ കുറച്ചു പേര്‍ക്കേ ഹൃദ്രോഗമുള്ളൂവെന്ന് പഠനങ്ങള് വ്യക്തമാക്കുന്നു.\nഭക്ഷണ നിയന്ത്രണവും വ്യായാമവുമില്ലെങ്കില് 25-നു വയസ്സിനു ശേഷം ഒരു വ്യക്തി തടിക്കാന് തുടങ്ങുന്നു. പൊതുവെ പൊണ്ണത്തടിയുള്ളവരില് രോഗവും ഹൃദ്രോഗവും ഉയര്‍ന്ന തോതിലാണ്. അമിതവണ്ണം വച്ച് കഷ്ടപ്പെടാതിരിക്കാന് ഖുര്‍ആനും ഹദീസും ധാരാളം മാര്‍ഗനിര്‍ദേശം മുമ്പോട്ടു വെച്ചിട്ടുണ്ട്. ഉദരം ചാടിയ ഒരു മനുഷ്യനെ നബി(സ്വ) ശ്രദ്ധിച്ചു. തിരുകരം ഉദരത്തിലേക്ക് ചൂണ്ടി പറഞ്ഞു: ‘ഈ കുടവയറില്ലായിരുന്നെങ്കില് എത്ര നന്നായിരുന്നു’ (അഹ്മദ്).\nഅതിരുവിട്ട ഭക്ഷണം പൊണ്ണത്തടിക്ക് ഹേതുവാണ്. ഖുര്‍ആനിന്റെയും തിരുവചനത്തിന്റെയും ശാസന ഓര്‍ത്തെങ്കിലും ഭക്ഷണത്തില് മിതത്വം പാലിച്ച് ആരോഗ്യം നേടുക. മാറിയ ഭക്ഷണ ശീലവും ജീവിത ശൈലിയും പൊണ്ണത്തടിക്ക് വഴിയൊരുക്കി. അമേരിക്ക പോലുള്ള വികസിത രാജ്യങ്ങളെപ്പോലെ തന്നെ കേരളത്തിലും അമിത വണ്ണവും കുടവയറും സാധാരണമായിത്തീര്‍ന്നിരിക്കുന്നു. മെയ്യനങ്ങാതെയുള്ള ജോലിയും വ്യായാമക്കുറവും പച്ചക്കറിയോടുള്ള വിരസ മനോഭാവവും സ്ത്രീകളെയടക്കം പൊണ്ണത്തടിയിലൂടെ ഹൃദ്രോഗത്തിലേക്ക് എത്തിക്കുന്നു.\nശരീരത്തിനും മനസ്സിനും ആരോഗ്യത്തിനും അത്യുത്തമം അമിതമായ കൊഴുപ്പില്ലാത്ത പഴങ്ങളും പച്ചക്കറികളും പക്ഷിമാംസവും മത്സ്യവുമാണ്. മത്സ്യം എണ്ണയില് പൊരിക്കാതെ കറിവച്ചു കഴിക്കുന്നതു കൊണ്ട് ദോഷഫലങ്ങളൊന്നുമില്ല. സ്ഥിരമായ മാംസാഹാരിക്ക് വന്‍കുടലില് കാന്‍സറിനുള്ള സാധ്യത കൂടുതലാണെന്ന് വൈദ്യശാസ്ത്രം.\nപുകവലിമൂലം മാത്രം മുപ്പത് ലക്ഷത്തിലധികം പേര് ഭൂമുഖത്ത് മരിക്കുന്നു. നിക്കോട്ടിന്, കാര്‍ബണ് മോണോക്സൈഡ്, ടാര് ഹൈഡ്രജന് സനൈഡ് തുടങ്ങിയ മാരക വിഷങ്ങളാണ് അതിലടങ്ങിയിരിക്കുന്നത്. ഇവയെല്ലാം രക്തവുമായി കലരുന്നതിനാല് ഹൃദയത്തിന് സാരമായ തകരാറുണ്ടാക്കുന്നു.\nഇന്ത്യയിലെ ഹൃദ്രോഗികളില് 77 ശതമാനവും പുകവലിക്കാരാണ്. ഒരു സിഗരറ്റ് വലിക്കുമ്പോള് ജീവിതത്തിലെ പതിനൊന്നു മിനുറ്റുകള് പുകവലിക്കാരന് നഷ്ടപ്പെടുന്നുണ്ടെന്നാണ് യുകെയിലെ യൂണിവേഴ്സിറ്റി ഓഫ് ബ്രിസ്റ്റലിലെ ശാസ്ത്രജ്ഞര് കണ്ടെത്തിയിരിക്കുന്നത്. ‘നിങ്ങളുടെ കരങ്ങള് നാശത്തില് കൊണ്ടിടരുത്’ (അല്‍ബഖറ/195) എന്ന ഖുര്‍ആനിന്റെ ആഹ്വാനം പുകവലിക്കാര്‍ക്കും ബാധകമാണ്. പുകവലിയെക്കുറിച്ച് മുസ്ലിം പണ്ഡിതര്‍ക്ക് വ്യത്യസ്തമായ അഭിപ്രായങ്ങളുണ്ട്. ചിലര് ഹറാമാണെന്നും മറ്റു ചിലര് കറാഹത്താണെന്നും ഫത്വ നല്‍കിയിട്ടുണ്ട്. ഒരു വിശ്വാസിയെ സംബന്ധിച്ചിടത്തോളം ശരീരം അവന്റെതല്ല, അല്ലാഹുവിന്‍റേതാണ്. അതുകൊണ്ടു തന്നെ അതിനെ പുകച്ചും കുടിച്ചും നശിപ്പിക്കാന് അധികാരമില്ല.\nപുകയില വസ്തുക്കള് നല്ല കൊളസ്ട്രോളായ വറഹ നെയും രക്തത്തിലെ പ്രാണവായുവിനെയും കുറക്കുന്നു. രക്തം കട്ടിയാക്കുന്നു. സ്ഥിര പുകവലി കൊഴുപ്പിനെ വര്‍ധിപ്പിക്കുന്നു. പുകവലി നിര്‍ത്തുന്നതോടെ ഹാര്‍ട്ട് അറ്റാക്കിന്റെ സാധ്യത 50 ശതമാനം കുറയുന്നു. പ്രമേഹം മരണത്തിനിടയാക്കുന്ന പ്രധാന കാരണങ്ങള് ഹൃദ്രോഗം വൃക്കയുടെ പ്രവര്‍ത്തനക്ഷയം, ധമനി ലോമികളുടെ അപചയം തുടങ്ങിയവയാണ്.\nഹൃദയാരോഗ്യം-2/കെഎ ജലീല് സഖാഫി\n← Previous Story മക്കളെ കൊന്ന് സ്വയം ചാവുന്നവരോട്\nNext Story → സന്തോഷഭരിതമാകട്ടെ കുടുംബജീവിതം


ബാച്ചിലര് ലൈഫിനോട് വിട; 'ഡോക്ടര് പെണ്ണിനെ' ജീവിതത്തിലേയ്ക്ക് ക്ഷണിക്കാന് ഒരുങ്ങി എല്‍ദോ എബ്രഹാം എംഎല്‍എ, വിവാഹ നിശ്ചയം കഴിഞ്ഞു - BIGNEWSLIVE | Latest Malayalam News\nജനുവരി 12-ന് രാവിലെ 11ന് മൂവാറ്റുപുഴ കുന്നക്കുരുടി സെന്റ് ജോര്‍ജ് യാക്കോബായ പള്ളിയില് വച്ചാണ് ഇരുവരുടെയും വിവാഹം.\nമൂവാറ്റുപുഴ: മൂവാറ്റുപുഴ എംഎല്‍എ എല്‍ദോ എബ്രഹാം വിവാഹിതനാകുന്നു. ബാച്ചിലര് ലൈഫിനോട് വിട പറയുന്ന അദ്ദേഹം തന്റെ ജീവിതത്തിലേയ്ക്ക് ക്ഷണിക്കുന്നത് എറണാകുളം കല്ലൂര്‍ക്കാട് സ്വദേശിനിയും ആയുര്‍വേദ നേത്രരോഗ വിദഗ്ധയുമായ ആഗി മേരി അഗസ്റ്റിനെയാണ്.\nഞായറാഴ്ച അദ്ദേഹത്തിന്റെ വിവാഹനിശ്ചയം നടന്നു. ജനുവരി 12-ന് രാവിലെ 11ന് മൂവാറ്റുപുഴ കുന്നക്കുരുടി സെന്റ് ജോര്‍ജ് യാക്കോബായ പള്ളിയില് വച്ചാണ് ഇരുവരുടെയും വിവാഹം. അന്നേദിവസം വൈകുന്നേരം 4ന് മുനിസിപ്പല് സ്റ്റേഡിയത്തില് വിവാഹ സല്‍ക്കാരം നടക്കും.\nപരമ്പരാഗത ആയുര്‍വേദ നേത്രരോഗ ചികിത്സരുടെ കുടുംബത്തില് നിന്നുള്ള ഡോ. ആഗി കല്ലൂര്‍ക്കാട് സ്വന്തമായി ആയുര്‍വേദ ക്ലിനിക്ക് നടത്തുകയാണ്. മണ്ണാംപറമ്പില് അഗസ്റ്റിന്റെയും മേരിയുടെയും ഏകമകളാണ് 29കാരിയായ ആഗി. തൃക്കളത്തൂര് മേപ്പുറത്ത് എബ്രഹാമിന്റെയും ഏലിയാമ്മയുടെയും മകനാണ് 42കാരനായ എല്‍ദോ. പ്രിയ നേതാവിന് ആശംസകള് നേര്‍ന്ന് നിരവധി പേര് രംഗത്തെത്തി.\nTags: eldho abrahamEldho Abraham Marriage\n‘എസ്‌ഐ പെണ്ണ് ആനി ശിവയുടെ സ്റ്റേഷനല്ലേ, ഐ ആം വെയ്റ്റിങ്’ കേസെടുത്തതിന് പിന്നാലെ വീണ്ടും ആനി ശിവയ്ക്കെതിരെ സംഗീത\nകൊടകര കുഴൽപ്പണ കവർച്ചാകേസ്; 26ന് മുമ്പ് കുറ്റപത്രം സമർപ്പിക്കും; കെ സുരേന്ദ്രന് ചോദ്യം ചെയ്യൽ നോട്ടീസ് അയക്കുമെന്ന് അന്വേഷണസംഘം\nകശ്മീരില് ഭീകരരുമായി ഏറ്റുമുട്ടല്: മലയാളി ഉള്‍പ്പെടെ രണ്ട് ജവാന്‍മാര്‍ക്കു വീരമൃത്യു, ശ്രീജിത്തിന്റെ വിയോഗത്തില് കണ്ണീരോടെ കോഴിക്കോട്\nസംസ്ഥാനത്ത് ടിപിആർ കുറയാത്തതിൽ ആശങ്ക വേണ്ട; ശക്തമായ പ്രതിരോധമാണ് കേരളം കാണിച്ചത്; ചികിത്സാ സൗകര്യത്തിലും തൃപ്തി രേഖപ്പെടുത്തി കേന്ദ്രസംഘം\nകെഎസ്ആർടിസി ബംഗളൂരുവിലേക്ക് ഞായറാഴ്ച സർവീസുകൾ ആരംഭിക്കും; തമിഴ്‌നാട്ടിലേക്ക് ഉടനെയില്ല\nറോഡുകള് ഇനി കര്‍സേവകരുടെ പേരുകളില്; തെരഞ്ഞെടുപ്പ് മുന്നില്‍കണ്ട് പുതിയ നീക്കവുമായി യോഗി സര്‍ക്കാര്


കോടികള് ചെലവിട്ടു, വന് താരങ്ങള് അണിനിരന്നു; എന്നിട്ടും സേ റാ പരാജയം — കാരണം ഇതെന്ന് കിച്ച സുദീപ് - Malayalam Filmibeat\n25 min ago ആറാട്ടിൽ മോഹൻലാലിന്റെ അച്ഛനാകുന്നത് എവർഗ്രീൻ നായകൻ, 39 വർഷങ്ങൾക്ക് ശേഷം ഇരുവരും വീണ്ടും ഒന്നിക്കുന്നു\n35 min ago 'ലവ് യൂ മെെ ബ്യൂട്ടിഫുള് ലേഡി', പ്രിയക്കൊപ്പമുളള മനോഹര ചിത്രവുമായി കുഞ്ചാക്കോ ബോബന്\n| Updated: Saturday, December 14, 2019, 15:53 [IST]\nതെലുങ്ക് സൂപ്പര്‍സ്റ്റാര് ചിരഞ്ജീവിയുടെ നൂറ്റിയമ്പതാമത്തെ ചിത്രം എന്ന പ്രത്യേകതയോടെ വന് ആഘോഷമായിട്ടാണ് സേ റാ നരസിംഹ റെഡ്ഡി എത്തിയത്. 270- 300 കോടി രൂപ ബജറ്റില് അണിയിച്ചൊരുക്കിയ ചിത്രത്തില് ചിരഞ്ജീവിയ്‌ക്കൊപ്പം ബോളിവുഡിലെയും ടോളിവുഡിലെയും കോളിവുഡിലെയും മുന്‍നിര താരങ്ങളും ഉണ്ടായിരുന്നു.\nനയന്‍താര നായികയായെത്തിയ ചിത്രത്തില്, കിച്ച സുദീപ്, അമിതാബ് ബച്ചന്, തമന്ന, ജഗപതി ബാബു, വിജയ് സേതുപതി, ലക്ഷ്മി ഗോപാല സ്വാമി, അനുഷ്‌ക ഷെട്ടി തുടങ്ങി ഒരു വന് താരനിര തന്നെ ചിത്രത്തിലുണ്ടായിരുന്നു. എന്നിട്ടും സിനിമയ്ക്ക് പ്രതീക്ഷിച്ച വിജയം നേടാന് കഴിഞ്ഞില്ല. അതെന്തുകൊണ്ടാണെന്ന് ഒരു അഭിമുഖത്തില് കിച്ച സുദീപ് വെളിപ്പെടുത്തി.\nഒരു ബാഹുബലി ലെവലിലാണ് ആലുകള് സേ റാ നരസിംഹ റെഡ്ഡിയെ കണ്ടത്. എന്നാല് ബാഹുബലി ഒരു ഫാന്റസി ചിത്രമാണ്.. അതിന് എത്രത്തോളം വേണമെങഅകിലും സാങ്കല്‍പിക ലോകത്തെയും കഥാപാത്രങ്ങളെയും സൃഷ്ടിക്കാം. എന്നാല് സേ റാ ഒരു ചിരിത്രമാണ്. ഉയളുവാഡ നരസിംഹ റെഡ്ഡി എന്ന സ്വാതന്ത്ര സമരസേനാനിയുടെ ജീവിത കഥയാണ് സിനിമ പറഞ്ഞത്. വലിച്ചു നീട്ടുന്നതിലും ഫാന്റസി കൊണ്ടുവരുന്നതിലും അതുകൊണ്ട് തന്നെ പരിമിതികളുണ്ടായിരുന്നു- കിച്ച സുദീപ് പറഞ്ഞു.\nമാത്രമല്ല, സേ റാ നരസിംഹ റെഡ്ഡിയ്ക്ക് സാംസ്‌കാരിക പരമായ വ്യത്യാസങ്ങളുമുണ്ട്. സൗത്ത് ഇന്ത്യയിലെ സ്വാതന്ത്ര സമര സേനാനിയായിരുന്നു നരസിംഹ റെഡ്ഡി. അദ്ദേഹത്തിന് ദക്ഷിണേന്ത്യയില് ഫാന്റസിയിലൂടെ മാത്രമേ ശ്രദ്ധ നേടാന് കഴിയുമായിരുന്നുള്ളൂ. അതാണ് സിനിമയുടെ പരാജയം എന്നും നടന് പറഞ്ഞു.\nനിത്യ മേനോന്-സുദീപ് പ്രണയ ഗോസിപ്പ് പബ്ലിസിറ്റിയ്ക്ക് വേണ്ടി അണിയറ പ്രവര്‍ത്തകര് കെട്ടിചമച്ചതോ?\n'ഇതുവരെ എന്റെ പുരുഷനെ കണ്ടെത്തിയിട്ടില്ല, കണ്ടെത്തിയാല് എല്ലാത്തിനും ഫുള്‍സ്റ്റോപ്പിടും'\nസുദീപും നിത്യ മേനോനും പ്രണയത്തില്; നടന്റെ വിവാഹ മോചനത്തിന് കാരണം നിത്യയോ?\nനിരൂപണം: ഈ പുലിയെ അത്ര പേടിക്കാനൊന്നുമില്ല, പിടിച്ചു വിഴുങ്ങില്ല\nമറ്റൊരു സൂപ്പര്‍സ്റ്റാര് കൂടെ വിവാഹമോചിതനായി, സുദീപിന്റെ പ്രണയ കഥ ഇങ്ങനെ\nRead more about: kichcha sudeep chiranjeevi nayanthara കിച്ച സുദീപ് നയന്‍താര\nSye Raa fails, questions arise again, Kichcha Sudeep begins blame game


ചോദ്യമുനയിലാകുന്നത് വാക്‌സിന് ട്രയലിന്റെ വിശ്വാസ്യത - ദി ഗൾഫ് ഇന്ത്യൻസ്\nകോവിഡ് വാക്‌സിന് എത്രയും വേഗം ജനങ്ങള്‍ക്ക് ലഭ്യമാക്കുന്നതിനുള്ള ശ്രമത്തിലാണ് വിവിധ രാജ്യങ്ങള്. ഇന്ത്യയും മറ്റ് രാജ്യങ്ങളെ പോലെ ക്ലിനിക്കല് ട്രയലുകളുമായി മുന്നോട്ടുപോവുകയാണ്. വാക്‌സിന് എത്രയും വേഗം ലഭ്യമാക്കേണ്ടത് ജനങ്ങളുടെ ആരോഗ്യത്തിനും സമൂഹത്തിന്റെ സാധാരണ നിലയിലേക്കുള്ള തിരിച്ചുവരവിനും ആവശ്യമാണെങ്കിലും പരീക്ഷണങ്ങളില് കാണിക്കേണ്ട സൂക്ഷ്‌മത കൈവിട്ടുപോകുന്നുവോയെന്ന ആശങ്കയാണ് ഇപ്പോള് ഉയരുന്നത്. ഇന്ത്യ തദ്ദേശീയമായി വികസിപ്പിച്ചെടുത്ത കോവാക്‌സിന് എന്ന പേരിലുള്ള പ്രതിരോധ മരുന്നിന്റെ ട്രയലിനിടെ ഗുരുതരമായ പാര്‍ശ്വഫലങ്ങള് ശ്രദ്ധയില് പെട്ടിട്ടും അതേ കുറിച്ച് പുറത്തുവിടാത്ത ഭാരത് ബയോടെക്കിന്റെ നടപടിയാണ് ഈ ആശങ്ക സൃഷ്‌ടിച്ചിരിക്കുന്നത്.\nഹൈദരാബാദിലെ ഭാരത് ബയോടെക് ആണ് കോവാക്‌സിന് വികസിപ്പിച്ചത്. മാസങ്ങള്‍ക്കു മുമ്പു തന്നെ വികസിപ്പിച്ച വാക്‌സിന്റെ ക്ലിനിക്കല് ട്രയല് ഇപ്പോള് മൂന്നാമത്തേതും അന്തിമവുമായ ഘട്ടത്തിലാണ്. ഇത് പുരോഗമിക്കുന്നതിനിടെയാണ് ഒന്നാം ഘട്ടത്തില് മരുന്ന് പരീക്ഷിക്കപ്പെട്ട മുപ്പത്തഞ്ചുകാരനായ യുവാവിന് ന്യൂമോണിയ ബാധിച്ചുവെന്ന റിപ്പോര്‍ട്ട് പുറത്തുവന്നത്. ഇകണോമിക് ടൈംസ് ആണ് തങ്ങളുടെ റിപ്പോര്‍ട്ടില് ആദ്യം ഈ വെളിപ്പെടുത്തല് നടത്തിയത്. പിന്നാലെ ഇക്കാര്യം ശരിവെച്ചുകൊണ്ട് ഭാരത് ബയോടെക് വാര്‍ത്താകുറിപ്പ് ഇറക്കി.\nട്രയലിനിടെ ഏതെങ്കിലും വ്യക്തിക്ക് രോഗങ്ങള് കണ്ടെത്തിയാല് പരീക്ഷണം താല്‍ക്കാലികമായി നിര്‍ത്തിവെക്കുകയാണ് സാധാരണ നിലയില് ചെയ്യുന്നത്. വാക്‌സിന്റെ പാര്‍ശ്വഫലമെന്ന നിലയിലല്ല രോഗം വന്നതെന്ന് കണ്ടെത്തിയാല് മാത്രമേ തുടര്‍ന്ന് ട്രയല് തുടരുകയുള്ളൂ. ബ്രിട്ടനിലെ ഓക്‌സ്‌ഫോര്‍ഡ് യൂണിവേഴ്‌സിറ്റി ആസ്‌ട്രസെനക എന്ന ഫാര്‍മസ്യൂട്ടിക്കല് കമ്പനിയുമായി ചേര്‍ന്ന് വികസിപ്പിച്ച വാക്‌സിന്റെ പരീക്ഷണം സെപ്‌റ്റംബറില് ഇത്തരമൊരു സംഭവമുണ്ടായതിനെ തുടര്‍ന്ന് നിര്‍ത്തിവെച്ചിരുന്നു. വാക്‌സിന്റെ പാര്‍ശ്വഫലമായല്ല രോഗിക്ക് ആരോഗ്യ പ്രശ്‌നങ്ങളുണ്ടായതെന്ന് കണ്ടെത്തിയതിനെ തുടര്‍ന്ന് പരീക്ഷണം തുടരുകയും ചെയ്‌തു. എന്നാല് ഈ മര്യാദ ഇന്ത്യ വികസിപ്പിച്ച തദ്ദേശീയ വാക്‌സിന് രോഗികളുടെ ഇടയില് പരീക്ഷിക്കുമ്പോള് ഉണ്ടായില്ല.\nAlso read: ഹോമിയോ പ്രതിരോധ മരുന്ന് ശാസ്‌ത്രീയമാണോ?\nഓഗസ്റ്റില് നടന്ന സംഭവം പുറത്തുവരുന്നത് ഇപ്പോള് ഒരു പത്രം അതേ കുറിച്ച് റിപ്പോര്‍ട്ട് ചെയ്‌തപ്പോള് മാത്രമാണ്. ഇക്കാര്യം ബയോടെക് കമ്പനി സെന്‍ട്രല് ഡ്രഗ്‌സ് സ്റ്റാന്റേര്‍ഡ്‌സ് കണ്‍ട്രോള് ഓര്‍ഗനൈസേഷനെ (സിഡിഎസ്‌സിഒ) അറിയിച്ചിരുന്നുവെന്നാണ് അവകാശപ്പെടുന്നത്. എന്നാല് സിഡിഎസ്‌സിഒ ഇക്കാര്യം പുറത്തുവിട്ടില്ല. ട്രയലില് പങ്കെടുത്തയാള്‍ക്ക് രോഗം വന്നതിനെ തുടര്‍ന്ന് പരീക്ഷണം താല്‍ക്കാലികമായി നിര്‍ത്തിവെക്കാന് ബയോടെക് കമ്പനിയോ സിഡിഎസ്‌സിഒ യോ തയാറായതുമില്ല.\nനേരത്തെ തന്നെ മതിയായ സമയക്രമം പാലിക്കാതെ കോവിഡിനെ പ്രതിരോധിക്കാനുള്ള വാക്‌സിന് ജനങ്ങള്‍ക്ക് ലഭ്യമാക്കുന്നതിന് അധികൃതര് തിടുക്കം കാട്ടിയിരുന്നു. ഓഗസ്റ്റ് 15നകം വാക്‌സിന് ജനങ്ങള്‍ക്ക് ലഭ്യമാക്കണമെന്ന് ഇന്ത്യന് കൗണ്‍സില് ഓഫ് മെഡിക്കല് റിസര്‍ച്ച് (ഐസിഎംആര്) ബന്ധപ്പെട്ട സ്ഥാപനങ്ങളോട് ആവശ്യപ്പെട്ടത് വിവാദമായിരുന്നു. ജൂലൈയിലാണ് ഇത്തരമൊരു വിവാദ ഉത്തരവ് ഐസിഎംആര് പുറപ്പെടുവിച്ചത്. ഓഗസ്റ്റ് 15ന് പ്രധാനമന്ത്രി നരേന്ദ്രമോദിക്ക് സ്വാതന്ത്ര്യദിന പ്രസംഗം നടത്തുമ്പോള് വാക്‌സിന് വികസിപ്പിച്ചതായി പ്രഖ്യാപിക്കുന്നതിനായി മതിയായ പരീക്ഷണ സമയം അനുവദിക്കാതെ ക്ലിനിക്കല് ട്രയല് പൂര്‍ത്തിയാക്കിയാല് മനുഷ്യജീവനുകള് വിലനല്‍കേണ്ടി വരുമെന്ന മുന്നറിയിപ്പുമായി സിപിഎം അഖിലേന്ത്യാ ജനറല് സെക്രട്ടറി സീതാറാം യെച്ചൂരിയെ പോലുള്ള പ്രതിപക്ഷ നേതാക്കള് രംഗത്തു വന്നതോടെ ഐസിഎംആറിന് വിവാദ ഉത്തരവ് പിന്‍വലിക്കേണ്ടി വന്നു. ഓഗസ്റ്റില് തന്നെ ട്രയല് താല്‍ക്കാലികമായി നിര്‍ത്തിവെക്കേണ്ട അടിയന്തിര സാഹചര്യമുണ്ടായിരുന്നുവെന്ന് ഇപ്പോള് വെളിപ്പെടുന്നത് ക്ലിനിക്കല് ട്രയലിന്റെ വിശ്വാസ്യതക്കാണ് മങ്ങലേല്‍പ്പിച്ചിരിക്കുന്നത്.\nപോലീസ് നിയമ ഭേദഗതി: അതൃപ്തി അറിയിച്ച് സിപിഎം കേന്ദ്ര നേതൃത്വം\nവെള്ളക്കാരെ പോലെ ചിന്തിക്കാന് ഹിന്ദുക്കള് തയാറായിരുന്നെങ്കില്….\nAlso read: ആവിഷ്‌കാരവും വര്‍ഗീയതയും വക്രബുദ്ധിജീവികളും


'എകെജിക്ക് അഭയം കൊടുത്ത മുഴുവൻ സ്ത്രീകളെയും അപമാനിച്ചു, ബൽറാം മാപ്പ് പറഞ്ഞിട്ട് പോയാൽ മതി': അരുദ്ധതി | Webdunia Malayalam\nകമ്മ്യൂണിസ്റ്റ് നേതാവ് എകെ ഗോപാലിനെ അധിക്ഷേപിച്ച് ഫെയ്‌സ്ബുക്കില് കമന്റിട്ട വിടി ബല്‍റാം എംഎല്‍എയ്‌ക്കെതിരെ ബി അരുന്ധതി. എകെജിയെ അപമാനിച്ച ബല്‍റാം മാപ്പു പറഞ്ഞിട്ട് പോയാ മതിയെന്ന് അരുന്ധതി ഫേസ്ബുക്കിൽ കുറിച്ചു.\n'എന്നാലിനി ബാലപീഡനം നടത്തിയ കമ്മി നേതാവ് എകെജി മുതല് ഒളിവുകാലത്ത് അഭയം നല്‍കിയ വീടുകളില് നടത്തിയ വിപ്ലവ പ്രവര്‍ത്തനങ്ങള് വരെയുള്ളതിന്റെ വിശദാംശങ്ങള് ഉമ്മര് ഫാറൂറ് തന്നെ നല്‍കുന്നതായിരിക്കും'. - എന്നായിരുന്നു ബൽറാം ഫെസ്ബുക്കിൽ കമന്റിട്ടത്.\nഅരുന്ധതിയുടെ ഫേസ്ബുക്ക് പോസ്റ്റ്:\nജനങ്ങള് തെരഞ്ഞെടുത്ത എം എൽ എയാണ്. പറയുന്നത് പൊതുസ്ഥലത്താണ്. എ.കെ.ജി യെ കമ്യൂണിസ്റ്റ് പാർട്ടി നേതാവെന്ന രീതിയില് നിങ്ങള് ബഹുമാനിക്കണമെന്നില്ല. പക്ഷെ ഇന്ത്യന് ലോക്സഭയുടെ ആദ്യ പ്രതിപക്ഷ നേതാവ് ബാലപീഢനം നടത്തി എന്ന് യാതൊരു തെളിവുമില്ലാതെ വിളിച്ചുകൂവാന് ഒരു ജനപ്രതിനിധിയെ അനുവദിച്ചുകൂടാ. ഒളിവില് സഖാവ് എ.കെ.ജിക്ക് അഭയം കൊടുത്ത മുഴുവന് സ്ത്രീകളെയും വി.ടി.ബല്‍റാം അപമാനിക്കുകയാണ്.\nജനങ്ങള് വിഡ്ഢികളാണെന്നും സ്വന്തം നിലവാരത്തിനനുസരിച്ച് എന്ത് വൃത്തികേട് പറഞ്ഞും രക്ഷപെടാമെന്നും നിങ്ങള് വിചാരിക്കണ്ട. എ.കെ.ജി യുടെ ബാലപീഢനത്തിന് തെളിവുണ്ടോ? ഇല്ലെങ്കില് മാപ്പ് പറയണം. പറഞ്ഞിട്ട് പോയാ മതി.\nസിനിമ Vt Balram\nജിഗ്നേഷ് മെവാനിക്ക് അരുന്ധതി റോയിയുടെ വക പ്രത്യേക ഉപഹാരം !\n'കോണ്ടം പരസ്യത്തില് അഭിനയിക്കുന്നത് മനുഷ്യരുടെ നന്മയ്ക്കാണെന്ന് പറഞ്ഞ സണ്ണി ലിയോണ് സൂപ്പറാണ്‘ : അരുന്ധതി\n19 വർഷങ്ങൾക്ക് ശേഷം വെജിറ്റേറിയനിസം ഉപേക്ഷിച്ച് വി ടി ബൽറാം ബീഫ് കഴിച്ചു; ശേഷം സംഭവിച്ചത്\nപ്രണയമെന്ന വാക്കും പീഡനമെന്ന വാക്കും തമ്മിൽ ഒരു പാട് വ്യത്യാസമുണ്ട്; ബല്‍റാമിനെതിരെ ദീപാ നിശാന്ത്\n'തുള്ളിച്ചാട്ടക്കാര്‍ക്കും, ആഹ്ലാദിക്കുന്നവര്‍ക്കും വേണ്ടി ഇനി പാട്ട് പാടില്ല': കൈതപ്രം ദാമോദരന്\nതുള്ളിച്ചാട്ടക്കാര്‍ക്കും ആഹ്ലാദരാവുകള്‍ക്കും വേണ്ടി ഇനി പാട്ട് പാടില്ലെന്ന് ഗാനരചയിതാവ് ...


കര്‍ണാടക ബന്ദിന് സിനിമക്കാരുടെ പിന്തുണ, ബെംഗളൂരു നഗരത്തിൽ പ്രതിഷേധവുമായി സൂപ്പര് സ്റ്റാറുകള്! | Cauvery water issue: Kannada filmstars to back Friday bandh - Malayalam Oneindia\nPublished: September 8 2016, 11:31 [IST]\nബെംഗളൂരു: വെള്ളിയാഴ്ച കര്‍ണാടകയില് പ്രഖ്യാപിച്ചിരിക്കുന്ന സംസ്ഥാന ബന്ദിന് പിന്തുണ പ്രഖ്യാപിച്ച് സിനിമാതാരങ്ങളും. പ്രതിഷേധവുമായി സാന്‍ഡല്‍വുഡ് താരങ്ങളും ടെക്‌നീഷ്യന്‍മാരും ക്രസന്റ് റോഡിലുള്ള ഫിലിം ചേംബര് ഓഫ് കോമേഴ്‌സില് ഒത്തുചേരും. കോടതിയുടെ നിര്‍ദ്ദേശത്തില് തങ്ങള് അതൃപ്തരാണ് എന്ന് കര്‍ണാടക ഫിലിം ചേംബര് ഓഫ് കോമേഴ്‌സ് ചെയര്‍മാന് സാ രാ ഗോവിന്ദു വണ് ഇന്ത്യയോട് പറഞ്ഞു.\nRead Also: കാവേരി പ്രശ്നം: വെള്ളിയാഴ്ച കര്‍ണാടക ബന്ദ് തന്നെ, ബെംഗളൂരു നിശ്ചലമാകും... മലയാളികളും കുടുങ്ങും!\nതമിഴ്‌നാടിന് കാവേരി നദിയില് നിന്നും വെള്ളം വിട്ടുകൊടുക്കാനുള്ള സുപ്രീം കോടതി വിധിയില് പ്രതിഷേധിച്ചാണ് വെള്ളിയാഴ്ച സംസ്ഥാന വ്യാപകമായി കര്‍ണാടകയില് ബന്ദ് നടക്കുന്നത്. വിവിധ കര്‍ഷക സംഘടനകളാണ് ബന്ദിന് ആഹ്വാനം ചെയ്തിരിക്കുന്നത്. 10 ദിവസം കൊണ്ട് 15,000 ഘന അടി വെള്ളം തമിഴ്നാടിന് വിട്ടുകൊടുക്കണമെന്നായിരുന്നു സുപ്രീം കോടതിയുടെ നിര്‍ദേശം.\nതമിഴ്‌നാടിന് അനുകൂലമായ വിധിയാണ് സുപ്രീം കോടതി പുറപ്പെടുവിച്ചത് എന്നാണ് സാ രാ ഗോവിന്ദു കുറ്റപ്പെടുത്തുന്നത്. തങ്ങള്‍ക്ക് കര്‍ണാടകയില് കുടിക്കാന് പോലും വെള്ളമില്ലാത്ത സ്ഥിതിയാണ്. കാവേരി വെള്ളത്തെ ആശ്രയിച്ച് കഴിയുന്ന ഇവിടുത്തെ കര്‍ഷകരുടെ ആവശ്യം കോടതി നിരാകരിച്ചു. ഈ അവസരത്തില് കര്‍ഷകരോട് തങ്ങളും ഐക്യദാര്‍ഢ്യം പ്രകടിപ്പിക്കുകയാണ്.\nRead Also: തമിഴ്‌നാടിന് വെള്ളം കൊടുത്തു... സംഘര്‍ഷ സാധ്യത... ബെംഗളൂരു - മൈസൂര് ഹൈവേ ഇന്നും ഒഴിവാക്കിക്കോ!\nഅമേരിക്കയില് കന്നഡ അക്ക കോണ്‍ഫറന്‍സ് നടക്കുന്നതിനാല് കുറച്ച് താരങ്ങള് അവിടെയാണ്. അവര്‍ക്ക് പ്രതിഷേധത്തില് പങ്കെടുക്കാന് സാധിക്കില്ല. സാന്‍ഡല്‍വുഡിലെ പ്രമുഖ താരങ്ങളായ ശിവരാജ് കുമാര്, അംബരീഷ്, താര, ഗണേഷ്, ദര്‍ശന് തുടങ്ങിയവരെല്ലാം പ്രതിഷേധത്തിന് എത്തുമെന്നാണ് കരുതുന്നത്. നേരത്തെ മഹാരാഷ്ട്രയുമായി മഹാദയീ നദീജല തര്‍ക്കമുണ്ടായപ്പോഴും താരങ്ങള് കര്‍ഷകര്‍ക്ക് വേണ്ടി രംഗത്ത് വന്നിരുന്നു.\nRead in English: Cauvery row: Kannada stars to back bandh\ncauvery water karnataka tamil nadu court bandh cinema sandalwood സിനിമ ബന്ദ് കാവേരി ജലം കര്‍ണാടക തമിഴ്നാട് കോടതി സുപ്രീംകോടതി വിധി\nThe Kannada film fraternity will back the Karnataka bandh on Friday against the Supreme Court order to release 15,000 cusecs of Cauvery wateraday for 10 days to Tamil Nadu.\nStory first published: Thursday, September 8, 2016, 11:31 [IST]


പ്രധാനമന്ത്രി പൊങ്ങച്ചം തുടരുന്നു; മറുപടി പ്രസംഗത്തില് പറഞ്ഞത് വ്യാജ കണക്കുകള്: യെച്ചൂരി – Chandrika Daily\nBy chandrika Saturday July 21, 2018 09:33 am\nപ്രധാനമന്ത്രി പൊങ്ങച്ചം തുടരുന്നു; മറുപടി പ്രസംഗത്തില് പറഞ്ഞത് വ്യാജ കണക്കുകള്: യെച്ചൂരി\nപ്രധാനമന്ത്രി നരേന്ദ്രമോഡി തന്റെ പൊങ്ങച്ചം പറച്ചില് തുടരുകയാണെന്ന് സിപിഐഎം സംസ്ഥാന സെക്രട്ടറി സീതാറാം യെച്ചൂരി. അവിശ്വാസ പ്രമേയത്തിന് മേല് മോഡി നടത്തിയ മറുപടി പ്രസംഗത്തില് ഉപയോഗിച്ചത്…\nപ്രധാനമന്ത്രി നരേന്ദ്രമോഡി തന്റെ പൊങ്ങച്ചം പറച്ചില് തുടരുകയാണെന്ന് സിപിഐഎം സംസ്ഥാന സെക്രട്ടറി സീതാറാം യെച്ചൂരി. അവിശ്വാസ പ്രമേയത്തിന് മേല് മോഡി നടത്തിയ മറുപടി പ്രസംഗത്തില് ഉപയോഗിച്ചത് വ്യാജകണക്കുകളാണെന്നും സീതാറാം യെച്ചൂരി പറഞ്ഞു.\nരാജ്യത്തെ ജനങ്ങളുടെ ജീവിതം എന്താണ് യഥാര്‍ത്ഥ്യമെന്ന് ബോധ്യപ്പെടുത്തുന്നതാണ്. ദരിദ്രരാക്കുന്ന,വര്‍ഗീയമായി വേര്‍പിരിക്കുന്ന ഈ നയങ്ങളെ ജനം എതിര്‍ത്ത് പരാജയപ്പെടുത്തുമെന്നും സീതാറാം യെച്ചൂരി പറഞ്ഞു.\nപൊതുപണം ഉപയോഗിച്ച് നടത്തുന്ന ഒരു കരാറിനെ കുറിച്ചുള്ള മുഴുവന് കാര്യങ്ങളും അറിയാന് ഓരോ ഭാരതീയനും അവകാശമുണ്ട്. കേന്ദ്രസര്‍ക്കാര് സൃഷ്ടിക്കുന്ന ദുരിതങ്ങളിലാണ് യഥാര്‍ത്ഥത്തിലുള്ള ഇന്ത്യയെന്നും സീതാറാം യെച്ചൂരി പറഞ്ഞു.


വിദേശത്ത് നിന്ന് എത്തുന്നവര്‍ക്ക് കൊവിഡ് പരിശോധന കര്‍ശനമാക്കി | Global Indian News\nHome Breaking news വിദേശത്ത് നിന്ന് എത്തുന്നവര്‍ക്ക് കൊവിഡ് പരിശോധന കര്‍ശനമാക്കി\nതിരുവനന്തപുരം: വിദേശത്ത് നിന്ന് എയര്‍പോര്‍ട്ടുകളില് വന്നിറങ്ങുന്ന യാത്രക്കാര്‍ക്ക് കൊവിഡ് പരിശോധന കര്‍ശനമാക്കി. പുതിയ പരിഷ്‌ക്കാരത്തിന് എതിരെ പ്രവാസികള് പ്രതിഷേധവുമായി രംഗത്ത് എത്തി. യാത്രക്കാരില്‍നിന്ന് 1300 രൂപ ഫീസ് ഈടാക്കിയാണ് ആര്.ടി.പി.സി.ആര്. പരിശോധന നടത്തുന്നത്.\nഅതേസമയം, പല ഗള്‍ഫ് രാജ്യങ്ങളിലും കൊവിഡ് വകഭേദം കണ്ടെത്തിയ സാഹചര്യത്തിലാണ് വിമാനത്താവളങ്ങളില് പരിശോധന കര്‍ശനമാക്കാന് കേന്ദ്ര സര്‍ക്കാര് നിര്‍ദേശിച്ചത്. ചൊവാഴ്ച കരിപ്പൂരിലെത്തിയ മൂന്ന് പേര്‍ക്ക് കൊവിഡ് പോസിറ്റീവ് കണ്ടെത്തിയിട്ടുണ്ട്. ഈ സാഹചര്യത്തില് വിമാനത്താവളത്തിലെ പരിശോധന കര്‍ശനമായി തുടരുമെന്ന് മലപ്പുറം കളക്ടര് പറഞ്ഞു. യാത്രക്കാരുടെ ബുദ്ധിമുട്ട് ചൂണ്ടിക്കാട്ടി കേന്ദ്ര വ്യോമയാനമന്ത്രി, മുഖ്യമന്ത്രി എന്നിവര്‍ക്ക് നിവേദനം നല്‍കിയതായി ടി.വി. ഇബ്രാഹിം എംഎല്‍എ അറിയിച്ചു.\nPrevious articleലോകത്തിലെ ഏറ്റവും വലിയ ക്രിക്കറ്റ് സ്റ്റേഡിയം ഇനി നരേന്ദ്ര മോദിയുടെ പേരിൽ\nNext articleപഞ്ചാബി ഗായകൻ സർദൂൾ സിക്കന്ദർ കൊവിഡ് ബാധിച്ച് മരിച്ചു


ഒരേ കിണറിനുള്ളിൽ നിന്നും രണ്ട് തവണയായി പിടികൂടിയത് നാല് ശംഖുവരയൻ പാമ്പുകളെ, കുപ്പിയിലാക്കി വാവ സുരേഷ്! | Highly venomous Krait snakes caught from the well\nഒരേ കിണറിൽ നിന്ന് രണ്ട് തവണയായി പിടികൂടിയത് നാല് ശംഖുവരയൻ പാമ്പുകളെ, കുപ്പിയിലാക്കി വാവ സുരേഷ്!\nമനോരമ ലേഖകൻ October 17, 2020 09:53 AM IST\nപത്തനംതിട്ടയിലെ മുണ്ടുകോട്ടയ്ക്കു സമീപമുള്ള വീട്ടിലെ കിണറിനുള്ളിലാണ് ശംഖുവരയൻ പാമ്പുകളെ കണ്ടെത്തിയത്. പാമ്പുകളെ കണ്ട വിവരം ഉടൻ തന്നെ വീട്ടുകാർ വാവ സുരേഷിനെ അറിയിച്ചു. കഴിഞ്ഞ ആഴ്ചയും ഇതേ കിണറിനുള്ളിൽ നിന്നും ഇതുപോലെ രണ്ട് ശംഖുവരയൻ പാമ്പുകളെ കണ്ടെത്തിയിരുന്നു. അന്നും വാവ സുരേഷ് എത്തിയാണ് പാമ്പുകളെ കിണറിനുള്ളിൽ നിന്നും പുറത്തെടുത്തത്.\nആഴമേറിയ കിണറിന്റെ തിട്ടയിൽ പതുങ്ങിയിരിക്കുന്ന നിലയിലാണ് രണ്ട് പാമ്പുകളെയും കണ്ടെത്തിയത്. നീണ്ട തോട്ടിയുപയോഗിച്ചാണ് രണ്ട് പാമ്പുകളെയും കിണറിനുള്ളിൽ നിന്നും പുറത്തെടുത്തത്. ഇവയെ രണ്ടിനെയും കുപ്പിയാക്കിയ ശേഷമാണ് വാവ സുരേഷ് മടങ്ങിയത്.\nഅപകടകാരികളായ പാമ്പുകളാണ് ശംഖുവരൻ അഥവാ വെള്ളിക്കെട്ടൻ എന്നറിയപ്പെടുന്ന പാമ്പ്. ശംഖുവരയൻ പാമ്പുകൾ ഏറെയുള്ള മേഖലയാണിത്. കിണറിനുള്ളിൽ പാറക്കൂട്ടമുള്ളതിനാൽ പാമ്പുകൾ ഇനിയും വരാൻ സാധ്യതയേറെയുണ്ട്. തലച്ചോറിനെ നേരിട്ടു ബാധിക്കുന്ന വിഷമായതിനാൽ ഇവ കടിച്ചാൽ മരണം സംഭവിക്കാൻ സാധ്യതയേറെയാണെന്നും വാവ സുരേഷ് വ്യക്തമാക്കി.\nEnglish Summary: Highly venomous Krait snakes caught from the well